
1. מבוא

משרד החינוך (שייקרא להלן "המשרד"), באמצעות מינהל חדשנות וטכנולוגיה (שייקרא להלן "האגף" ו/או "המינהל" ), פונה בזאת לקבלת הצעות ל:

מכרז לקידום יעדי תכנית "ישראל ריאלית"
וזאת בהיקף ובגבולות אחריות כפי שיפורטו בהמשך.

מכרז זה נחלק לשלושה אשכולות נפרדים כאמור להלן:
(1) אשכול מספר 1 - תשתית מקצועית ותחומית.
(2) אשכול מס' 2 - ליווי, חניכה והכשרה.
(3) אשכול מס' 3 - התערבויות תלמידים.
בכל אשכול מעוניין המשרד לבחור בזוכה אחד בלבד.
אין מניעה למציעים לגשת לאשכול אחד או יותר, אולם מציע רשאי לזכות באשכול אחד מבין האשכולות  או לחילופין רשאי לזכות באשכולות 2 ו-3 יחד במידה וניגש לשני האשכולות.
אם אותו מציע ניגש לכלל האשכולות ונבחר כזוכה בכלל האשכולות או נבחר כזוכה באשכול מס' 2 או 3 וכן באשכול מס' 1, ייבחר אותו מציע ראשית כזוכה באשכולות 2 ו/או 3 ובאשכול מספר 1 ייבחר המציע אשר דורג במקום השני.
המשרד יהיה רשאי לבחור במציע זה גם כזוכה באשכול מס' 1, אם לא נמצאו עוד הצעות כשרות באשכול זה, או אם המציע שדורג במקום השני נוקד בניקוד הנמוך ב-10 נק' או יותר מהניקוד הכללי של המציע שדורג במקום הראשון.
1.2 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח קובץ וורד/אקסל הכולל את השאלות עד ל- 28.07.2026 בשעה 14:00 לכתובת המייל michrazimedu@education.gov.il, כאשר בשורת הנושא בדוא"ל חובה לציין: מכרז פומבי מס' 18/7.2026 : מכרז לקידום יעדי תכנית "ישראל ריאלית" ,  קובץ השאלות יהיה בהתאם למבנה שלהלן:
	מכרז פומבי מס' 18/7.2026 : מכרז לקידום יעדי תכנית "ישראל ריאלית"

	סידורי
	מספר הסעיף אליו מתייחסת השאלה/הבהרה
	עמוד
	פירוט השאלה / בקשה להבהרה

	1
	
	
	

	2
	
	
	

	3
	
	
	

	4
	
	
	

	5
	
	
	


המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות אשר כוללים תשובות לשאלות שהתקבלו, יפורסמו באתר מינהל הרכש הממשלתי בכתובת: HTTP://WWW.MR.GOV.IL
באחריות המציעים לעקוב באופן שוטף  אחר פרסום הודעות והבהרות באתר כאמור.
יש לצרף את ההודעות ואת מסמכי ההבהרות, ככל שיהיו חתומים ע"י המציע לחוברת הגשת ההצעה, שכן הינם חלק בלתי נפרד ממסמכי המכרז. 

כל תשובה אשר לא קיבלה את ביטויה במסגרת המסמכים וההודעות כאמור, אינה מחייבת את המשרד.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו, בהתאם למבנה ולאופן המפורטים לעיל. 
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תפורסם באתר.
1.3 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.4 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.


1.5 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז
2.1 מציע אשר מספק את השרותים המפורטים להלן, לא יוכל להיקבע כזוכה במכרז זה:

(1) רשת חינוך או חלק ממנה או גוף בעלות, המפעילים מוסדות חינוך במערכת החינוך הישראלית.
הזוכה במכרז יהיה מנוע מלספק את השרותים הנ"ל כל זמן שהוא הקבלן המבצע במכרז זה.
2.2 בנוסף לאמור בסעיף 2.1, במקרה בו מציע משמש כקבלן של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הקבלן.
על בסיס החלטה זו המשרד יקבע באיזה מבין 2 המכרזים/התקשרויות המציע יוכל לשמש כקבלן של המשרד.
על המציע להצהיר בהצעתו (נספח 4) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.3 דרישות סף מכלל המציעים
2.3.1 על המציע להיות גוף משפטי מאוגד הרשום ברשם רשמי או גוף סטטוטורי.
2.3.2 על המציע להיות עוסק מורשה/מלכ"ר.
2.3.3 על המציע להיות מנהל ספרי חשבונות כחוק.
2.3.4 אם המציע הינו עמותה או חברה לתועלת הציבור, עליו להיות בעל אישור על ניהול תקין, מטעם הרשם המוסמך, תקף לשנה השוטפת או בעל אישור על הגשת מסמכים מטעם הרשם המוסמך אשר התקבל ניתן על ידי הרשם המוסמך לא מוקדם משנתיים לפני המועד האחרון להגשת ההצעות.
2.4 דרישות סף מהמציעים עבור אשכול מס' 1
2.4.1 על המציע להיות בעל מחזור כספי שנתי ממוצע של 10,000,000 ש"ח, לא כולל מע"מ, ב- 3 השנים 2023-2025. 
2.4.2 המציע הכין 3 דו"חות לפחות ב-5 השנים האחרונות, בהיקף של 15 עמודים לפחות כל אחד, הכוללים ניתוח מדדים מערכתיים והמלצות.
הדו"חות יכולים להיות בכל תחום מקצועי מהאמור להלן – חינוך, בריאות, מדיניות, מדע, או טכנולוגיה.
לפחות אחד מהדו"חות בוצעו בתחום החינוך. 

2.4.3 המציע הפיק 5 חוות דעת מקצועיות לפחות, החתומות על-ידי מומחה תחום עם תואר אקדמי או הסמכה מקצועית, ב-3 השנים האחרונות, בהיקף של 3-15 עמודים כל אחת. 
2.4.4 המציע הפעיל וניהל לפחות 3 פרויקטים עבור גופים ציבוריים כהגדרת המונח להלן, במהלך 5 השנים האחרונות בתחום ניהול ועדות מקצועיות / כתיבת דו"חות מצב / מחקר חינוכי-מדעי / ייעוץ מקצועי, כאשר היקפו הכספי של כל פרויקט בנפרד עמד על לפחות 500,000 ₪ כולל מע"מ.
2.4.5 המציע מעסיק לפחות 20 עובדים מקצועיים פעילים שהינם עובדים שכירים או קבלני משנה.
2.5 דרישות סף מהמציעים עבור אשכול מס' 2
2.5.1 על המציע להיות בעל מחזור כספי שנתי ממוצע של 20,000,000 ש"ח, לא כולל מע"מ, ב- 3 השנים 2023-2025. 
2.5.2 למציע ניסיון של 3 שנים לפחות, במהלך שבע השנים האחרונות, בהפעלת תוכנית הכשרה / חניכה / ליווי פדגוגי / תוכנית חינוך מדעי, בהיקף של לא פחות מ-1,000 משתתפים בשנה בממוצע.
2.5.3 המציע מעסיק צוות של לפחות 20 מומחי תוכן לפחות בעלי תואר אקדמי בתחום STEM (מתמטיקה, מדעים – פיזיקה, כימיה, ביולוגיה, הוראת המדעים והמתמטיקה, מדעי המחשב ומקצועות ההנדסה), שהינם עובדים שכירים או קבלני משנה.
בחברה כלכלית של מוסד אקדמי, ניתן לכלול חברי סגל אקדמי.
2.5.4 המציע הפעיל וניהל לפחות שלושה פרויקטים עבור גוף ציבורי כהגדרתו להלן, במהלך חמש השנים האחרונות, כאשר היקפו הכספי של כל פרויקט בנפרד עמד על לפחות 3,000,000 ₪ כולל מע"מ.
כל פרויקט בוצע לפחות בארבעה מחוזות, בהתאם להגדרת המחוזות של משרד החינוך.
2.6 דרישות סף מהמציעים עבור אשכול מס' 3
2.6.1 על המציע להיות בעל מחזור כספי שנתי ממוצע של 30,000,000 ש"ח, לא כולל מע"מ, ב- 3 השנים 2023-2025. 
2.6.2 למציע ניסיון של 3 שנים לפחות בהפעלת וניהול תוכנית הכשרה / חניכה / ליווי פדגוגי / תוכנית חינוך מדעי, בהיקף של לא פחות מ-1,000 משתתפים בשנה בממוצע, בשבע השנים שקדמו למועד הגשת ההצעות. 
2.6.3 למציע ניסיון בניהול והפעלת פרויקט אחד לפחות, העומד בתנאים הבאים במצטבר:
1. השירות ניתן למשך שלוש שנים לפחות, במהלך שבע השנים שקדמו למועד הגשת ההצעות.
2. הכנסתו השנתית המדווחת של המציע מהפעלת וניהול הפרויקט, הסתכם בסך של 10 מיליון ש"ח לפחות (כולל מע"מ).
3. השירות בפרויקט ניתן באמצעות מנהל פרויקט ועשרה נותני שירות מטעמו לפחות.
4. הפרויקט בוצע לפחות בארבעה מחוזות, בהתאם להגדרת המחוזות של משרד החינוך.
5. במסגרת השירות ביצע המציע שניים לפחות מבין הרכיבים הבאים:
(1) איתור והעמדת מומחים מובילים מהאקדמיה ו/או התעשייה ו/או מערכת הביטחון ו/או מערכת החינוך, לצורך הדרכות או הרצאות בפרויקט.
(2) מדי שנה ביצע המציע לווי ופיתוח של לפחות 20 הכשרות, כאשר כל הכשרה הינה הכשרה של 8 שעות לפחות, ובלבד כי בכל הכשרה השתתפו לפחות 5 משתתפים.
(3) מדי שנה ביצע המציע לווי ופיתוח של לפחות 20 סדנאות, כאשר כל סדנה הינה סדנה של 4 שעות לפחות, ובלבד כי בכל סדנה השתתפו לפחות 5 משתתפים.
2.7 מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם המציע עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
2.8 המשרד רשאי לפסול מציע בכל  מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה, ובכלל זה עבירות שעניינן פגיעה בתחרות או תיאום הצעות, המציע אינו ראוי לשמש כקבלן במכרז המספק שירותים המבוקשים במכרז זה.
3. הגדרות

3.1 המשרד – משרד החינוך 

3.2 היחידה המזמינה – מינהל חדשנות וטכנולוגיה
3.3 השרותים נשוא המכרז – מכרז לקידום יעדי תכנית "ישראל ריאלית"
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.

3.5 ערבות ביצוע – ערבות דיגיטלית, בהתאם לתקן הערבויות הדיגיטליות שפורסם על ידי החשב הכללי, אשר הונפקה על ידי בנק, סולק או חברת ביטוח, אשר הוסמכו על ידי החשב הכללי להנפקת ערבות דיגיטלית בהתאם לתקן. או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הקבלן עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.
3.6 המציע – כל גוף שהגיש הצעה למכרז.

3.7 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.8 הקבלן/הספק – מציע שהצעתו זכתה במכרז וחתם על הסכם התקשרות עם המשרד.
3.9 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.10 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 
3.11 STEM – מונח המבטא שילוב של ארבעה תחומי לימוד: מדעים, טכנולוגיה, הנדסה ומתמטיקה, בראייה תחומית, רב-תחומית ובין – תחומית.
3.12 שנה– שנה קלנדרית.
3.13 שנה אחרונה – התקופה המתייחסת לשנה אחורה שקדמה למועד האחרון להגשת ההצעות.
3.14 גוף ציבורי – כל גוף המנוי בחוק חובת המכרזים, תשנ"ב-1992, והכפוף לו וכן רשויות מקומיות.
3.15 מחוזות משרד החינוך – פירוט המחוזות מופיע בקישור הבא - 
https://www.gov.il/he/departments/Units/ministry-education-districts
4. תיאור הפרוייקט והיקפו
4.1 רקע
4.1.1 מכרז זה מהווה נדבך מרכזי ביישום תכנית "ישראל ריאלית" שאושרה בהחלטת ממשלה, לאור מצב החירום הלאומי במקצועות ה-STEM (מדע, טכנולוגיה, הנדסה ומתמטיקה) והחשיבות הלאומית של חיזוק תחומים אלה בקרב תלמידי ישראל.
4.1.2 המכרז נועד להקים תשתית מנהלית אינטגרטיבית לקידום חינוך STEM חדשני ורלוונטי במערכת החינוך, תוך יישום טרנספורמציה דיגיטלית ולמידה מותאמת אישית. זאת על רקע ירידה מתמשכת בהישגי ישראל במבחנים בינלאומיים, פערים מול מדינות ה-OECD, ומחסור חמור בכוח אדם מיומן בתחומי ה-STEM בשוק העבודה.
4.1.3 מנהל חדשנות וטכנולוגיה במשרד החינוך, אשר בהתאם להחלטת הממשלה מרכז את האחריות על תחומי ה-STEM במשרד החינוך, הוקם במטרה לקדם חינוך רלוונטי, הוגן וחדשני, המבוסס על טכנולוגיות מתקדמות והכשירויות הנדרשות לאקדמיה ,שוק התעסוקה והצבא. 
4.1.4 בהחלטת הממשלה בנושא תכנית "ישראל ריאלית", הוטלה על מינהל חדשנות וטכנולוגיה האחריות המרכזית לקידום תחומי ה-STEM במערכת החינוך, וזאת מתוך הכרה ביכולותיו הייחודיות בתחומי החדשנות, הטכנולוגיה, החינוך הטכנולוגי והובלת מהלכים אסטרטגיים.
4.1.5 המכרז נועד לתת מענה לצרכים אסטרטגיים מרכזיים שהודגשו בהחלטת הממשלה בנושא תכנית "ישראל ריאלית":
1. השגת עליונות טכנולוגית מובהקת בעתודות המדינה ביחס למטרותיה האסטרטגיות.
2. פיתוח אוריינות טכנולוגית, מדעית ודיגיטלית למיצוי הפוטנציאל האישי של כל תלמיד.
3. התמודדות עם המשבר הלאומי החמור בהישגי STEM, כפי שבא לידי ביטוי בפערים מול מדינות ה-OECD במבחנים בינלאומיים כמו TIMSS ו-PISA.
4. מענה למחסור בכוח אדם מיומן בתחומי ה-STEM בשוק העבודה, שעלול לפגוע בצמיחה הכלכלית ובכושר התחרות של ישראל בזירה הבינלאומית.
4.2 כפי שצוין בדברי ההסבר להחלטת הממשלה, מדובר לא רק בצורך חינוכי אלא באסטרטגיה לאומית ארוכת טווח להבטחת מעמדה של ישראל כמובילה עולמית במדע, טכנולוגיה והנדסה.
4.3 מטרות המכרז:
4.3.1 מטרה ראשית: הקמת מערך מקצועי תומך המשלב באופן קוהרנטי את כל מרכיבי תהליך הטמעת תפיסת STEM חדשה במערכת החינוך, בהתאם למטרות תכנית "ישראל ריאלית".
4.3.2 מטרות משנה (בהלימה למטרות תכנית ישראל ריאלית):

1. פיתוח ואימוץ תפיסת STEM חדשה ברמה מערכתית.
2. הרחבת מספר התלמידים הלומדים במגמות STEM והעלאת שיעור הניגשים לבגרות הייטק.
3. העלאת רמת ההישגים בתחומי STEM והשתלבות בעשירייה המובילה במבחנים הבינלאומיים תוך 5 שנים.
4. יצירת מודעות ועמדה חיובית כלפי חינוך STEM.
5. פיתוח תשתיות ארגוניות תומכות ומערכות מדידה והערכה להשגת מצוינות ארגונית.
6. הגדלת מספר אנשי חינוך המוכשרים ללמד לפי תפיסת ה-STEM החדשה
7. בניית אקוסיסטם חינוך STEM לאומי פעיל עם שותפים מהאקדמיה, התעשייה והביטחון.
8. פיתוח תשתיות פיזיות וטכנולוגיות לתמיכה בחינוך STEM.
4.3.3 המכרז נועד ליישם את עיקרי תכנית "ישראל ריאלית" שאושרה בהחלטת הממשלה, ומתמקד במספר צעדים מרכזיים כמפורט לנ"ל. 
4.3.4 במסגרת המכרז הספק נדרש לספק בעלי מקצוע שילוו את המינהל ויסייעו בבנייה וליווי תכניות העבודה הנגזרות ממוקדי השינוי ברמת מטה ושדה, וביצירת האקוסיסטם הלאומי לחינוך STEM כפי שהוגדר בהחלטת הממשלה כגון - פיתוח תשתיות ידע, תכניות לימודים ותכני למידה מקצועיים עבור תפיסת ה-STEM החדשה ויישום תפיסת הSTEM החדשה בשטח כפי שיפורט בהמשך במכרז זה.
4.3.5 על הקבלן הזוכה בכל אשכול לעמוד בתכנית עבודה שנתית שתאושר מראש על ידי המשרד וכמו כן, בכל תפוקה לקבל את אישור המשרד מראש לתכני התפוקה עוד טרם ביצועה.
4.3.6 כלל הפעילויות יבוצעו בהתאם להוראות חוזרי מנכ"ל ונהלי משרד החינוך.
4.3.7 השירותים יינתנו בכל מקום בארץ בהתאם לדרישות המשרד והוראותיו והקבלן לא יהיה רשאי להתנות את ביצועם באיזור גאוגרפי מסויים, במרחק, בהיקף הפעילות או בכל סייג אחר.

סירוב, המנעות או אי ביצוע של השירותים במקום שנקבע על ידי המשרד, מכל טעם שאינו מאושר מראש ובכתב על ידי המשרד, יחשו כהפרה של התחייבויות הקבלן אל המשרד על פי ההסכם על כל המשתמע מכך.
4.3.8 בכל אשכול יידרש הספק הזוכה להעביר דיווחים שוטפים למשרד, בכל אמצעי שיידרש, הכוללים לכל הפחות נתונים על הביצוע, מרכיבי הביצוע, המבצעים, וכל מידע נוסף שידרוש המשרד.
הדו"חות יוגשו באופן חודשי לפחות, אם כי המשרד רשאי לקבוע דרישה להעמדת דו"חות בכל תדירות אחרת.
4.4 תיאור הפרוייקט באשכול מס' 1:
4.4.1 אשכול זה מספק את שכבת התשתית המקצועית-תחומית הנדרשת למשרד החינוך לצורך הובלת תכנית "ישראל ריאלית" ברמה מערכתית-לאומית.
4.4.2 האשכול נועד לאפשר ניטור רציף של מדדי ההתקדמות שנקבעו בהחלטת הממשלה ולאפשר סטנדרטיזציה גבוהה בפעולות הפדגוגיות של היחידה המקצועית. 
4.4.3 האשכול מיועד לקבלן שמסוגל לפעול במנעד רחב של תפוקות תחומיות-מקצועיות בתחומי STEM, ואינו מבוצע בעבודה ישירה עם מורים או תלמידים. 
4.4.4 תפוקה 1 לאשכול – קונסיליום מקצועי-תחומי של מומחי STEM

1. הגדרה: מפגש עבודה מובנה של 8 שעות מקצועיות בהשתתפות לפחות 10 מומחים בתחום דעת STEM ספציפי, שמטרתו ליצור קונסיליום (מפגש מומחים בנוסח טכנולוגי-מדעי) שבו תוצגנה שאלות מקצועיות-תחומיות חוצות-מערכת, יבוצע ניתוח דיסציפלינרי, ויתגבשו המלצות מקצועיות מבוססות-נתונים. 
התשלום כולל העמדת אולם וכיבוד.
דוגמאות לשאלות: התאמת תכנית הלימודים במתמטיקה לסטנדרט TIMSS 2027; גיבוש כשירויות מקצוע למורי פיזיקה ב-5 יח"ל; שילוב כלי בינה מלאכותית בתחומי דעת STEM.
2. תוצרים מחויבים ואיכות התפוקה: 
(1) חוברת רקע מקצועי שמופצת למשתתפים 5 ימי עבודה לפחות לפני הקונסיליום; 
(2) פרוטוקול מקצועי-תחומי בהיקף 3–8 עמודים הכולל סיכום עיקרי הדיון, רשימת החלטות מקצועיות, ולפחות 5 המלצות מקצועיות מנוסחות;
(3) מסמך מעקב יישום בן עמוד אחד שיוגש 30 יום לאחר הקונסיליום. 
3. בכל הגשה של קונסיליום ייבדקו הסטנדרטים המקצועיים הבאים על ידי האגף- המנחה והמומחים יהיו בעלי מומחיות מתועדת בתחום הדעת הספציפי הנדון. כל המלצה תיתמך במקור ראייתי מובחן – מחקר שפיט, נתוני מבחן בינלאומי, או סטנדרט מקצועי תקף, התהליך יתועד באופן שקוף.
4.4.5 תפוקה 2 לאשכול – חוות דעת מקצועית-תחומית מהירה
1. הגדרה: מסמך מקצועי בהיקף 3–10 עמודים שנמסר תוך 3–7 ימי עבודה ממועד הזמנת העבודה, ובו חוות דעת מקצועית-תחומית של מומחי STEM על אירוע או שאלה ספציפיים. 
דוגמאות לסיטואציות שדורשות חוות דעת מהירות: פרסום נתוני TIMSS חדשים שמצביעים על ירידה בהישגי תלמידי ישראל בפיזיקה; שאילתה מוועדת החינוך של הכנסת בנושא שיעור הניגשים ל-5 יח"ל מתמטיקה במגזר החרדי.
2. תכולת חוות הדעת ואיכות התפוקה: 
(1) הצגת השאלה המקצועית והרקע התחומי; 
(2) ניתוח נתונים אובייקטיביים ממקורות רלוונטים וסקירת ספרות אקדמית רלוונטית; 
(3) חוות דעת מקצועית-תחומית מנומקת; 
(4) המלצות מבצעיות עם לוחות זמנים וגורמים מבצעים.
3. בכל הגשה של חוות דעת ייבדקו הסטנדרטים המקצועיים הבאים- החותם הראשי יהיה מומחה בתחום הדעת הספציפי שעליו ניתנת חוות הדעת. המסמך יכלול ממצאים אובייקטיביים, פרשנות מקצועית של הממצאים, והמלצות מבצעיות הנגזרות מהפרשנות. ההסתמכות תהיה על מקורות כגון– מאמרים אקדמיים, נתוני משרד החינוך שפורסמו נתוני ראמ"ה, TIMSS, PISA, אגף הבחינות, או דו"חות OECD. 
4. תפוקה זו לא תוזמן עבור הערכת אפקטיביות של פרויקט תוכן ספציפי. לצורך זה תוזמן תפוקת 'דו"ח מחקר מלווה לפרויקט' ממכרז מרכזי המורים, מתוארת להלן.
4.4.6 תפוקה 3 לאשכול – דו"ח מצב מערכתי של תכנית STEM הלאומית
1. הגדרה ואיכות התפוקה: מסמך תקופתי בהיקף 25–35 עמודים המוגש בתום כל רבעון, ומציג את מצב מדדי תכנית "ישראל ריאלית" באותו רבעון או נושא /פרויקט מסויים מתוך תכנית העבודה של ישראל ריאלית כגון  - שיעור הניגשים ל-5 יח"ל מתמטיקה ומדעים בחתך מגזרי-מגדרי-גיאוגרפי, ציוני התלמידים במבחני TIMSS ו-PISA, שיעור מורי STEM מוסמכים בכל תחום דעת, מיפוי מודלים של מעבדות מדעים בבתי הספר. 
כולל ניתוח השוואתי בין-לאומי בן 3–4 עמודים, מפת סיכונים מקצועיים, ופרק המלצות מקצועיות. למסמך מצורפת מצגת מנהלים בת 10–15 שקפים.
2. בכל הגשה של דו"ח נושאי/רבעוני ייבדקו הסטנדרטים המקצועיים הבאים: מתודולוגיית האיסוף והניתוח תהיה קבועה ועקבית כל מדד יסתמך על מחקרים אקדמאים או נתונים של משרד החינוך שפורסמו , למ"ס או OECD הצגת הנתונים תהיה על ידי  גרפים ,השוואות בין רבעונים ובין מערכות חינוך תחת הגדרות זהות והקשר רלוונטי, והפרדה ברורה בין דיווח עובדתי, ניתוח מקצועי, והמלצות. 
4.5 תיאור הפרוייקט באשכול מס' 2:
4.5.1 אשכול זה מטפל בלב הפעולה החינוכית של תכנית "ישראל ריאלית": הטמעת תכניות הלימודים החדשות, הגישות הפדגוגיות החדשניות ולווי דרכי ההערכה– ישירות בידי המורים, רכזי המקצוע והמנטורים מהתעשייה. 
4.5.2 לפי האבחון הנגזר מהחלטת ממשלה 2983, מערכת החינוך נמצאת במצב של מחסור חמור במורי STEM ובמדריכים פדגוגיים שיכולים להוביל את השינוי, ועל כן נדרש קבלן שיכול לספק תשתית ארצית של חניכה, ייעוץ ומנטורינג.
4.5.3 אשכול זה מאופיין במורכבות גבוהה במדידת איכות בשטח: רמת ההצלחה תלויה לא רק בעמידה בכמות התפוקות אלא גם באיכות ההטמעה ובתוצאות שהיא משיגה אצל המורים והתלמידים. 
4.5.4 תפוקה 1 לאשכול– חבילת חניכה למורה
1. הגדרה: תהליך חניכה וליווי אישי או קבוצתי בן 36 שעות הפרוסות על פני 12 מפגשים (3 שעות כל מפגש), המתבצע בבית הספר ובכיתה או באופן וירטואלי עפ"י בחירת המורה, ומלווה מורה (או צוות של 2–4 מורים) ביישום תכניות הלימודים החדשות ולווי דרכי הערכה בהלימה לסטנדרטים הבינלאומיים.
2. תפוקות מחויבות והגדרת איכות התפוקה: (1) דו"ח אבחון התחלתי הכולל זיהוי פערים ספציפיים בתחומי הוראה, למידה והערכה; (2) תכנית חניכה אישית מותאמת ליעדי המורה ולסטנדרטים הבינלאומיים; (3) דו"ח המורכב מתצפיות מתועדות (לפחות תצפית אחת בישיבת צוות/שיעור); (4) דו"ח סיכום רבעוני הכולל הישגים מדידים, אתגרים והמלצות להמשך.
3. דו"ח האבחון ההתחלתי מבוסס על ראיות שנאספו בעצמאות – תצפית ישירה בכיתה, וראיון מובנה עם המורה תכנית החניכה מקושרת מפורשות למסגרת הSTEM הלאומית ולסטנדרטים הבינלאומיים, עם זיקה ברורה לפערים שאובחנו. 
4.5.5 תפוקה 2 לאשכול– חבילת ייעוץ שנתית לרכז מקצוע
1. הגדרה: תהליך ייעוץ פדגוגי מתמשך בן 20 שעות הפרוסות על פני 10 מפגשים (2 שעות כל מפגש) לאורך שנת לימודים אחת, המיועד לרכזי מקצוע ולרכזים פדגוגיים, ומסייע להם להוביל את צוות ההוראה לעבר עמידה ביעדי תכנית "ישראל ריאלית" ברמת המוסד החינוכי.
2. תפוקות מחויבות והגדרת איכות התפוקה: (1) פגישת אבחון ראשונית; (2) תכנית עבודה אישית שנתית; (3) 8 פגישות ייעוץ מתועדות; (4) תמיכה מקוונת; (5) דו"ח סיכום שנתי הכולל הערכת התקדמות הצוות והמלצות לשנה הבאה.
3. תכנית העבודה השנתית עוסקת בצוות ההוראה כולו ובדרכי הובלתו, ולא רק ברכז עצמו. היעדים מקושרים מפורשות למדדי תכנית "ישראל ריאלית" ברמת המוסד החינוכי הספציפי. כל פגישת ייעוץ מסוכמת בכתב תוך 5 ימי עבודה ונשמרת בתיק הליווי.
4.5.6 תפוקה 3 לאשכול– ערכת חניכה מותאמת מגזר
1. הגדרה: פיתוח ערכת תכנים שלמה לחונך, המותאמת תרבותית, שפתית ופדגוגית למגזר ספציפי (ממלכתי, ממלכתי-דתי, חרדי, ערבי). הערכה מהווה תפוקת תוכן עצמאית, ולא חלק מחבילת חניכה פרטנית.
עבור המגזר הערבי, כלל התוצרים יופקו בשפה הערבית באופן שיותאם לצורכי המגזר.
2. תכולת הערכה והגדרת איכות התפוקה: מדריך לחונך בשפת המגזר; כלי אבחון והערכה מותאמים תרבותית; תבניות לתכניות חניכה אישיות; מצגות וחומרי הדרכה; דוגמאות ומקרי בוחן רלוונטיים למגזר; כלי משוב ומעקב; מסמך תיקוף מגזרי חתום על ידי מומחה תוכן מהמגזר.
3. כל דוגמה ומקרה בוחן בערכה מבוססים על מציאות חינוכית אמיתית במגזר ולא על תרגום של חומרים ממגזר אחר. כלי האבחון, התכניות, המצגות, מקרי הבוחן וכלי המשוב מהווים מערכת אינטגרטיבית – ולא אוסף של רכיבים נפרדים. 
4.5.7 תפוקה 4 לאשכול– פרויקט מנטורינג בבית ספר
1. הגדרה: פרויקט שנתי בו מנטור מלווה מספר תלמידים / כתה, צוות מורי STEM או פרויקטי גמר בבית ספר ספציפי. 
הפרויקט בנוי מ-30 שעות פעילות מתועדות, וכולל מטרות תוכן מדידות, תוצרי תלמיד מוחשיים, ולוח זמנים מובנה. 

התפוקה כוללת את הכשרה פדגוגית, ראיון התאמה ובדיקת רקע ואדמיניסטרציה ואישורים.
2. המנטור הוא מהנדס / מדען / טכנולוג עם 5+ שנות ניסיון תיעודי בתעשייה או באקדמיה בתחום STEM הספציפי הרלוונטי לפרויקט. 
לכל פרויקט תוצר תלמיד מוחשי וניתן להצגה (פרויקט גמר, תוצר מתועד, פיילוט מעשי). 
תכנית הפרויקט מקושרת מפורשות לתכנית הלימודים ולעמידה ביעדי משרד החינוך בתחום הרלוונטי. יומן פעילות מתועד נשמר לכל מפגש, ודו"ח רבעוני מועבר להנהלת בית הספר.
4.5.8 תפוקה 5 לאשכול– ביקור בחברת תעשייה לקבוצת תלמידים ו/או מורים
1. הגדרה: ביקור מובנה של קבוצת תלמידים או קבוצת מורים (15–20 תלמידים בלווי מורים על פי הנחיות משרד החינוך או קבוצת מורים שהינה מושא הביקור ללא תלמידים) בחברת הייטק או תעשייה, הכולל ארבעה רכיבים מחויבים: 
(1) שיעור הכנה לביקור (3 שעות); 
(2) סיור מודרך בחברה (2–4 שעות); 
(3) הרצאת השראה של עובד/ת מהחברה; 
(4) שיעור רפלקציה (תהליך שיקוף) עד 72 שעות לאחר הביקור (2 שעות). 
יחידת התפוקה כוללת תיאום מלא עם החברה ודו"ח סיכום ביקור.
2. מעגל הלמידה שלם ועקבי: שלוש המסגרות (הכנה, סיור, רפלקציה) עוסקות באותו ציר מקצועי-תחומי. 
3. הסיור עומד בדרישות הבטיחות הרלוונטיות לסוג התעשייה (במיוחד תעשייה כימית, בטחונית או הנדסית), עם אישורים לוגיסטיים וביטוחיים מתועדים מראש. 
4. משוב יועבר לתלמידים על ידי הקבלן כאשר תוכן המשוב ייבנה על ידי הקבלן ויאושר מראש על ידי המשרד, המשוב יאסף בכלי מובנה תוך 7 ימים מהביקור וישמש בסיס לשיפור הביקור הבא.
4.5.9 תפוקה 6 לאשכול – מפגש מורים-תעשייה
1. הגדרה: מפגש מקצועי בן 4 שעות המפגיש 20–50 מורי STEM עם 10–20 אנשי מקצוע מהתעשייה והאקדמיה. כולל הרצאת מבוא, סדנת עבודה ממוקדת, ופאנל. 
2. תוצר מדיד: רשימה מתועדת של שיתופי-פעולה שגובשו במפגש.
3. היחס המספרי בין מורים לאנשי תעשייה/אקדמיה מתוכנן מראש, ואנשי התעשייה הם בעלי תפקידי ניהול או הנדסה בכירים. 
4. ההרצאה והסדנה ממוקדות בתחום STEM ספציפי שהוגדר מראש. שלושה חודשים לאחר המפגש הספק מבצע סקר מימוש שמדווח כמה מהשת"פים יצאו לפועל.
4.5.10 שימוש במערכת שיבוץ דיגיטלית ומאגר מנטורים- 
1. הפעלה שנתית של מערכת מידע ייעודית המהווה את התשתית הדיגיטלית לביצוע תפוקות פרויקט מנטורינג, ביקור תעשייה ונטוורקינג. 
2. במערכת תהיה רשומה דיגיטלית מובְנית לכל מנטור פעיל ברשת, הכוללת לכל הפחות: זיהוי, תחום/תחומי STEM, ותק וניסיון, זמינוּת גאוגרפית, התאמה מגזרית (ממלכתי / ממ"ד / חרדי / ערבי), שפות, קיבולת שיבוצים מקבילה, וסטטוס (פעיל / מושהה / לא-פעיל). המערכת תאפשר חיפוש וסינון על-פני המאגר ותתוכנן לתמוך בהיקף של עד כ-3,500 פרופילים, בהתאם לגודל רשת המנטורים המתוכננת.
לנציגי האגף תהיינה הרשאות שימוש לכלל הפעולות במערכת, וכניסה למערכת.
3. תוצר מדיד וקריטריון קבלה: פלטפורמה חיה הזמינה למשתמשים מורשים; כל מנטור פעיל מחזיק פרופיל שלם הכולל את כל שדות החובה; שינויים בפרופיל ניתנים לעריכה ולמעקב (audit). אין מנטור במצב "פעיל" ללא פרופיל מלא.

4. נדרש מודול המנהל לכל מנטור את שלושת סוגי האישורים המחייבים, עם חלון תוקף ותאריך פקיעה לכל אישור. המערכת תתריע אוטומטית פרק זמן מוגדר מראש לפני פקיעת תוקף, ותשנה את סטטוס המנטור ללא-כשיר לשיבוצים חדשים ברגע שאישור מחייב פג. תנאי מחייב: לא ניתן לשבץ מנטור אלא אם כל אישוריו בתוקף במועד השיבוץ. לכל שיבוץ פעיל קיים יומן ובו מפגשים מתועדים; המערכת מחשבת אוטומטית את אחוז השלמת הפעילויות.

5. נדרשת לפחות הפקה של ארבעה דוחות שנתיים על פי חיתוכים שיוגדרו על ידי האגף וכולל הנתונים הגולמיים, זמינים לפי דרישה ובסוף שנת הלימודים, בפורמט מובְנה הניתן לייצוא (לוח בקרה + ייצוא לגיליון/PDF).
6. יחידת התפוקה היא הפעלה לשנת לימודים מלאה, וכוללת חמישה רכיבים מחויבים:
(1) פלטפורמה מאובטחת המנוהלת על‑ידי הספק ובה פרופיל מקצועי מלא של כל מנטור פעיל ברשת. 
(2) מנגנון שיבוץ בין בקשת בית‑ספר/כיתה לבין מנטור פנוי, על‑פי קריטריונים של תחום, גאוגרפיה ומגזר;

(3) מודול תיעוד ובקרת תוקף לאישורים מחייבים לכל מנטור פעיל (אישור העדר עבירות מין, ביטוח, השלמת הכשרה פדגוגית של 10–30 שעות);

(4) ממשק יומן פעילות הצמוד לכל שיבוץ פעיל;

(5) ארבעה דוחות שנתיים מובנים למשרד הכוללים לפחות – ניצול, פריסה גאוגרפית‑מגזרית, זמני תגובה לבקשת שיבוץ, ושיעור השלמת פעילויות.

בסיום ההתקשרות יעביר הקבלן את מלוא הנתונים במערכת ביחס להתקשרות זו, בפורמט דיגיטלי או בכל פורמט אחר שיידרש.
7. איכות התפוקה- המערכת עומדת בתקני אבטחת מידע ממשלתיים ISO 27001 או מקבילה ובחוק הגנת הפרטיות; 
8. זמן תגובה ממוצע מהגשת בקשת שיבוץ עד להצעת מנטור תואם פרופיל אינו עולה על 7 ימי עבודה.
9. תנאי לאישור התשלום השנתי:
הצגת לוג הפעלה מלא, ארבעת הדוחות הסטטיסטיים, ואישור עמידה בתקני אבטחת מידע (תעודה בתוקף).

4.6 תיאור הפרוייקט באשכול מס' 3:
4.6.1 אשכול זה מטפל בעבודה הישירה עם תלמידי כיתות א–י"ב בתחומי STEM, ומתמקד בשני קטבים: צמצום פערים ומניעת נשירה, והעשרה והעלאת רמה לימודית. 
4.6.2 האשכול מספק את שכבת ההתערבות הישירה, שבה התוצאות נמדדות ברמת התלמיד הבודד.
4.6.3 התפוקות באשכול זה כוללות תכניות תגבור והעשרה לאורך השנה, בוטקאמפים בחופשות, ימי שיא לאלפי משתתפים, תחרויות תלמידים בתחומי STEM, סדנאות חוסן וציר מנטלי, תכניות ייעודיות לתלמידות, ופיתוח חומרי לימוד מותאמים.
4.6.4 תפוקה 1 לאשכול – חבילת תגבור או העשרה לקבוצת תלמידים
1. הגדרה: תכנית מלאה לקבוצה של 7–20 תלמידים מכיתה ז' עד י"ב, באחד משלוש תפוקות משנה: 
(1) תכנית שנתית של 90 שעות, 3 שעות שבועיות לאורך 30 שבועות; 
(2) תכנית סמסטריאלית של 45 שעות פרונטליות; 
(3) תכנית ממוקדת של 24 שעות. 
כל תכנית כוללת: אבחון התחלתי וביניים מתועד, תכנית לימודים אישית/קבוצתית בהלימה לסילבוס המאושר מראש על ידי האגף, מפגשי הוראה על ידי מדריך מקצועי בעל התמחות בתחום הדעת, רכיבי מוטיבציה וחוסן משולבים, חומרי לימוד מאושרים מראש על ידי האגף, 2–3 דו"חות התקדמות, ותיאום שוטף עם מורה הכיתה.

2. איכות התפוקה: אבחון התחלתי ומיפוי התלמידים בתחילת כל תכנית ומיפוי סופי. התפוקה ותכניה יהיו בהלימה למסגרת הלימודים המאושרת על ידי המשרד ולפערים שאובחנו. דו"חות ההתקדמות מבוססים על מדדים מדידים ולא על תיאור איכותני בלבד.
4.6.5 תפוקה 2 לאשכול – בוטקאמפ רציף
מסגרת הכשרה מרוכזת ומוגדרת שמטרתה להקנות למשתתפים כשירויות STEM המפתחות ידע, מיומנויות, ערכים וגישות, תוך פיתוח חוסן ומסוגלות עצמית.
1. הגדרה: תכנית אינטנסיבית באחד מארבע תפוקות משנה: בוטקאמפ מלא (5 ימים × 7 שעות = 35 שעות), בוטקאמפ מרוכז (3 ימים × 8 שעות = 24 שעות), בוטקאמפ ערבים (5 ערבים × 4 שעות = 20 שעות), או בוטקאמפ פנימייתי עם לינה (3 ימים + 2 לילות = 30 שעות לימוד + 6 שעות פעילות ערב). 
מודל הבוטקאמפ יכול להשתנות בהתאם לצורך ובתנאי שהמודל אושר על ידי היחידה המקצועית במשרד. 
קבוצת היעד: 15–25 תלמידים. כולל אבחון, תכנית לימודים, מדריך ראשי ועוזר הוראה, חומרי לימוד מאושרים על ידי היחידה המקצועית במשרד, פעילויות מוטיבציה וחוסן ייעודיות, ארוחות וכל המנהלות וההוצאות הכרוכות בהפעלת התפוקה יחולו במלואן על הקבלן וללא השתתפות הילדים או הורים או הילדים, לרבות הזמנת מקומות לינה, הוצאות הלינה והסעות.
2. איכות התפוקה: מבנה אינטנסיבי דורש מדריך עם ניסיון מוכח בהובלת תכניות אינטנסיביות (לא רק הוראה רגילה). פעילויות המוטיבציה הן מובנות ומוטמעות, לא נספח. 
בבוטקאמפ פנימייתי – עמידה בכל דרישות הבטיחות לקייטנות שינה, כולל אישורי משרד החינוך.
אבחון התחלתי ומיפוי התלמידים בתחילת כל תכנית ומיפוי סופי. תכנית הלימודים מקושרת למסגרת לימודים מאושרת ולפערים שאובחנו. דו"חות ההתקדמות מבוססים על מדדים מדידים ולא על תיאור איכותני בלבד.

מודגש כי בוטקאמפ מלא או מרוכז מתומחר לפי יחידה של 8 שעות. ביצוע בפועל העולה או היורד מיחידת התמחור של 8 שעות, ישולם באופן יחסי לתמחור של יחידת ה-8 שעות.
מודגש כי בוטקאמפ ערב מתומחר לפי יחידה של 4 שעות. ביצוע בפועל העולה או היורד מיחידת התמחור של 4 שעות, ישולם באופן יחסי לתמחור של יחידת ה-4 שעות.
4.6.6 תפוקה 3 לאשכול– ערכת חומרי לימוד לתגבור (פר תחום דעת ופר רמה)
1. הגדרה: פיתוח של חוברת תגבור מלאה לתחום דעת ספציפי ולרמה ספציפית (יסודי / חט"ב / חט"ע × 4 רמות יח"ל), בהלימה לסילבוס המאושר על ידי המפמ"ר. הערכה כוללת: תרגילים מדורגים לפי רמת קושי, פעילויות חקר, רכיבי מוטיבציה וחוסן משולבים, מדריך למדריך, וכלי הערכה מעצבת. כל ערכה דורשת אישור מפמ"ר ותיקוף אקדמי לפני השימוש, ובאחריות הקבלן.
2. ערכת תגבור/העשרה היא ערכה משלימה לסילבוס – לא תכנית הלימודים עצמה. עוסקת בתרגול מדורג ובעבודה עם פערים, וכוללת רכיבי חוסן/מוטיבציה כחלק אינטגרלי.
3. איכות התפוקה: הערכה עברה תיקוף אקדמי כתנאי לאישור התשלום. התרגילים מדורגים על-פי טקסונומיה פדגוגית מוכרת. רכיבי המוטיבציה מובנים בתוך הפעילויות ולא נספח להן. הערכה מהווה מערכת אינטגרטיבית ולא אוסף תרגילים.
4.6.7 תפוקה 4 לאשכול– יום שיא (האקתון או יום מרכזי)
1. הגדרה: 
יום שיא STEM הוא אירוע חינוכי חד-יומי, אינטנסיבי וחווייתי, המרכז תלמידים ו/או צוותי הוראה סביב אתגר אותנטי בתחומי המדע, הטכנולוגיה, ההנדסה והמתמטיקה — בפורמט של האקתון, אירוע-שיא מרכזי, או יריד מדעי-טכנולוגי. 
יחידת התפוקה היא אירוע בודד, המופק ומתועד מקצה-לקצה על ידי הספק.
יום שיא עבור משתתפים וצוותי הוראה בתחומי STEM, באחת משלוש תפוקות משנה: יום שיא קטן (עד 100 משתתפים, 8–16 שעות פעילות), יום שיא בינוני (עד 300 משתתפים), או יום שיא גדול (עד 1,000 משתתפים). 
2. תכולת התפוקה:
•  אפיון וקונספט: מסמך אפיון האירוע — מטרות, קהל יעד, האתגר המרכזי, לוח זמנים שעתי, והתוצרים המצופים מהמשתתפים — המוגש ומאושר מראש על ידי המשרד.

•  פיתוח תוכן ומשימות: אתגר ומשימות מותאמות לרמת הקהל ולגיל, כולל חומרי עזר למשתתפים וערכת הנחיה למנחים.

•  צוות הנחיה מקצועי: מנחים ומנטורים בעלי מומחיות בתחום, ביחס מנחה-משתתפים הולם לרמת האירוע.

•  ליווי ובקרת איכות: מומחה תוכן המפקח על הרמה המדעית-טכנולוגית של האתגר והחומרים.

•  הפקה ולוגיסטיקה: תיאום מקום, ציוד וטכנולוגיה, סרטונים ומצגות, במה והגברה (לפי היקף), כיבוד, שילוט ורישום נוכחות.

•  הערכה ומשוב: שאלוני משוב למשתתפים (ולצוות החינוכי במידת הצורך), איסוף וניתוח הממצאים.

•  תיעוד: דו"ח סיכום אירוע ותיעוד חזותי, בכפוף להסכמות פרטיות.
דו"ח סיכום אירוע: נתוני השתתפות, מידת העמידה ביעדים, ממצאי משוב מנותחים, והמלצות להמשך.

תיעוד חזותי (תמונות/וידאו), בכפוף להסכמות פרטיות.
כל יום שיא כולל: הקמת ועדת היגוי המורכבת מגורמי המשרד והקבלן והרכבה ייקבע ע"י משרד החינוך וכן צוות מוביל מטעם הקבלן אשר אמון על ולא רק -  תכנון אתגר ותקנון, רישום משתתפים, הכנה ראשונית, ארגון מנטורים ושופטים, תשתית מקום-אוכל-תשתיות-שמירה, גרפיקה, סרטוניםוהדפסות, סדנאות מקצועיות תוך כדי היום, מערך שיפוט עם מחוונים, פרסים לזוכים, ודו"ח סיכום.
3. איכות התפוקה: מנטורי התעשייה הם בעלי תפקידי ניהול בכירים בתחומי STEM הרלוונטיים, מחווני השיפוט מוגדרים מראש ומתועדים. 
עמידה בכל דרישות הבטיחות לאירועי המוניים, הן על פי דין והן על פי דרישות המשרד והנחיות אגף הבטחון וחוזרי מנכ"ל, כולל אישורים לוגיסטיים-ביטוחיים מתועדים מראש, והכל באחריות הקבלן.
4.6.8 תפוקה 5 לאשכול– תחרות בקנה-מידה ארצי  (עד 1000 משתתפים)
1. הגדרה: 
תחרות STEM ארצית היא מהלך תחרותי ארצי רב-שלבי, הנפרש על פני מספר חודשים, המתחיל ברישום המוני ופתוח (עשרות אלפי תלמידים), עובר שלבי מיון והעפלה מבוססי-פלטפורמה דיגיטלית, ומגיע לשיאו באירוע גמר פיזי ו/או וירטואלי למעפילים לעד 1000 תלמידים . 
יחידת התפוקה היא מחזור תחרות שלם אחד, מקצה-לקצה — מפתיחת הרישום ועד הכרזת הזוכים, כולל דו"ח סיכום.
תחרות שנתית בתחום STEM ספציפי (מתמטיקה / פיזיקה / מדעי המחשב / STEM כללי), כוללת: שלב מקוון מורחב (תכנון תחרות, רישוי פלטפורמה, אתר מלווה, מוקד תמיכה טכני, ליווי מורים, תרגום); ואירוע גמר פיזי או היברידי (מקום, ציוד, כיבוד, סרטונים, מנחה ראשי, הפעלה והרצאת השראה, פרסים ותעודות, הפקה).
2. תכולת התפוקה:
•  פלטפורמה דיגיטלית: הפעלת פלטפורמת תחרות — רישום, ניהול משתתפים, אתגרי ומבחני מיון, מעקב התקדמות ולוחות תוצאות — כולל זכויות שימוש, פיתוחים ייעודיים, תשלום דקות שימוש, התממשקות והעברת נתונים למשרד.

•  התאמה מגזרית: התאמת התחרות והפלטפורמה למגזרים (עברית, ערבית, חרדי) לפי הצורך.

•  ניהול שלבי התחרות: הגדרת שלבים וקריטריוני העפלה, בקרת הוגנות ועמידה בתקני אבטחת מידע.

•  אירוע גמר: הפקת גמר פיזי (מקום, מחשוב, ציוד, שיפוט , כיבוד, סרטונים ,וטקס) ו/או גמר וירטואלי (שידור ופלטפורמה).

•  תשתית מחשוב לאירוע: פריסת עמדות מחשב לגמר הפיזי.

•  שיפוט והערכה: ועדת שיפוט מקצועית וקריטריוני ניקוד שקופים.

•  תיעוד ודיווח: דו"ח סיכום תחרות הכולל את נתוני המשפך המלא (נרשמים ← מעפילים ← גמר), ממצאים והמלצות.
3. תוצרים מחויבים

1.  מסמך אפיון תחרות מאושר: שלבים, קריטריוני העפלה, לוח זמנים והתאמות מגזריות.

2.  פלטפורמת תחרות פעילה, העומדת ב-SLA ובתקני אבטחת המידע של המשרד.

3.  דו"ח שלבי מיון: נתוני השתתפות והעפלה בכל שלב.

4.  אירוע גמר מתועד (פיזי/וירטואלי) עם רשימת מעפילים מאומתת.

5.  תוצרי המעפילים (פרויקטים/פתרונות), מתועדים.

6.  תוצאות שיפוט מנומקות והכרזת זוכים.
4. איכות התפוקה: התחרות מתועדת לאורך כל שלביה, מהרישום ועד הסיום, באמצעות מערכת דיגיטלית. השופטים בעלי מומחיות תחומית מוכחת. הפלטפורמה הדיגיטלית עומדת בתקני אבטחת מידע ממשלתיים.
4.6.9 תפוקה 6 לאשכול– סדנת "ציר מנטלי" קבוצתית
1. הגדרה: סדרת מפגשים לחיבור תלמידים לעולם המנטלי (חוסן, מוטיבציה, ניהול לחץ, אסטרטגיות התמודדות עם בחינות), במודל קצר (4 מפגשים × שעתיים אקדמאיות) או מודל מורחב (8 מפגשים × שעתיים אקדמאיות), עד 25 תלמידים בקבוצה. 
התפוקה כוללת פיתוח תוכן מותאם, גיוס והכשרת מדריכים, חומרי עזר, הפעלת הסדנה ושאלוני הערכה.

ביצוע התפוקה יעשה בפריסה ארצית.
2. איכות התפוקה: שאלוני ההערכה מתוקפים ומבוססי מחקר ומשוב אחר כל סדנא. התוכן מובנה ועקבי בין הסדנאות.
4.6.10 תפוקה 7 לאשכול– תכנית העצמה ייעודית לתלמידות
1. הגדרה: סדרת מפגשים ייעודית לעידוד השתלבות תלמידות במסלולי STEM ובמיוחד במדעי המחשב והטכנולוגיה. כוללת: 8 מפגשים של 2 שעות, ובהם חשיפה לעולם הטכנולוגיה, מפגשים עם נשים מהתעשייה, סדנאות התנסות מעשיות, חיזוק מסוגלות עצמית והסרת חסמים.
ביצוע בבית הספר ומפגש אחד חוץ בית ספרי בחברות תעשייה / הייטק.
2. איכות התפוקה: המנחה הראשית ונשות התעשייה הן מודלים נשיים מובהקים בתחום.הסדנאות מבוססות על מחקר עכשווי בתחום נשים ב-STEM. נמדדת השפעה על מסוגלות עצמית בלוח זמנים מובנה (לפני ואחרי).
4.6.11 ביצוע, חלקי או מלא, באופן מקוון של התפוקות באשכול זה, יבוצע בכפוף לאישור מראש של ועדת המכרזים.
במקרה זה, התמורה עבור ביצוע התפוקה תקבע כשיעור מתוך התמורה המבוססת על הצעת המחיר של הקבלן, בהתחשב בהתאמות הנדרשות לביצוע התפוקה באופן מקוון לעומת פיזי, והכל בכפוף לאישור ועדת המכרזים.
4.7 היקף הפרוייקט באשכול מס' 1
	התפוקה
	כמות שנתית מוערכת

	קונסיליום מקצועי-תחומי של מומחי STEM
	100

	חוות דעת מקצועית-תחומית מהירה
חוות דעת לא תוזמן עבור הערכת אפקטיביות של פרויקט תוכן ספציפי. 

	200

	דו"ח מצב מערכתי של תכנית STEM הלאומית (נושאי/רבעוני)
	8


4.8 היקף הפרוייקט באשכול מס' 2
	התפוקה
	כמות שנתית מוערכת

	חבילת חניכה למורה
(36 שעות, 12 מפגשים, בתקופה מוגדרת)
	1,140

	חבילת ייעוץ שנתית לרכז מקצוע
(20 שעות, 10 מפגשים)
	900

	ערכת חניכה מותאמת מגזר
	30

	פרויקט מנטורינג בבית ספר
(שנתי, 30 שעות פעילות)
	800

	ביקור בחברת תעשייה לקבוצת תלמידים ו/או מורים
(15–20 תלמידים) + משוב תלמידים וצוות חינוכי על איכות הסיור
	400

	מפגש מורים-תעשייה
(4 שעות, 20–50 משתתפים)
	12

	שימוש במערכת שיבוץ דיגיטלית ומאגר מנטורים
	1


4.9 היקף הפרוייקט באשכול מס' 3
	התפוקה
	כמות שנתית מוערכת

	חבילת תגבור/העשרה שנתית 
	225

	חבילת תגבור סמסטריאלית 
	400

	חבילת תגבור ממוקדת 
	400

	בוטקאמפ מלא  – ליחידה של 8 שעות
 15–25 תלמידים
	350

	בוטקאמפ מרוכז   – ליחידה של 8 שעות
	300

	בוטקאמפ ערבים  – ליחידה של 4 שעות
	500

	בוטקאמפ פנימייתי 
3 ימים + 2 לילות
	75

	ערכת חומרי לימוד לתגבור
פר תחום דעת × פר רמה
	40

	יום שיא קטן עד 100 משתתפים
(8–16 שעות)
	10

	יום שיא בינוני עד 300 משתתפים
	4

	יום שיא גדול עד 1,000 משתתפים
	5

	תחרות ארצית

	3

	סדנת ציר מנטלי – מודל קצר
 4 מפגשים × 2
	300

	סדנת ציר מנטלי – מודל מורחב
8 מפגשים ×2
	300

	תכנית העצמה ייעודית לתלמידות
 8 מפגשים ×2
	140


כל היקפי הפעילות שפורטו לעיל הינם כמויות משוערות לשנה.

למשרד שמורה הזכות להגדיל עד30% או לצמצם עד 30% את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.
כל שינוי בהיקפי הפעילות, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד. 

בנוסף לכך, רשאי המשרד לשנות את הכמויות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.
5. תפקידי הקבלן בביצוע העבודה

5.1 כללי

המשרד מבקש להפעיל את הפרוייקט באמצעות קבלן, שיבחר במכרז זה.

הקבלן יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

הקבלן יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

הקבלן מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

5.2 ניירת ומסמכים

הקבלן הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:


מכרז לקידום יעדי תכנית "ישראל ריאלית"
הפרוייקט מבוצע ע"י ________ עפ"י מכרז פומבי מס' 18/7.2026
הפרוייקט מבוצע עבור מינהל חדשנות וטכנולוגיה, משרד החינוך.

5.3 בנייה וניהול קובץ נהלי עבודה 

5.3.1 הקבלן יבנה, תוך כדי התהליך, קובץ נהלי עבודה של הפרוייקט. הקובץ יכלול את כל הפעילויות הנדרשות לצורך הפעלה שוטפת של הפרוייקט. 
5.3.2 קובץ נהלי העבודה יהיה כפוף לכל התנאים במכרז זה ולא יכלל בקובץ נוהל עבודה הסותר הוראה מהוראות מכרז זה.

5.3.3 הקבלן יעביר את קובץ נהלי עבודה למשרד לצורך אישורו. כמו כן, יעביר הקבלן כל נוהל מעודכן לאישור המשרד.

5.3.4 על הקבלן לדאוג להתאמת הקובץ לתנאי הפעילות של הפרוייקט ולדאוג לעדכונו השוטף. 

5.3.5 קובץ הנהלים המלא הראשון יועבר תוך 3 חודשים ממועד ההתקשרות הראשונה. 
5.3.6 בכל שנת התקשרות חדשה, על הקבלן לדאוג להפקת קובץ נהלים מעודכן (כתנאי להמשך ההתקשרות).

5.3.7 הקבלן ייתן מענה לדרישות המשרד באמצעות נהלים מתאימים, תוך 10 ימי עבודה מיום הדרישה של המשרד.
5.3.8 בכל עת ימצא בידי הקבלן ובידי המשרד עותק מעודכן של קובץ הנהלים.
6. כח האדם של הקבלן והאמצעים הנדרשים לביצוע המכרז

6.1 לשם הפעלת הפרוייקט יפעל הקבלן ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

6.2 עובדי הקבלן מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הקבלן להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

6.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הקבלן להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

6.4 במידה שבמהלך ההתקשרות תתברר אי התאמה של אחד מעובדי הקבלן הפועלים במסגרת מכרז זה רשאי המשרד לדרוש את החלפתו ועל הקבלן יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

6.5 הקבלן מחוייב להפעיל את הפרוייקט באמצעות אותו הצוות המוצג בהצעתו. 

6.6 במידה שהמשרד מבקש להחליף עובד או שהקבלן מבקש להחליף עובד שהוצג בהצעה, לשמש כבעל תפקיד בפרוייקט, הקבלן יידרש להגיש בקשה בכתב להחלפת העובד מבעוד מועד וזאת טרם ביצוע ההחלפה בפועל. 

הבקשה תוגש על גבי אותם טפסים שבחוברת ההצעה המתייחסים לתפקיד בו מבקש הקבלן להחליף את העובד, בצירוף המסמכים הנדרשים בחוברת ההצעה, המתייחסים לעובד המחליף.
הבקשה תוגש ליחידה במשרד עימה התקשר הקבלן, ולאחר בדיקתה הבקשה תובא לבדיקה של וועדת המכרזים.

למען הסר ספק, הגוף המוסמך במשרד לאשר את ההחלפה של העובד הוא וועדת המכרזים.

כמו כן, על הקבלן להקפיד שהעובד המוצע יעמוד במלוא דרישות המכרז ולכל הפחות בציון שקיבל העובד אותו מבקשים להחליף.
ההחלפה תכנס לתוקף רק לאחר אישורה של וועדת המכרזים.
6.7 הקבלן יעסיק ויחתום על חוזה העסקה עם כל עובד ויהיה אחראי לפעילותו השוטפת.

6.8 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

6.9 על הקבלן להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
6.10 למען הסר ספק מוצהר ומוסכם כי היחסים בין הקבלן ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הקבלן ועל חשבונו.

6.11 הקפדה על דיני העבודה במדינת ישראל

הקבלן מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הקבלן לפעול עפ"י חוקי ההעסקה המפורטים בנספח 4 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

6.12 הקבלן מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הקבלן לכל עובדיו, לפני תחילת העסקתם על ידו בפרוייקט. כן מתחייב הקבלן לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

6.13 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הקבלן, על מנת להבטיח קיומם של כל התחייבויות הקבלן בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הקבלן להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהקבלן לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
6.14 כח האדם לביצוע הפרוייקט

על המציע באשכול מס' 2 ובאשכול מס' 3, לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסדות מסוימים, התשס"א-2001" – ראה טופס 3 של תקנות "למניעת העסקה של עברייני מין במוסד המכוון למתן שרות לקטינים (אישור משטרה) תשס"ג –2003".

על הקבלן המפעיל להגיש את הבקשה למשטרה על גבי טופס 3 המצורף לתקנה.

בנספח 3 מובא נוסח התקנה והטפסים הנדרשים.

6.14.1 מנהל הפרוייקט עבור אשכול מס' 1
על הקבלן להעסיק מנהל פרוייקט שיהיה בעל תואר אקדמי ראשון לפחות (תואר שני ומעלה — יתרון), ובעל ניסיון של 7 שנים לפחות בביצוע וניהול של תכניות או מינהלות מקצועיות שתוצריהן הם דו"חות מצב מערכתיים, חוות דעת מקצועיות או ליווי ועדות מומחים.
תפקידי מנהל הפרויקט באשכול מס' 1:
1. אחראי להתנהלות השוטפת אל מול המשרד לרבות בתחומים הפיננסיים.
2. איתור, גיוס, ניהול והשמת נותני שירות.
3. קביעת לוחות זמנים, ניהול עומסים ואחריות לניהול והפקת כלל האירועים הנדרשים.
4. אחראי על בקרת איכות.
5. אחריות כוללת למתן השירותים למשרד וזמינות אל מול האגף.
6.14.2 מנהל הפרוייקט עבור אשכול מס' 2
על הקבלן להעסיק מנהל פרוייקט שיהיה בעל תואר אקדמי ראשון לפחות בחינוך ו/או מדעי ההתנהגות ו/או תחום STEM ובעל ניסיון של 7 שנים לפחות בביצוע וניהול של תכניות חניכה  ו/או ליווי פדגוגי בשני מחוזות משרד החינוך לפחות, שתוצריהן ניתנים למדידה.
תפקידי מנהל הפרויקט באשכול מס' 2:

1. אחראי להתנהלות השוטפת אל מול המשרד לרבות בתחומים הפיננסיים.
2. איתור, גיוס, ניהול והשמת נותני שירות.
3. מקבל ומתרגם את תכנית העבודה השנתית למשימות פריסה – קולט מהמשרד את היקף ההזמנות השנתי (חניכה, ייעוץ, מנטורינג, ביקורי תעשייה) והמגזרים, ומתרגם אותו לפריסה אופרטיבית בשטח.
4. מגייס, מתקף ומתחזק את רשת המנטורים והחונכים ואת כלל נותני השירות במסגרת האשכול.
5. אחריות מלאה והפעלת מערכת השיבוץ הדיגיטלית.
6. תזמון והפעלת מחזורי החניכה, הייעוץ והאירועים.
7. ניהול לוח הזמנים והעומסים בכל הנוגע למתן השירות.
8. 
אחריות על בקרת איכות הליווי והשירות בכללותו.
6.14.3 מנהל הפרוייקט עבור אשכול מס' 3
על הקבלן להעסיק מנהל פרוייקט שיהיה בעל תואר אקדמי ראשון לפחות (תואר שני — יתרון), ובעל ניסיון של 7 שנים לפחות בביצוע וניהול של תכניות ו/או אירועים חינוכיים שהינם אחד או יותר מאלה - תגבור, בוטקאמפים, ימי שיא, תחרויות, שתוצריהם מדידים ברמת המשתתף, לרבות ניהול צוותים של שלושה נותני שירות לפחות, ועמידה בדרישות בטיחות.
תפקידי מנהל הפרויקט באשכול מס' 3:
1. אחראי להתנהלות השוטפת אל מול המשרד לרבות בתחומים הפיננסיים.
2. איתור, גיוס, ניהול והשמת נותני שירות.
3. קבלת ותרגום תכנית העבודה השנתית למשימות.
4. איתור, גיוס, ניהול והשמת נותני שירות.
5. ניהול, ארגון והפקת אירועים.
6. ניהול לוח הזמנים והעומסים בכל הנוגע למתן השירות.
7. אחריות על בקרת איכות הליווי והשירות בכללותו.
6.14.4 בעלי תפקידים נוספים הנדרשים במסגרת מכרז זה באשכול מס' 1
באשכול זה בעלי התפקיד שלהלן יהיו מעורבים בכלל התפוקות הנדרשות.
	תפקיד במכרז
	דרישות השכלה ונסיון

	מומחה תחום בכיר (פיזיקאי/מתמטיקאי/כימאי וכו')
	פרופ' / דוקטור עם 10+ שנות מחקר אקדמי בתחום

	מנחה ראשי בקונסיליום
	מומחה דיסציפלינה בכיר עם ניסיון 10+ שנים בהנחיית פגישות מקצועיות, תואר שני לפחות. 

	חוקר מצב ראשי / חוקר מדידה
	דוקטור במחקר חינוכי או בתחומי STEM

	אנליסט נתונים 
	תואר ראשון לפחות בסטטיסטיקה / מחקר חינוכי/ כלכלה ומינהל עסקים/ מדעי נתונים /מדעי המחשב/הנדסה או כל תואר רלוונטי + ניסיון 5+ שנים בניתוח נתונים

	רכז לוגיסטי מתכלל 
	תואר אקדמי או הנדסאי + ניסיון 5+ שנים בתפעול

	רכז לוגיסטי 
	הנדסאי/בעל תואר מקצועי מוכר + ניסיון 2–5 שנים


6.14.5 בעלי תפקידים נוספים הנדרשים במסגרת מכרז זה באשכול מס' 2
	בעל התפקיד במכרז
	התפוקות שבהן משתתף
	דרישות השכלה ונסיון

	מפתח תוכן ראשי – מומחה תחום STEM
	ערכת חניכה מותאמת מגזר
	דוקטור או תואר שני בתחום STEM ספציפי + 5+ שנות ניסיון בפיתוח תכניות לימוד או חומרי הכשרה ארציים

	מומחה תוכן מגזרי (תיקוף תרבותי-לשוני)
	ערכת חניכה מותאמת מגזר
	דוקטור או תואר שני + 5+ שנות ניסיון בחינוך במגזר הרלוונטי (חרדי / ערבי / ממ"ד)

	מתקף אקדמי
	ערכת חניכה מותאמת מגזר
	דוקטור בתחום STEM הספציפי

	מנטור מקצועי בכיר (תעשייה / אקדמיה)
	פרויקט מנטורינג בבית ספר
	מהנדס / מדען / טכנולוג עם 10+ שנות ניסיון תיעודי בתעשייה או באקדמיה בתחום STEM הספציפי הרלוונטי לפרויקט. השלמת הכשרה פדגוגית של 10–30 שעות. אישור העדר עבירות מין.

	הרצאת השראה (איש תעשייה)
	ביקור בחברת תעשייה
	מהנדס / מדען / מנהל בכיר בתעשייה הרלוונטית 

	מנחה ראשי במפגש 
	מפגש מורים-תעשייה
	מומחה STEM בכיר 

	מומחה תוכן בכיר (הרצאת מבוא)
	מפגש מורים-תעשייה
	תואר שני בתחום STEM הרלוונטי

	מפתח תוכן
	ערכת חניכה מותאמת מגזר (24ש)
	תואר שני בחינוך או באחד מתחומי הSTEM + 5 שנות ניסיון בפיתוח תוכן 

	מנחה סדנת עבודה
	מפגש מורים-תעשייה
	תואר שני + 5+ שנות ניסיון בהנחיית סדנאות מקצועיות בתחום STEM / חינוך

	חונך פדגוגי / יועץ פדגוגי
	חבילת חניכה למורה 
חבילת ייעוץ שנתית 
	תואר ראשון + 10+ שנות ניסיון בהדרכה פדגוגית או הוראת STEM

	רכז פיתוח (תפוקת ערכה)
	ערכת חניכה מותאמת מגזר 
	תואר ראשון או הנדסאי + 3+ שנות ניסיון בריכוז פיתוח תוצרים פדגוגיים, ניהול לוחות זמנים ובקרת איכות

	רכז 
	מפגש תעשייה- מורים 
	תואר ראשון או הנדסאי + 3+ שנות ניסיון בהפקה לוגיסטית של אירועים מקצועיים

	סטודנט 
	חבילת חניכה (2ש)

חבילת ייעוץ שנתית 

ערכת חניכה מותאמת מגזר 
פרויקט מנטורינג 
ביקור בחברת תעשייה 
מפגש תעשייה-מורים משלים +  צוות תפעול ביום האירוע
	הצגת אישור לימודים תקף בכל הזמנת עבודה.
תפקיד תפעולי בלבד. אינו מבצע פעילות פדגוגית, ייעוץ או הוראה. 


6.14.6 בעלי תפקידים נוספים הנדרשים במסגרת מכרז זה באשכול מס' 3
	בעל התפקיד במכרז
	התפוקות שבהן משתתף
	דרישות השכלה ונסיון

	מתקף אקדמי
	ערכת חומרי לימוד
	דוקטור בתחום STEM הספציפי, ניסיון מתועד בתיקוף תוצרים פדגוגיים, ללא ניגוד עניינים עם צוות הפיתוח. 

	מומחה תוכן
	ערכת חומרי לימוד
	תואר שני + 7 שנות ניסיון בפיתוח חומרי הוראה ארציים

	מפתח תוכן לערכת תגבור
	ערכת חומרי לימוד
	תואר שני- 7+  שנים בפיתוח חומרי הוראה דיגיטליים, היכרות עם הסילבוסים המאושרים

	מדריך ראשי בבוטקאמפ
	בוטקאמפים
	תואר ראשון בתחום STEM + 10+ שנות ניסיון, ניסיון מוכח בהובלת תכניות אינטנסיביות

	פעילויות מוטיבציה
	בוטקאמפים
	תואר ראשון + 5 שנים ניסיון בהעברת פעילות חוסן/מוטיבציה/פסיכולוגיה חיובית  

	מנטור תעשייה ושופט מקצועי
	ימי שיא
תחרות 
	מהנדס / מדען / מנהל בכיר בתעשייה הרלוונטית +5+ שנות ניסיון. אישור העדר עבירות מין.

	מנהל פרויקט יום שיא (כל הגדלים)
	ימי שיא
	תואר שני +5 שנות ניסיון בניהול אירועים חינוכיים בקנה-מידה גדול

	מנהל תחרות ארצית
	תחרות 
	תואר שני + 7+ שנות ניסיון בניהול תחרויות / אירועים בקנה-מידה לאומי

	מנחה ראשי באירוע גמר
	תחרות 
	תואר ראשון  ב+ 7+ שנות ניסיון בהנחיית אירועים מקצועיים

	מפתח תכני סדנה ומנחה ציר מנטלי
	סדנת ציר מנטלי
	תואר שני בפסיכולוגיה / חינוך / מדעי ההתנהגות + 7+ שנות ניסיון בעבודה עם נוער

	מנחה ראשית בתכנית העצמה
	תכנית העצמה לתלמידות
	תואר ראשון + 7+ שנות ניסיון בעבודה חינוכית-מגדרית ב

	נשות תעשייה למפגשי השראה
	תכנית העצמה לתלמידות
	מהנדסת / מדענית / מנהלת בכירה בתעשייה הטכנולוגית + 5 שנות ניסיון. אישור העדר עבירות מין.

	מדריך STEM 
	חבילות תגבור / העשרה
	תואר ראשון בתחום STEM + 5+ שנות ניסיון בהוראת STEM

	עוזר הוראה
	בוטקאמפים
	תואר אקדמי בתחום STEM + 5+ שנות ניסיון בהוראה או הדרכת תלמידים

	רכז פדגוגי / רכז ועדת היגוי / ליווי שוטף
	תגבור
ימי שיא
תחרות
	תואר אקדמי בחינוך / STEM + 5+ שנות ניסיון בליווי תכניות חינוך

	רכז פיתוח
	ערכת חומרי לימוד
	תואר אקדמי + 5+ שנות ניסיון בריכוז פיתוח תוצרים פדגוגיים

	ליווי מורים
	תחרות 
	תואר אקדמי + 5+ שנות ניסיון בעבודה מול מורים

	אבחון תלמידים ודו"חות
	חבילות תגבור
בוטקאמפים
	תואר אקדמי + 5+ שנות ניסיון באבחון פדגוגי

	רכז לוגיסטי
	בוטקאמפים
ימי שיא
תחרות
	הנדסאי / בעל תואר מקצועי מוכר + 2+ שנות ניסיון בלוגיסטיקה של אירועים חינוכיים

	סטודנט
	בוטקאמפ פנימייתי
חבילות תגבור

בוטקאמפים

ערכת חומרי לימוד

ימי שיא
תחרות

תכנית העצמה לתלמידות
	סטודנט / בעל תואר מקצועי. אישור לימודים תקף + אישור העדר עבירות מין.
תפקיד תפעולי בלבד: וסיוע לוגיסטי 



6.14.7 עובדי מינהל

הקבלן יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את כלל התפוקות הנדרשות במכרז, בלוחות הזמנים הנדרשים.
6.15 משרדים/אתרי עבודה
על הקבלן להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

6.16 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הקבלן.
7. פיצוי מוסכם
7.1 מבלי לגרוע מהאמור במכרז, בכל מקרה בו לא יבצע הקבלן את הפעילות כנדרש ובאיכות הנדרשת או יפר הקבלן את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם.
7.2 האירועים לגביהם תישקל הטלת פיצוי מוסכם:
	אירוע
	סכום הפיצוי המוסכם, כולל מע"מ

	1. 
	מתן שירות באמצעות בעל תפקיד שלא אושר על ידי המשרד ו/או שלא עומד בדרישות מכרז זה
	1,000 ₪ למקרה

	2. 
	חריגה מלוחות זמנים להשלמת מטלה
	1,000 ₪ ליום

	3. 
	עיכוב בהגשת דו"חות דיווח למשרד
	500 ₪ לכל יום עיכוב

	4. 
	מסירת מידע מוטעה למשרד
	5,000 ₪ למקרה

	5. 
	אי עמידה בדרישות המשרד ביחס לאיכות תוצר ואי תיקון התוצר בזמן שהוגדר על ידי המשרד לתיקון
	5,000 ₪ למקרה

	6. 
	הפרת בטיחות בפעילות עם תלמידים
	הפסקת הפעילות, אי תשלום על הפעילות ופיצוי של 10,000 ₪ - לכל מקרה

	7. 
	אי ביצוע מטלה לרבות אי ביצועה במיקום מסויים 
	10,000 ₪ למקרה
עילה לסיום ההתקשרות


	8. 
	אשכול מס' 3 – ביצוע של פחות מ-90% מכמויות התפוקות בהתאם לתכנית העבודה המאושרת
	 פיצוי של 10,000 ₪ 


7.3 מבלי לגרוע מהאמור לעיל ומבלי לגרוע מכל סעד או זכות העומדים למשרד על פי כל דין או מסמכי המכרז, ככל שיתברר בכל שלב של הליך המכרז או לאחר ההכרזה על הזוכה, ואף במהלך תקופת ההתקשרות, כי הזוכה במכרז אשר ימצא שהוא תיאם הצעות טרם הזכיה במכרז זה, או במסגרת מתן שירותים לפי מכרז זה, או ככל שהציג מצג שווא, הסתיר מידע מהותי או לא גילה עובדות שהיה עליו לגלותן במסגרת הצעתו בקשר אליה, יחוייב בתשלום פיצוי מוסכם בשיעור של 5% מהתמורה ששולמה לו על פי המכרז, מכל מקור שהוא. המשרד רשאי לדרוש את הפיצוי המוסכם והקבלן יהיה מחויב בתשלום פיצוי מוסכם. אין באמור בכדי לגרוע מכל סעד אחר לו זכאי המשרד לפי מכרז זה ולפי הוראות כל דין.
7.4 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לקבלן או לגבותם בכל דרך חוקית אחרת, או לרבות חילוט הערבות שהוגשה על ידי הקבלן. 

7.5 תשלום הפיצויים או ניכויים מסכומים המגיעים לקבלן לא ישחררו את הקבלן מהתחייבויותיו על פי מסמכי המכרז. 

7.6 הקבלן אינו רשאי לגרוע סכום הפיצוי המוסכם משכר עובדיו.

7.7 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

8. חפיפה 

על הקבלן החדש להתארגן ולארגן את כח האדם המקצועי כנדרש.

על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה על פי לוח זמנים המוגדר במכרז זה.

בתום ההתקשרות, במידה שייקבע קבלן אחר לביצוע הפעילות יפעל הקבלן כדלקמן:

8.1 על הקבלן המוסר לשתף פעולה באופן מלא עם המשרד ועם הספק החדש שיבחר, כדי לאפשר את ההתארגנות, ההחלפה והמשכה התקין של הפעילות לאחר סיום ההתקשרות עמו.
8.2 הקבלן המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

8.3 הקבלן המוסר לא יקבל תמורה מיוחדת עבור ביצוע החפיפה.

8.4 הקבלן החדש (המקבל) לא יקבל תמורה כלשהי בגין החפיפה.

8.5 החפיפה כוללת, בין היתר, את הנושאים הבאים: 
(1) מסירה מאורגנת של כל המידע והידע שהצטברו במהלך הפעילות ואת כל התוצרים שנוצרו במהלך הפרוייקט, כשהם מעודכנים ובפורמטים שהוגדרו ואושרו על ידי המשרד.
(2) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(3) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(4) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
(5) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(6) תקופת ההתקשרות בין המשרד לקבלן החדש (המקבל) תחל במועד תחילת החפיפה.
(7) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

9. קניין רוחני
9.1 מוסכם בזאת כי כל זכויות הקניין הרוחני, בישראל ומחוצה לה, על התכניות, הספרות, התוכנות, היישומים הממוחשבים ותוצרי העבודה שיפותחו ו/או יוכנו או ירכשו או יותאמו על ידי הקבלן ו/או על-ידי עובדיו ו/או על-ידי מועסקיו, הן ויהיו בבעלות מלאה ובלעדית של המדינה. מבלי לגרוע מכלליות האמור, ולמען הסר ספק, מובהר כי המשרד יהא רשאי לנהוג בתוצרי העבודה כאמור מנהג בעלים ולבצע בהם כל שימוש שיראה לו, תוך כדי תקופת ההסכם ולאחריה, לרבות ביצוע שינויים והכנסת תוספות לתוצרי העבודה, השלמתם או עריכתם מחדש, פרסומם או העברתם לאחר, בין בתמורה ובין שלא בתמורה, ולרבות ללא ציון שמו של הקבלן, עובדיו, מועסקיו או מי מטעמו.
בסעיף זה "תוצרי העבודה" – כל נכס בלתי מוחשי אשר נוצר במהלך ביצועו של הסכם זה [אם יש תוצרים ספציפיים שתרצו לציין אנא עשו זאת], ואשר ניתן להגנה באמצעות זכויות קניין רוחני (IPR- Intellectual Property Rights), וכן עותקים פיזיים; "זכויות קניין רוחני" – לרבות זכויות לפי חוק זכות יוצרים, התשס"ח- 2007, זכויות בסוד מסחרי לפי חוק עוולות מסחריות, התשנ"ט- 1999, זכויות לפי חוק הפטנטים, התשכ"ז- 1967, זכויות לפי חוק העיצובים, התשע"ז-2017, זכויות לפי פקודת סימני מסחר [נוסח חדש], התשל"ב- 1972, זכויות  לפי פקודת הפטנטים והמדגמים או כל זכות קניין רוחני אחרת.
9.2 הקבלן יהא אחראי להבטיח את הבעלות הבלעדית כאמור בסעיף 9.1, בתוצרי העבודה כאמור, לרבות רכישת זכויות קניין רוחני אשר שייכות לצד שלישי כלשהו, ככל הנדרש, נקיות מכל שעבוד או משכון או זכויות צד שלישי וכיוצא בזה, וביצוע כל פעולה נוספת הדרושה לשם כך. הקבלן מתחייב בזה לעגן את זכויות המשרד בהתאם לסעיף ‏זה בכל התקשרות שלו עם עובדיו, קבלני המשנה ו/או עם מי שפועל מטעמו במסגרת ביצוע התחייבויותיו על פי הסכם זה. 
9.3 למען הסר ספק ומבלי לגרוע מהאמור בהסכם זה, הקבלן מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, ללא הסכמת הקבלן, לרבות מבלי לציין את שמות הקבלן ו/או מי מטעמו ו/או עובדיו. 
9.4 הקבלן לא יהיה רשאי להשתמש בכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.
9.5 הקבלן אינו רשאי לציין את זהותו על גבי דפי המידע. נושא זה כולל: סמלים של הקבלן, שמו וכל אזכור אחר המזהה אותו.
9.6 הקבלן לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר ולא יפרסם את המסמכים בכל צורה שהיא.
9.7 הקבלן מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו, וכי ידאג שפעולות המשרד המפורטות לעיל בסעיף 9.1, לא תפרנה זכות קניין רוחני של צד ג' כלשהו. מבלי לגרוע מכלליות האמור, מובהר בזה במפורש כי הקבלן יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. הקבלן ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את המשרד, מיד עם דרישה ראשונה, בגין כל סכום אשר המשרד יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד וכן להחליף על חשבונו את החומר המפר בחומר אחר שאינו מפר.
9.8 במידה שהקבלן משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים אם ההיתר כרוך בתשלום, יבצע זאת הקבלן על חשבונו.

9.9 למען הסר ספק, ומבלי לגרוע מהתחייבויותיו בהתאם להסכם זה, הקבלן יחתים מראש את עובדיו, מועסקיו, ואת כל מי מטעמו הפועל לשם ביצוע הוראות הסכם זה על הסכם שלפיו כל זכויות הקניין הרוחני בכל תוצרי העבודה כאמור בסעיף 9.1, לרבות הזכות לבצע שינויים בתוצרי העבודה ולהפיץ את תוצרי העבודה הכוללים שינויים כאמור או עותקים מהם, לרבות ללא ציון שמם, יהיו בבעלות בלעדית של המשרד, וכי הם מסכימים לכך מראש או מוותרים על זכותם בהתאם, לפי העניין. 
9.10 למען הסר ספק מובהר כי הקבלן לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המשרד.
9.11 למען הסר ספק, כל זכויות הקניין הרוחני במידע שיימסר בידי המשרד לקבלן במסגרת ביצוע הסכם זה, שמורות למשרד במלואן והן בבעלותו הבלעדית.
9.12 הקבלן ימסור לידי המשרד העתק מכל חומר שיוכן על ידו ו/או על-ידי עובדיו ו/או על-ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.
9.13 בתום ההתקשרות או מיד עם דרישה ראשונה של המשרד בכתב, יעביר הקבלן את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.
9.14 הקבלן יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.

10. שמירת סודיות
10.1 הקבלן מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
10.2 הקבלן מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הקבלן ידיעה כאמור לאדם שלא יהיה מוסמך לקבלה. לעניין זה, יחולו על הקבלן הוראות סעיפים 118 ו- 119 לחוק העונשין תשל"ז 1977. הקבלן מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

10.3 הקבלן ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

10.4 הקבלן יעסיק רק עובדים העונים על ההנחיות  לשמירת סודיות שיוגדרו ע"י המשרד. 

10.5 הקבלן לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

10.6 הקבלן יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.

10.7 הקבלן יחזיר למשרד כל חומר שימסר לו בהקשר לפעילות זו בכל עת שידרש לכך.

10.8 על פי דרישת המזמין יציג הקבלן למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הקבלן ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

11. הדרישות לאבטחת מידע
11.1 הדרישות לאבטחת מידע מופיעות בנספח 4 למכרז זה.
11.2 ההצעה הזוכה תועבר לבדיקת חטיבת אבטחת מידע וסייבר במשרד. 
11.3 אישור עמידת המציע בדרישות פרק אבטחת מידע וסייבר הינה תנאי לחתימת חוזה.
11.4 לאחר אישור עמידת המציע בדרישות פרק אבטחת מידע וסייבר ניתן יהיה להכריז עליו כזוכה במכרז.
11.5 המציע מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע המציע למשרד כי סיים היערכותו כנדרש.
12. אחריות משפטית
12.1 הקבלן יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 הקבלן פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הקבלן מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 הקבלן מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת הקבלן או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לקבלן ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הקבלן יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לקבלן לפי חוזה זה גם כל פיצויי הפיטורין גם חתימת הקבלן על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של קבלן או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לקבלן כי עליו לבטח את עצמו ואת עובדיו בביטוח לאומי לבדו ועל חשבונו.
12.6 הקבלן מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הקבלן והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של הקבלן, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.
חויבה המדינה לשלם סכום כלשהו בגין מעשה או מחדל שהקבלן אחראי להם על פי כל דין או על פי חוזה זה ישפה הקבלן את המדינה באופן מיידי בגין כל סכום שחויבה לשלם.
במקרים שבהם המשרד נתבע בחוב שנובע מהתנהלות של הקבלן המשרד יודיע לקבלן על התביעה בכדי לאפשר לו להתגונן. אין במתן ההודעה על ידי המשרד בכדי לפטור את הקבלן מהחובה לשפות את המדינה.
13. ביטוח

הוראות הביטוח שיחולו על הקבלן יהיו כמפורט בהסכם ההתקשרות המצורף למכרז בנספח 2 סעיף 13.

14. תנאי תשלום
14.1 הזוכה יידרש, בכפוף לשיקול דעתו של המזמין, להגיש דיווחים וחשבונות הנדרשים לצורך תשלום עבור עבודתו, במסגרת פורטל הספקים הממשלתי, בשים לב להוראות התכ"מ והנחיות החשב הכללי הרלוונטיות. 
14.2 יודגש, הזוכה יישא בכלל העלויות הכרוכות בהתחברות לפורטל הספקים הממשלתי.
14.3 התשלום בגין פעולות המתבצעות במסגרת מכרז זה ישולם על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 16.11 שלהלן.

מתכונת הדיווח תקבע בתיאום עם המשרד ותאושר על ידו.

ככל שתחול על הקבלן חובת תשלום מע"מ,  כל שינוי עתידי בגובה המע"מ ישנה את גובה התמורה שתשולם (במקרה של עלית המע"מ התמורה תתעדכן כלפי מעלה ובמקרה של ירידת המע"מ התמורה תתעדכן כלפי מטה).
מציע אשר הצהיר כי אינו חייב במע"מ, אילו יוחלט לאחר מועד ביצוע ההתקשרות כי הינו חייב במע"מ בגין התקשרות זו, המשרד לא ישנה את התשלום ששולם למציע בעקבות הצהרתו.
14.4 אגף הכספים במשרד ישלם לקבלן עפ"י הוראת התכ"ם 1.4.3 (נכון ליום פרסום המכרז ההוראה בתוקף  19.09.2024) כפי שתהיה תקפה מזמן לזמן, המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
14.5 כדי למנוע עיכובים בתשלום, ידאג הקבלן שהחשבונית המוגשת על ידו תהיה כתובה באופן ברור וקריא, ותכלול את כל הפריטים הנדרשים כפי שיסוכם עם המזמין.

14.6 לקבלן לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

14.7 הקבלן אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
14.8 כללי הצמדה
ההצמדה תהיה על פי הוראת תכ"ם 7.3.2 מהדורה 06 מיום  24.11.2025  :
14.8.1 הגדרות בנושא הצמדה

1. הצמדה – הסדר הנערך במסגרת התקשרות, אשר נועד להתאים את ערך הנכס, השירות או המחיר, לשינויים ברמת המחירים, בהסתמך על פרסומי הלשכה המרכזית לסטטיסטיקה, בנק ישראל או פרסומים רשמיים ובלתי תלויים אחרים, מישראל ומחוץ לישראל. ההצמדה מחושבת על ידי השוואת ערך המדד בתאריך הקובע ביחס לתאריך הבסיס. 
2. תאריך קובע – המועד על פיו נקבע המדד הקובע, לצורך תשלום ההצמדה עבור תקופה מוגדרת.
3. תאריך בסיס – המועד שממנו ואילך מחושבת ההצמדה, לאורך כל תקופת ההתקשרות. 

4. מדד קובע – ערך המדד בתאריך הקובע, בהתאם לסוג ההצמדה.
5. מדד בסיס – ערך המדד בתאריך הבסיס, בהתאם לסוג ההצמדה.

6. מדד בגין – המדד הרשמי שפורסם, בגין החודש שבו חל התאריך הקובע.
7. מדד ידוע – המדד האחרון שפורסם באופן רשמי, נכון לתאריך הקובע, גם אם טרם פורסם המדד בגין אותו החודש.
14.8.2 תנאי ההצמדה
1. תאריך הבסיס – המועד האחרון להגשת הצעת המחיר הסופית.

2. התאריך הקובע – תאריך החשבונית.
3. מדד / שער חליפין – מדד המחירים לצרכן ותעריף יועצים בהודעה 8.1.1.1 של החשב הכללי.
4. סוג המדד – מדד ידוע.
5. תדירות ההצמדה – חודשית.
6. חלקיות ההצמדה:
(1) 80% לתעריף יועצים בהודעה 8.1.1.1
(2) 20% למדד המחירים לצרכן
7. פריטים מוצמדים:
(1) כלל הפריטים במכרז 
14.8.3 ביצוע ההצמדה
1. חישוב ההצמדה ותשלומה יבוצע בהתאם לסעיף ההצמדה שהוגדר במכרז ויחול גם במקרה של הצמדה שלילית. 
2. התשלום עבור ההצמדה מותנה בקבלת חשבונית מהספק התואמת את הוראות ההסכם.
3. לא ישולמו הפרשי הצמדה בדיעבד, כלומר עבור חשבוניות ששולמו ללא הפרשי הצמדה או שחישוב הפרשי ההצמדה היה שגוי.
14.9 למשרד תהיה זכות עכבון לגבי תשלומים לקבלן בגין חוב שהקבלן חב לו.
14.10 לקבלן לא תהיה זכות עכבון בגין חוב שהמשרד חב לו.

14.11 אין להתחיל לבצע את השירות האמור במכרז זה לפני שייחתם הסכם בין המשרד לבין הקבלן הזוכה כדין.

15. מבנה ותכולת ההצעה
15.1 ההצעה תוגש על גבי חוברת ההצעה המצורפת בנספח 4.



15.2 בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

15.3 הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.

15.4 ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
15.5 המחירים המוצעים יהיו בש"ח ויוצגו ללא מע"מ וכולל מע"מ. 

15.6 על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 
15.7 מציע אשר בהתאם להוראות הדין אינו מחויב בתשלום מע"מ במסגרת ביצוע ההתקשרות, יצהיר על כך במסגרת הצעתו, וכן יצהיר על כך שפנה אל רשות המסים לצורך קבלת אישור לכך בטרם הגשת ההצעה. 
15.8  יודגש כי ככל שהמציע יצהיר, כי הוא אינו מחויב במע"מ בגין אספקת שירותים מכוח המכרז, המשרד לא ישלם תוספת מע"מ בגין אספקת שירותים מכוח המכרז, גם אם רשות המיסים תקבע בדיעבד כי המציע כן מחויב במע"מ, ועל המציע לקחת זאת בחשבון במסגרת הצעתו.
ככל שמציע כאמור זכה במכרז, יהיה עליו להגיש את האישור מאת רשות המסים על כך שפנה אל הרשות כאמור.
15.9 במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

15.10 תשלום המע"מ לקבלן, המחוייב במע"מ, יהיה עפ"י אחוז המע"מ, התקף במועד התשלום.

15.11 הצעת המחיר
15.11.1 רכיבי הצעת מחיר עבור אשכול מס' 1
1. קונסיליום מקצועי-תחומי של מומחי STEM
(1) סכום המקסימום לרכיב זה – 22,000 ₪ ללא מע"מ
(2) סכום מינימום לרכיב זה – 17,000 ₪ ללא מע"מ
2. חוות דעת מקצועית-תחומית מהירה
(1) סכום המקסימום לרכיב זה – 24,500 ₪ ללא מע"מ
(2) סכום מינימום לרכיב זה – 19,000 ₪ ללא מע"מ
3. דו"ח מצב מערכתי של תכנית STEM הלאומית
(1) סכום המקסימום לרכיב זה – 71,000 ₪ ללא מע"מ
(2) סכום מינימום לרכיב זה – 56,000 ₪ ללא מע"מ
15.11.2 רכיבי הצעת מחיר עבור אשכול מס' 2
1. חבילת חניכה רבעונית למורה
(1) סכום המקסימום לרכיב זה –10,000 ₪ ללא מע"מ
(2) סכום מינימום לרכיב זה – 7,000 ₪ ללא מע"מ
2. חבילת ייעוץ שנתית לרכז מקצוע
(1) סכום המקסימום לרכיב זה –6,000 ₪ ללא מע"מ
(2) סכום מינימום לרכיב זה – 4,000 ₪ ללא מע"מ
3. ערכת חניכה מותאמת מגזר
(1) סכום המקסימום לרכיב זה – 19,000 ₪ ללא מע"מ
(2) סכום מינימום לרכיב זה – 15,000 ₪ ללא מע"מ
4. פרויקט מנטורינג בבית ספר
(1) סכום המקסימום לרכיב זה – 13,500 ₪ ללא מע"מ
(2) סכום מינימום לרכיב זה – 10,500 ₪ ללא מע"מ
5. ביקור בחברת תעשייה לקבוצת תלמידים ו/או מורים 
(1) סכום המקסימום לרכיב זה – 8,500 ₪ ללא מע"מ
(2) סכום מינימום לרכיב זה – 6,500 ₪ ללא מע"מ
6. מפגש מורים-תעשייה
(1) סכום המקסימום לרכיב זה – 26,000 ₪ ללא מע"מ
(2) סכום מינימום לרכיב זה – 20,500 ₪ ללא מע"מ
7. שימוש במערכת שיבוץ דיגיטלית ומאגר מנטורים – עלות לשנה
(1) סכום המקסימום לרכיב זה – 100,000 ₪ ללא מע"מ
(2) סכום מינימום לרכיב זה – 80,000 ₪ ללא מע"מ
15.11.3 רכיבי הצעת מחיר עבור אשכול מס' 3
1. חבילת תגבור או העשרה לקבוצת תלמידים
(1) סכום המקסימום לרכיב זה – 33,500 ₪ ללא מע"מ
(2) סכום מינימום לרכיב זה – 26,500 ₪ ללא מע"מ
2. חבילת תגבור סמסטריאלית
(1) סכום המקסימום לרכיב זה – 18,000 ₪ ללא מע"מ 
(2) סכום מינימום לרכיב זה – 14,000 ₪ ללא מע"מ
3. חבילת תגבור ממוקדת
(1) סכום המקסימום לרכיב זה – 9,500 ₪ ללא מע"מ 
(2) סכום מינימום לרכיב זה – 7,500 ₪ ללא מע"מ
4. בוטקאמפ מלא / מרוכז - מחיר ליחידה של 8 שעות
(1) סכום המקסימום לרכיב זה –9,500 ₪ ללא מע"מ 
(2) סכום מינימום לרכיב זה –7,500 ₪ ללא מע"מ
5. בוטקאמפ ערב – מחיר ליחידה של 4 שעות
(1) סכום המקסימום לרכיב זה –5,000 ₪ ללא מע"מ 
(2) סכום מינימום לרכיב זה –4,000 ₪ ללא מע"מ
6. בוטקאמפ פנימייתי מלא
(1) סכום המקסימום לרכיב זה – 63,000 ₪ ללא מע"מ 
(2) סכום מינימום לרכיב זה – 50,000 ₪ ללא מע"מ
7. ערכת חומרי לימוד לתגבור (פר תחום דעת ופר רמה)
(1) סכום המקסימום לרכיב זה – 32,000 ₪ ללא מע"מ
(2) סכום מינימום לרכיב זה – 25,500 ₪ ללא מע"מ
8. יום שיא קטן עד 100 משתתפים
(1) סכום המקסימום לרכיב זה – 45,500 ₪ ללא מע"מ
(2) סכום מינימום לרכיב זה – 34,000 ₪ ללא מע"מ
9. יום שיא בינוני עד 300 משתתפים
(1) סכום המקסימום לרכיב זה – 111,500 ₪ ללא מע"מ
(2) סכום מינימום לרכיב זה – 83,500 ₪ ללא מע"מ
10. יום שיא גדול עד 1,000 משתתפים
(1) סכום המקסימום לרכיב זה – 691,000 ₪ ללא מע"מ
(2) סכום מינימום לרכיב זה – 518,000 ₪ ללא מע"מ
11. תחרות בקנה-מידה ארצי  (עד 1,000 משתתפים באירוע הגמר)
(1) סכום המקסימום לרכיב זה – 4,000,000 ₪ ללא מע"מ
(2) סכום מינימום לרכיב זה –3,000,000 ₪ לא כולל מע"מ
12. סדנת "ציר מנטלי" – מודל קצר
(1) סכום המקסימום לרכיב זה – 4,000 ₪ ללא מע"מ
(2) סכום מינימום לרכיב זה – 3,000 ₪ לא כולל מע"מ
13. סדנת "ציר מנטלי" – מודל מורחב
(1) סכום המקסימום לרכיב זה –7,500 ₪ ללא מע"מ
(2) סכום מינימום לרכיב זה –5,500 ₪ לא כולל מע"מ
14. תכנית העצמה ייעודית לתלמידות
(1) סכום המקסימום לרכיב זה – 20,500 ₪ ללא מע"מ
(2) סכום מינימום לרכיב זה –16,000 ₪ ללא מע"מ
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.
מודגש, כל עלות כל תפוקה המתומחרת לעיל תכלול את כל הנדרש להפעלתה והוצאתה לפועל ולא ישולם כל תשלום נוסף מעבר לכך.
הקבלן אחראי להוצאה לפועל של כל הנדרש בתפוקה מקצה לקצה (לרבות אך לא רק מרצים, אבטחה, הסעות, הוצאות לינה, ארוחות, עמידה בהוראות מנכ"ל וכד') ולא ישולם כל תשלום נוסף על ידי ההורים או הילדים באמצעות המשרד או באופן ישיר.
על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

15.12 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיף 2.4-2.6 (בהתאם לאשכול עבורו מוגשת הצעה)  תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו'), מספרי הטלפון הקווי והסלולרי שלהם ומועדי ההפעלה. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.

אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.13 נתונים כלליים של המציע

על המציע לפרט את בעלי התפקידים המיועדים לביצוע הפעילות במסגרת המכרז:

15.13.1 נתוני מנהל הפרוייקט
יש לצרף להצעה למכרז קורות חיים מפורטים של מנהל הפרוייקט, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל הפרוייקט) ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של מנהל הפרוייקט) עדכניים, מלאים ונכונים ולוודא מראש כי מדובר באנשי קשר זמינים.
כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה.
15.14 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

15.15 ההצעה תוגש ב- 2 עותקים זהים (מקור+ העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי ההתקן הנייד יש לכתוב את שם המציע ושם המכרז.

16. הקריטריונים לבחירת הקבלן
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הקבלן, בכל אחד מהאשכולות בנפרד:



16.1 סעיפי איכות – במשקל של 60%
להלן מפורטים סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 5 א' ו- ב'.

16.1.1 ניסיון המציע
1. שנות נסיון נוספות של המציע, מעבר לנדרש בדרישות הסף, וכן ניסיון של המשרד בעבודה עם המציע (במידה ויש נסיון).
2. גם במידה שהמציע לא ציין נסיון עם המשרד, המשרד רשאי לקחת בחשבון את ניסיונו הקודם עם המציע, בהתאם לשיקול דעתו הבלעדי של המשרד.
אין באמור בסעיף זה כדי לפטור את המציע מחובתו להביא את מלוא המידע הנדרש לצורך הוכחת עמידה בתנאי הסף, וכן במדדי האיכות במכרז.
16.1.2 חוות דעת על המציע
1. המשרד יפנה לעד שלושה לקוחות להם נתן המציע שירותים (בין אם המשרד יפנה לעד שלושה לקוחות להם נתן המציע שירותים (בין אם שמם נמסר כחלק מההצעה ובין אם לאו) – בהתאם לשיקול דעת המשרד.
2. המשרד יבקש מהלקוח להתייחס ולנקד את הנושאים הבאים בין 0 ל-5 נקודות:

(1) רמת מקצועיות המציע.
(2) זמינותו של המציע.
(3) מידת שביעות רצון מהשירות של המציע.

(4) מידת ההתאמה של המציע לשירות שניתן.
(5) רמת גמישות לשינויים ויכולת עבודה תחת לחץ של המציע.
נושאים נוספים בהתאם לצורך.
3. הציון הסופי יהיה ממוצע ציוני הלקוחות.

4. על המציע לציין בפרטי אנשי הקשר בחוברת ההצעה איש קשר אצל הלקוח או המעסיק.

5. מציע שנוקד בציון ממוצע של 25 נק' יקבל 100 נק' במדד. כל ציון נמוך מ-25 נק' ינוקד באופן יחסי.

6. המשרד שומר לעצמו את הזכות לתת את הניקוד 0 במידה ויירשמו פרטי התקשרות שאינם רלוונטיים, או במידה שאנשי הקשר אינם זמינים.

7. המשרד רשאי לפנות לפחות לקוחות לקבלת חוות דעת, ובלבד שיפנה לאותו מספר לקוחות לכל המציעים ככל שניתן.

8. במידה שהמציע עבד עם משרד החינוך בעבר, המשרד שומר לעצמו את הזכות לתת חוות דעת על המציע בהתאם לאמור לעיל, גם אם לא צויין בהצעה. 
16.1.3 הכשרה וניסיון של מנהל הפרוייקט
הכשרה, ניסיון (שתילקח מאנשי הקשר כפי שמפורט בטופס בדיקת ההצעות), על מנהל הפרוייקט המוצע.
16.1.4 ראיון
ייערך ראיון למציע (ברמת מנכ"ל או סמנכ"ל) ולמנהל הפרוייקט במסגרתו יתרשם המשרד מניסיונו הקודם של המציע ושל מנהל הפרויקט, רלוונטיות נסיונם ויכולתם לתת את השירות ברמה גבוהה.
בין היתר, במסגרת הראיון המשרד רשאי לשאול שאלות על התכנית המתודולוגית ועל המשימה שהוגשה על ידי המציעים.
16.1.5 תוכנית מתודולוגית ותפיסתית 
בכל אחד מהאשכולות יגישו המציעים תכנית מתודולוגית תפיסתית, בת לא יותר מעשרה עמודים, במסגרתה יתייחסו לאמור להלן לפחות:
1. אופן הבנתם את השירותים הנדרשים, בהתייחס גם לתכנית הממשלתית מכוח החלטת הממשלה בנושא "ישראל ריאלית",  ותפיסת ההפעלה של השירותים.
2. האתגרים במתן השירות ואופן פתרונם.
3. יתרונותיהם במתן השירות וכיצד, לרבות התייחסות להצלחות בפרויקטים קודמים וכיצד יביאו אותן לידי ביטוי.
4. הצוות התפעולי והמקצועי שהם מתעתדים להעמיד לצורך מתן השירות (ניתן להתייחס ליכולות והשכלה ולא לציין שמות ספציפיים)
5. לוחות זמנים וגאנט למתן השירות במהלך השנה הראשונה לפחות.
6. תפיסת מתן השירות והתייחסות למתודולוגיית מתן השירות בהתייחס לשירותים הנדרשים.
16.1.6 התרשמות מנושא מקצועי
בכל אשכול בנפרד יצרפו המציעים עד שלושה עמודים במסגרתם יתייחסו לנושא המקצועי שלהלן:
1. עבור אשכול מס' 1 - דו"ח בנושא המלצות לשיפור עבור מערכת החינוך בנושא לימודי המדעים בבתי הספר בחטיבות הביניים.
2. עבור אשכול מס' 2 - פירוט והצגת הבנת המציע את תכנית המנטורינג והצעת המציע לניהול התהליך.
3. עבור אשכול מס' 3 -  פירוט והצעת מבנה ותכנית בוטקאמפ מתמטיקה פניימיתי לחברה הערבית.
16.2 הצעת המחיר – במשקל של 40%
הצעת המחיר על כל מרכיביה.

חישוב ציון המחיר ייעשה כדלקמן עבור כל אשכול בנפרד:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:


16.3 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (16.1.1-16.1.6), כפי שמפורטים בטבלת השוואת ההצעות (נספח 5 א' ו- ב') וינתנו להם ציונים מתאימים.

רק לגבי הצעות שקיבלו לפחות ציון של 70% בכל אחד מסעיפי האיכות בנספח 5 ב' (ולא בכל אחד מתתי הסעיפים המרכיבים כל סעיף איכות שבנספח 5 א') וציון איכות כולל בסעיפי האיכות של 80% ויותר בנספח 5 ב', תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.

16.4 שיקלול ההצעות יחושב על בסיס של 60% מהציון המשוקלל של סעיפי האיכות ועוד 40% מהציון המשוקלל של סעיף המחיר.
16.5 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.
16.6 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק שמשרת מילואים פעיל מחזיק בשליטה בו, תיבחר ההצעה האמורה כזוכה במכרז ובלבד שצורף לה בעת הגשתה, הצהרה של המחזיק בשליטה שלפיה מתקיימים כל אלה:
16.6.1 הוא משרת מילואים פעיל בעת הגשת ההצעה.
16.6.2 העסק הוא בשליטת משרת מילואים פעיל.
16.6.3 ההצעה אינה של חברת בת של עסק גדול.
16.7 בנספח 5 למכרז מובאת טבלת השוואת הצעות, לרבות המשקל היחסי של כל סעיף, עבור כל אשכול.
17. משך הבדיקה ותקפות ההצעה
17.1 המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו.
17.2 ההודעה על ביטול ההצעה של המציע תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים.

18. תקופת התקשרות

18.1 תקופת ההתקשרות תחל לאחר סיום הליכי המכרז וחתימת הסכם עם הקבלן, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים.
18.2 המשרד רשאי להאריך את תקופת ההתקשרות מעבר לתקופה זו לעוד 4 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד, או חלק משנה.
18.3 כן מובהר בזה כי המשרד רשאי לקצר את תקופת ההתקשרות האמורה לעיל.
18.4 תוקף ההתקשרות כפוף לחוק התקציב. 
19. המשרד רשאי
19.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
19.2 לבטל את המכרז.

19.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים ותקנותיו והוראות התכ"ם.

19.4 לצורך קבלת חוות דעת על המציע, המשרד רשאי לפנות לפחות משלושה לקוחות לקבלת חוות דעת, ובלבד שיפנה לאותו מספר לקוחות לכל המציעים, ככל שניתן. 
19.5 לא לקבוע את ההצעה הזולה ביותר או כל הצעה שהיא כזוכה.

19.6 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
19.7 המשרד רשאי לפסול הצעה או לבטל זכיה במכרז בכל מקרה שבו קיימת כנגד המציע או אורגן אצל המציע, חקירה או הוגש נגדו כתב אישום או שהורשע בעבירה שמפאת מהותה, חומרתה או נסיבותיה המציע אינו ראוי לשמש כקבלן במכרז המספק שירותים המבוקשים במכרז זה ו/או ככל שהציג מצג שווא ו/או ככל שהטעה את ועדת המכרזים/המשרד, וזאת בכל שלב של הליך המכרז, או לאחר ההכרזה על הזוכה ואף במהלך תקופת ההתקשרות.
19.8 אם וככל שהמציע הינו קבלן השרותים נשוא המכרז שקדם למכרז זה או התקשרות אחרת, אזי חוות הדעת של המשרד תהיה מכריעה מבין חוות הדעת.
וועדת המכרזים תהיה רשאית לקבוע את משקלה של חוות הדעת של המשרד.
19.9 לקבוע מספר זוכים במכרז ולחלק ביניהם את העבודה.
19.10 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
19.11 אין בסעיפי המכרז כדי לגרוע מזכויות הצדדים על פי כל דין.

20. יחסי הצדדים

20.1 השירותים יינתנו במסגרות ארגוניות של הקבלן בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הקבלן.
20.2 הקבלן מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הקבלן, ולא של המשרד. בנספח 4 מובאת רשימת חוקי ההעסקה על פיהם יפעל הקבלן.
20.3 הקבלן מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הקבלן רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
20.4 בכל הקשור למערכת היחסים בין המשרד לבין הקבלן, יחשב הקבלן, כקבלן עצמאי לכל דבר ועניין. 
20.5 הקבלן מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
20.6 הקבלן בלבד יהיה אחראי כלפי כל המועסקים על ידיו על פי כל דין. כן יהיה הקבלן לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הקבלן באורח מלא.

20.7 הקבלן אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
20.8 חובת הקבלן היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
20.9 הקבלן אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

20.10 אין הקבלן רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

20.11 הסכמה כאמור, אם ניתנה לא תיצור יחסי חוזה כלשהם בין המשרד לבין קבלן אחר, והקבלן הזוכה יהיה בכל מקרה אחראי כלפי המשרד לביצוע השירותים. 

20.12 הקבלן מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
21. פיקוח

21.1 העבודה תוזמן על ידי האגף וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

21.2 המשרד רשאי, בכל עת, לבצע הליכי בקרה וכן לבדוק את המערכת התקציבית, מערכות המידע והנהלת החשבונות של הקבלן. על הקבלן להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

21.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הקבלן, לדרוש הפסקת עבודתו של כל עובד בפרוייקט הקשור למכרז, מסיבות של חוסר התאמה או חוסר תפקוד. 
21.4 פיקוח מטעם המשרד לא משחרר את הקבלן מהתחייבויותיו ואחריותו כלפי המשרד למילוי כל תנאי מכרז זה. 
21.5 בביצוע השירותים מתחייב הקבלן לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לקבלן להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

22. ניגוד עניינים
הקבלן יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הקבלן להודיע מראש למשרד על קיום ניגוד עניינים ולפרט את מהותו.

הקבלן יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

23. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הקבלן יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

24. מהזוכה (להלן הקבלן) יידרש
24.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
24.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
24.3 הקבלן ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.

24.4 בכל מקרה בו הקבלן לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הקבלן במכרז ו/או בחוזה בהודעה בכתב לקבלן, החל בתאריך שייקבע על ידי המשרד בהודעה, זאת לאחר שניתנה לקבלן הודעה בה נדרש לתקן את המעוות והקבלן לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

24.5 הופר החוזה על ידי הקבלן ו/או בוטל האישור שניתן לקבלן הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והקבלן יפצה את המשרד ו/או היחידה המזמינה על כל הפסד ונזק שיגרמו להם בגין כך.

24.6 הקבלן יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

24.7 במקרה שהמשרד יעשה שימוש בזכותו להאריך את תוקף החוזה, מתחייב הקבלן למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
24.8 על הקבלן לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
24.9 אין בסעיפי המכרז כדי לגרוע מזכויות הצדדים על פי כל דין.

25. מסמכים נדרשים ותנאי מסירת ההצעה
25.1 להצעה (חוברת הצעה מלאה על כל סעיפיה) יש לצרף:

25.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש ב- 2 עותקים זהים (מקור+ העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 התקנים ניידים (DOK) כאשר בכל אחד מהם יישמר עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור או ההתקן הנייד יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר תופרד ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

25.1.2 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
25.1.3 אם המציע הינו גוף משפטי מאוגד, יש לצרף את האישורים הבאים:
1. אישור רשם רשמי בישראל על שם המציע.
2. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 4.
25.1.4 אם המציע הינו עמותה או חברה לתועלת הציבור, יש לצרף את האישורים הבאים:
1. אישור רשם רשמי בישראל על שם המציע.

2. אישור על ניהול תקין, מטעם רשם העמותות, תקף לשנה השוטפת או בעל אישור על הגשת מסמכים מטעם הרשם המוסמך אשר ניתן על ידי הרשם המוסמך לא מוקדם משנתיים לפני המועד האחרון להגשת ההצעות.
3. תצהיר על כך שבהתאם להוראות הדין אינו מחויב בתשלום מע"מ במסגרת ביצוע ההתקשרות ושפנה אל רשות המסים לצורך קבלת אישור לכך בטרם הגשת ההצעה. ככל שמציע כאמור זכה במכרז, יהיה עליו להגיש את האישור מאת רשות המסים על כך שפנה אל הרשות כאמור.
4. הצהרה של העמותה על אי בקשת תמיכה (נספח 4).
5. פירוט התמיכות אותן מקבלת העמותה מטעם המדינה, במועד הגשת ההצעה (נספח 4).
25.1.5 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
25.1.6 בנספח 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

כל בקשה לשינוי או הבהרה יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

המציע הזוכה במכרז ידרש לצרף לחוזה החתום על ידו את האישור לקיום ביטוחים חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
25.1.7 הניסיון הנדרש בסעיף 2.4-2.6 (בהתאם לאשכול עבורו מוגשת הצעה) יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי והטלפון הסלולרי שלו ומועדי ההפעלה.
25.1.8 קורות חיים ומסמכים המעידים על הכשרתו וניסיונו של מנהל הפרוייקט ובעלי התפקידים הנוספים הנדרשים במכרז.
25.1.9 מסמכי הבהרות ככל שיהיו, חתומים בראשי תיבות (כולל חותמת) ע"י המציע על כל עמוד (כנדרש בפרק 1 – מבוא).
25.1.10 אישור רואה חשבון אודות נתונים מהדוחות הכספיים על פי הוראת תכ"ם מספר ט.7.3.1.2 מיום 20.4.2021, על גבי הטופס המצורף בנספח 4.
25.1.11 אישור רואה חשבון על היעדר הערת "עסק חי" בדוחות הכספיים, על פי הוראת תכ"ם מספר ט.7.3.1.4 מיום 20.4.2021, על גבי הטופס המצורף בנספח 4.

25.1.12 התחייבות לקיום חקיקה בתחום העסקת עובדים, על גבי הטופס המצורף בנספח 4.
25.1.13 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 4.
25.1.14 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 4.
25.1.15 תצהיר של המציע המאומת ע"י עו"ד בדבר העסקת עובדים עם מוגבלות, עפ"י הנוסח המצורף בנספח 4.
25.1.16 על המציע למלא את המענה שלהם לדרישות שנכללו בנספח 4 למכרז, לרבות סעיף ונספח אבטחת מידע.
המענה בנושא אבטחת מידע  ייבדק רק עבור ההצעות הזוכות.

העמידה בדרישות אבטחת מידע תהיה תנאי לחתימת חוזה עם הקבלן.

25.1.17 הצהרה של המציע (בנספח 4) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
25.1.18 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על קניין רוחני כחוק (נספח 4). 
25.1.19 הצהרה של המציע בעניין דרישות ביטוח, עפ"י הנוסח המצורף בנספח 4.
25.1.20 תצהיר בדבר אי תיאום הצעות במכרז, עפ"י הנוסח המצורף בנספח 4.
25.1.21 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
25.1.22 בהתאם לתקנות חוק חובת המכרזים, תקנה 21-ה' ותקנה 21-ו', כל משתתף במכרז יהיה רשאי לעיין בהצעה הזוכה והכל בהתאם ובכפוף לתקנות חובת המכרזים, תשנ"ג-1993 או כל נוסח אחר שיבוא במקומו, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 4, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת וכן לצרף עותק מושחר תואם. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינה בסמכותה של ועדת המכרזים של המשרד אשר רשאית לחשוף גם חלקים שצויינו כחסויים על ידי המציע. 

בקשות לעיון בתוצאות המכרז וכל התכתבות נוספת בהקשר למכרז זה, יש לשלוח לתיבת דוא"ל michrazimiyunim@education.gov.il

25.1.23 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

25.1.24 עסק שמשרת מילואים פעיל מחזיק בשליטה בו 

הצהרה של המחזיק בשליטה שלפיה מתקיימים כל אלה:
(1) הוא משרת מילואים פעיל בעת הגשת ההצעה.
(2) העסק הוא בשליטת משרת מילואים פעיל.
(3) ההצעה אינה של חברת בת של עסק גדול.
25.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

25.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.

25.4 הצעות מפורטות בהתאם לדרישות המכרז, יש לשלוח אל:
משרד החינוך 
אגף בכיר, תפעול רכש ולוגיסטיקה
אגף רכש, מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז פומבי מס' 18/7.2026 : מכרז לקידום יעדי תכנית "ישראל ריאלית"
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 24.08.2026 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

אין להשאיר מעטפות ההצעה אצל השומרים בכניסה לבניין או בכל מקום אחר, אלא רק בתיבת המכרזים שבאגף הרכש, לפי ההנחיות שלעיל. 
הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

1. מבוא
1.1. מוסר תשלומים יעיל ותקין תורם לשיפור התחרותיות במשק ולאיכות הניהול והאתיקה העסקית, ומסייע לצמיחת המשק. למוסר תשלומים תקין השפעה רבה על האיתנות הפיננסית של ספקים ובעיקר על האיתנות של הספקים הזעירים, הקטנים והבינוניים. למדיניות הממשלה בנוגע למועדי התשלום לספקים, השפעה על שרשרת הרכש ועל מתן השירותים במשק.

1.2. מדיניות ימי האשראי של ממשלת ישראל כפופה לחוק מוסר תשלומים לספקים, תשע"ז-2017 (להלן: "חוק מוסר תשלומים").

1.3. הוראה זו לא תחול על התקשרויות העומדות בתנאים המפורטים בסעיף ‎2.12 להלן (בהוראות המעבר). 

1.4. הוראה זו תחול על כל תשלום לספקי הממשלה, למעט האמור בסעיף ‎1.5 להלן.
1.5. הוראה זו לא תחול על סוגי התשלומים הבאים:

1.5.1. תשלום בין משרדי ממשלה – בהתאם להוראת תכ"ם, "חיובים בין-משרדיים", מס'1.6.3   והוראת תכ"ם, "אמצעי תשלום", מס' 1.6.1.
1.5.2. תשלום לגוף נתמך – בהתאם להוראת תכ"ם, "תהליך תמיכת המדינה במוסדות ציבור", מס' 6.1.1.

1.5.3. תשלום בהתאם לפסק דין – בהתאם להוראת תכ"ם, "תשלום עקב פסק דין שניתן כנגד המדינה", מס'1.5.3 .

1.5.4. תשלום בהתאם להסכם פשרה – בהתאם להוראת תכ"ם, "טיפול בפשרות והסדרי חוב (לרבות מחיקות)", מס' 3.3.4.
1.5.5. 
התקשרויות במקרקעין לפי חוק נכסי מדינה, תשי"א-1951.
1.5.6. תשלום לספקים מחו"ל – בהתאם להסכמים הפרטניים.

1.5.7. במקום בו התקבלה חוות דעת משפטית כתובה, המציינת כי קיימת מניעה משפטית להעברת תשלום. 

1.5.8. תשלום שהוחרג במסגרת חוק מוסר תשלומים.
1.5.9. תשלומים שאינם בתחולת חוק מוסר תשלומים (כגון: מיסים, ארנונה וכיוצא בזה) – ישולמו במועדי התשלום הייעודיים שנקבעו.
1.6. מטרות ההוראה
1.6.1. להנחות את חשבי משרדי הממשלה ויחידות הסמך (להלן: ''משרדי הממשלה'' או ''המשרד'') בדבר מועדי התשלום הנדרשים, החל משלב גיבוש מסמכי ההתקשרות ועד ליצירת הזמנת הרכש.

1.6.2. להנחות את חשבי משרדי הממשלה בדבר ביצוע פיקוח ובקרה על עמידה במועדי התשלומים, במסגרת חוק מוסר תשלומים.
1.6.3. להנחות את חשבי משרדי הממשלה בדבר הגשת דיווחים בעניין העמידה בחוק מוסר תשלומים.
1.7. ראה הגדרות הוראה זו בנספח א - הגדרות.
2. הנחיות לביצוע 
2.1. מועד התשלום הממשלתי לכלל ספקי הממשלה, למעט תשלום עבור עבודות הנדסה בנאיות, יהיה לא יאוחר מ-45 ימים מהמועד שבו הומצא החשבון למזמין. 
2.2. מועד התשלום הממשלתי עבור עבודות הנדסה בנאיות, יהיה לא יאוחר מ- 85 ימים, מהמועד שבו הומצא החשבון למזמין ובהתאם לחוזה מדף 3210 ולהוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.10.2.
2.3. מועד התשלום הממשלתי בגין מימון עבודות הנדסה בנאיות באמצעות רשויות מקומיות, יהיה לא יאוחר מ-60 יום, מהמועד שבו המציאה הרשות המקומית את החשבון למזמין, אלא אם המנהל הכללי של המשרד מצא כי התקיימו נסיבות מיוחדות שבגינן יש לעכב את התשלום.
2.4. במקרים חריגים, חשב המשרד רשאי לאשר כי מועדי התשלום יהיו בהתאם למפורט להלן:
2.4.1. עבור כלל ספקי הממשלה, למעט תשלום עבור עבודות הנדסה בנאיות, לא יאוחר מ-30 ימים מתום אותו החודש שבמהלכו הומצא החשבון למזמין.
2.4.2. עבור עבודות הנדסה בנאיות, לא יאוחר מ-70 ימים מתום אותו החודש שבמהלכו הומצא החשבון למזמין.
2.5. לעניין תשלומים לרשויות מקומיות, יש לפעול בהתאם למפורט בחוק הרשויות המקומיות (העברת תשלומים מהמדינה), תשנ"ה-1995.
2.6. פיגורים במועדי תשלום יישאו הפרשי הצמדה וריבית, כנדרש בחוק מוסר תשלומים.
2.7. נאמני חוק מוסר תשלומים
2.7.1. חשבות המשרד ויתר הגורמים הרלוונטיים במשרד, יפעלו זה לצד זה ליישום חוק מוסר תשלומים, תוך סמכות ואחריות משותפת. לצורך כך ימונו נאמני חוק מוסר תשלומים, אשר יעבדו בשיתוף פעולה, כמפורט להלן:  
2.7.1.1. חשב המשרד ימנה "נאמן חוק מוסר תשלומים" מטעם חשבות המשרד, וכן יפנה למנכ"ל המשרד על מנת שימנה "נאמן חוק מוסר תשלומים" נוסף מטעם המשרד, שאינו עובד החשבות. 
נאמני חוק מוסר התשלומים יהיו אחראים על יישום החוק במשרד, כל אחד בתחומו, לרבות מעקב אחר הטיפול בחשבונות, בדיקתם ואישורם, תוך עמידה

בהוראות החוק והסכמי ההתקשרות וכן עמידה בחוק עסקאות גופים ציבוריים, תשל"ו-1976 (תיקון 10).
2.8. חשב המשרד, בתיאום עם הסמנכ"ל למינהל, יגדיר לכל אחד מהגורמים המטפלים בחשבון מספר ימים מרבי לסיום הטיפול, על מנת לעמוד בימי האשראי הנקובים בסעיפים ‏2.4‎
 - ‎2.1 לעיל. הגדרה זו תינתן תוך מתן תשומת לב למורכבות תהליך בדיקת ואישור חשבון לתשלום.
2.9. פיקוח, בקרה ודיווח
2.9.1. עיכוב בתשלום: עד ה-10 לכל חודש, יש לבצע בדיקה בגין מועדי ביצוע התשלום בחודש החולף ולהעביר את תוצאותיה בהתאם למדרג הבא:

2.9.1.1. עד 30 ימי עיכוב – חשב המשרד יבדוק את סיבת העיכוב אל מול מנהל מחלקת התשלומים בחשבות ואנשי הרכש במשרד, ויעביר את ממצאי הבדיקה לידי מנכ''ל המשרד. 

2.9.1.2. מעל 30 ימי עיכוב – חשב המשרד ידווח לסגן בכיר לחשב הכללי, האחראי על המשרד.
2.9.2. דיווח חצי שנתי:
2.9.2.1. בתום חודש יוני מידי שנה, יופק על ידי חשב המשרד דוח, במבנה המפורט בנספח ב - דיווחים תקופתיים, אשר יציג את ימי האשראי בפועל במשרד ואת העיכוב בתשלומים. 
2.9.2.2. הדוח יופק בגין התקופה שחלה מתחילת השנה ועד לסוף חודש יוני של אותה שנה.
2.9.2.3. הדוח יוגש לסגן בכיר לחשב הכללי, האחראי על המשרד ולחשבונאי הראשי בחשב הכללי, לא יאוחר מסוף חודש יולי העוקב.
2.9.2.4. מידע ופירוט נוסף יועברו, ככל שיידרשו, לסגן בכיר לחשב הכללי, האחראי על המשרד ולחשבונאי הראשי בחשב הכללי.
2.9.3. דיווח שנתי:
2.9.3.1. בתוך 3 חודשים מתום שנת הכספים, יופק ויוגש על ידי חשב המשרד דוח שנתי סופי, בגין השנה המדווחת (מתחילת השנה ועד לסופה), במבנה המפורט בנספח ב - דיווחים תקופתיים, אשר יציג את ימי האשראי בפועל במשרד ואת העיכוב בתשלומים. 
2.9.3.2. הדוח יוגש לסגן בכיר לחשב הכללי, האחראי על המשרד ולחשבונאי הראשי בחשב הכללי.
	בתוקף מיום: 19.09.2024
	
	שם המאשר: שלומי כהן
	תפקיד: סגן בכיר לחשב הכללי

	

	[image: image13.png]



	אתר הוראות תכ"ם
	[image: image14.png]



	לקבלת עדכונים במערכת
לחץ כאן
	[image: image15.png]



	לפניות ושאלות
takam@mof.gov.il
	עמוד 3 מתוך 8


נספח מספר 1

דף 4 מתוך 5

	[image: image16.png]


 
	

	[image: image17.png]



	הוראת תכ"ם
	פרק ראשי
ביצוע תקציב
מס' הוראה
1.4.3
מהדורה
6


	מועדי תשלום

	


2.10. חריגה ממועדי התשלום המפורטים לעיל עבור התקשרות חדשה, אשר תחילתה לאחר מועד תחילת חוק מוסר תשלומים, תיעשה בכפוף לקבלת אישור מראש ובכתב מסגן בכיר לחשב הכללי, האחראי על המשרד.
2.11. חשב המשרד יהיה רשאי לאשר תשלום מקדמות בהתאם להוראת תכ"ם, "תשלום מקדמות", מס'.1.4.5 
2.12. הוראות מעבר
בהתקשרויות שנחתמו לפני מועד תחילת חוק מוסר תשלומים, וכן בהתקשרויות המשך, שנחתמו בהמשך להליך שפורסם לפני מועד תחילת חוק מוסר תשלומים, יחולו מועדי התשלום שנקבעו במועד ההתקשרות או במועד פרסום המכרז, לפי העניין.

3. מסמכים ישימים

3.1. חוק הרשויות המקומיות (העברת תשלומים מהמדינה), תשנ"ה-1995.
3.2. 
חוק חתימה אלקטרונית, תשס"א-2001.
3.3. חוק מוסר תשלומים לספקים, תשע"ז-2017.
3.4. חוק מס ערך מוסף, תשל"ו-1975.
3.5. 

 HYPERLINK "https://fs.knesset.gov.il/1/law/1_lsr_210296.PDF" 
חוק נכסי מדינה, תשי"א-1951.
3.6. 

 HYPERLINK "https://fs.knesset.gov.il/6/law/6_lsr_209419.PDF" 
חוק רישום קבלנים לעבודות הנדסה בנאיות, תשכ"ט-1969.
3.7. 
חוק עסקאות גופים ציבוריים, תשל"ו-1976.
3.8. תקנות מס ערך מוסף (ניהול פנקסי חשבונות) תשל"ו-1976.
3.9. הוראת תכ"ם, "בדיקת חשבון", מס' 1.4.2.

3.10. הוראת תכ"ם, "תשלום מקדמות", מס'1.4.5  .
3.11. להוראת תכ"ם, "תשלום עקב פסק דין שניתן כנגד המדינה", מס'1.5.3 .

3.12. הוראת תכ"ם, "אמצעי תשלום", מס' 1.6.1.
3.13. הוראת תכ"ם, "חיובים בין-משרדיים", מס'1.6.3 . 
3.14. הוראת תכ"ם, "תהליך תמיכת המדינה במוסדות ציבור", מס' 6.1.1.

3.15. הוראת תכ"ם, "טיפול בפשרות והסדרי חוב (לרבות מחיקות)", מס' 3.3.4.
3.16. הוראת תכ"ם, "התקשרות עם קבלן מוכר לביצוע עבודות הנדסה בנאיות", מס' 7.10.2.
4. נספחים
4.1. נספח א - הגדרות.
4.2. נספח ב - דיווחים תקופתיים.
4.3. נספח ג - טבלת שינויים שבוצעו בהוראה.

נספח א
הגדרות
1. דרישה לתשלום - חשבונית מס או חשבונית עסקה, החתומה על ידי מוכר טובין, שירות או עבודה, אשר נמסרה לקונה טובין, שירות או עבודה, לפי הוראות חוק מס ערך מוסף, תשל"ו-1975 ותקנות מס ערך מוסף (ניהול פנקסי חשבונות) תשל"ו-1976.
2. הזמנת רכש - מסמך התקשרות עם ספק לרכישת טובין/שירותים.

3. חשבון - דרישה לתשלום, אשר הוגשה למשרד ממשלתי ועמדה בכל דרישות הוראת תכ"ם, "בדיקת חשבון", מס' 1.4.2.
4. המצאת החשבון - ככל שהתקיימו כל דרישות הוראת תכ"ם, "בדיקת חשבון", מס' 1.4.2, המצאת חשבון יכולה להיעשות בכל אחת מהדרכים המפורטות להלן:
4.1. מסירה אישית למזמין על ידי הספק או מי מטעמו. 

4.2. דואר רשום עם אישור מסירה.

4.3. מסר אלקטרוני, כהגדרתו בחוק חתימה אלקטרונית, תשס"א-2001, עם אישור מסירה שניתן באמצעי אלקטרוני.

4.4. פקסימיליה עם אישור מסירה אלקטרוני או עם תרשומת של הודעה טלפונית, שניתנה למזמין בדבר שליחת החשבון.

4.5. מסר אלקטרוני באמצעות מערכת ייעודית ממוחשבת של המזמין.

4.6. בדרך סבירה אחרת, שהוסכמה בין הספק למזמין.
5. עבודות הנדסה בנאיות - כהגדרתן בחוק רישום קבלנים לעבודות הנדסה בנאיות, תשכ"ט-1969.
6. מועד תחילת החוק - לפי סעיף 11(ב) בחוק מוסר תשלומים לספקים, התשע"ז-2017, מועד תחילת סעיפי החוק, הרלוונטיים למשרדי הממשלה, הינו 4 חודשים ממועד פרסומו, כלומר מתחילת חודש אוגוסט 2017.

ח ו ז ה 

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)

 (להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין
___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני
הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

 נספח מספר 2
דף 2 מתוך 13
הוצהר הותנה והוסכם בין הצדדים כדלקמן:

1. הגדרות

בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז פומבי מס' 18/7.2026 מיום _______ שענינו מכרז לקידום יעדי תכנית "ישראל ריאלית"
1.2 "היחידה" - מינהל חדשנות וטכנולוגיה 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

2.2.1 נספח א' - מכרז פומבי מס' 18/7.2026 מיום _______ כולל מסמכי הבהרות ככל שיהיו.
2.2.2 נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.

2.2.3 נספח ג' - מסגרת העבודה.
2.2.4 נספח ד' - ערבות בנקאית.

2.2.5 נספח ה' - התחייבות לשמירת סודיות.
2.3 סתירה בין מסמכים
2.3.1 הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

2.3.2 בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.
3. תקופת ההתקשרות

3.1 תקופת ההתקשרות על פי חוזה זה תחל ביום ________ ותסתיים לא יאוחר מיום_________.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר. 

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.
 נספח מספר 2
דף 3 מתוך 13
4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ______ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום
4.4.1 צד ב' יגיש למשרד דו"ח המפרט את כל השירותים שביצע במהלך החודש האחרון, וכן חשבונית מס מפורטת שהונפקה על ידו.
4.4.2 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.3 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.4 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.
4.6 הצמדה
תנאי ההצמדה ואופן ביצוע ההצמדה יהיו כמפורט בסעיפים 14.8-14.11 למכרז.
4.7 מע"מ

התמורה האמורה אינה כוללת מס ערך מוסף, אשר ישולם על ידי המשרד, עם כל תשלום ותשלום, ככל שמדובר בגוף המחויב במע"מ.

4.8 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא, למעט תוספות בגין ביצוע הצמדה בהתאם לאמור בסעיף 4.6  לעיל.

4.9 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.10 חוק התקציב
חוזה זה יהיה כפוף לחוק התקציב.
4.11 כללי

4.11.1 מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.

4.11.2 חלו נסיבות חריגות, בגינן  השירות העיקרי לא נרכש על ידי המשרד, למשך תקופה ממושכת ומבלי שבוטלה ההתקשרות, ובשל כך צד ב' ביצע רק חלק מהפעולות הנדרשות לצורך ביצוע השירות, ישלם המשרד לצד ב' את ההוצאות שהוציא צד ב', כולן או חלקן, בכפוף לאישור נציגי המשרד בהתאם לתנאי ההתקשרות,  ולא ישולמו לצד ב' כספים מעבר לכך

5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.
5.3 צד ב' יידרש, בכפוף לשיקול דעתו של המזמין, להגיש דיווחים וחשבונות בפורטל הספקים הממשלתי, בהתאם לתנאי השימוש בפורטל הספקים ויישא בכלל העלויות הכרוכות בהתחברות לפורטל הספקים הממשלתי, ככל שישנן.
6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.
9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.

ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.

11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד - 1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.

11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח - 1959 בכל הקשור לקיום חוזה זה גם מעבר לתקופת החוזה.

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 במקרה שבו צד ב' הינו חברה, החתימה על הסכם ההתקשרות עמו מותנית בכך שצד ב' אינו חברה מפרת חוק ולא מצוי בהתראה לפני רישום כחברה מפרת חוק.
12.7 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה או לכל נזק כלכלי/פיננסי טהור, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

במקרים שבהם המשרד נתבע בחוב שנובע מהתנהלות של צד ב' המשרד יודיע לצד ב' על התביעה בכדי לאפשר לו להתגונן. אין במתן ההודעה על ידי המשרד בכדי לפטור את צד ב' מהחובה לשפות את המדינה.

13. ביטוח
סעיף ביטוח ביחס לאשכול 1
1. צד ב' מתחייב לערוך ולקיים ביטוחים הולמים ביחס לשירותים ו/או העבודות נשוא הסכם זה עבור מדינת ישראל - משרד החינוך (להלן: "המזמין"), ככל שנהוגים בתחום פעילותו (לדוגמה: ביטוח חבות מעבידים, ביטוח אחריות כלפי צד שלישי, ביטוח אחריות מקצועית או כל ביטוח אחר, לפי העניין), בגבולות אחריות סבירים בהתאם לאופיים והיקפם של השירותים ו/או העבודות נשוא הסכם זה. 

2. ככל ויועסקו על ידי צד ב' קבלני משנה, עליו לוודא שביטוחיו כוללים כיסוי לאחריותו בגינם, וכן לדרוש מהם לערוך ביטוחים לכיסוי אחריותם הישירה, כנדרש בסעיף זה. כחלופה צד ב' יוודא כי ביטוחיו יכללו  כיסוי לפעילותם ולאחריותם הישירה.

3. צד ב' יוודא כי בכל הביטוחים שערך לפי סעיף זה (למעט ביטוח מסוג עבודות קבלניות / הקמה), המזמין יתווסף כמבוטח נוסף בכפוף להרחבת שיפוי כמקובל באותו סוג ביטוח. 

4. צד ב' יוודא כי בכל הביטוחים שערך לפי סעיף זה, ייכלל סעיף ויתור על זכות התחלוף / השיבוב כלפי המזמין ועובדיו (ויתור כאמור לא יחול לטובת האדם שגרם את  הנזק בזדון) וכן סעיף לפיו הביטוחים יהיו קודמים וראשוניים ללא זכות השתתפות ו/או חזרה. 

5. למען הסר ספק מובהר כי צד ב' אחראי בלעדית כלפי המבטח לתשלום דמי הביטוח, ההשתתפויות העצמיות  עבור כל הפוליסות ולמילוי כל החובות המוטלות על המבוטח על פי תנאי הפוליסות.

6. המזמין שומר לעצמו את הזכות לקבל מצד ב' אישור על קיום ביטוח או העתקי פוליסות, מעת לעת ולפי דרישה.

7. אי עמידה בתנאי סעיף זה מהווה הפרה של הסכם זה. 
סעיף ביטוח ביחס לאשכולות 2 ו- 3 
8. צד ב' מתחייב לבצע ולקיים את הביטוחים המפורטים בזה, לטובתו ולטובת מדינת ישראל – משרד החינוך, כשהם כוללים את כל הכיסויים והתנאים הנדרשים להלן וכאשר גבולות האחריות לא יפחתו מהמצוין להלן: 
1.      ביטוח חבות מעבידים
1. צד ב' יבטח את אחריותו החוקית על פי פקודת הנזיקין (נוסח חדש) ו/או חוק האחריות למוצרים פגומים תש"ם 1980 כלפי עובדיו בביטוח חבות המעבידים בכל תחומי מדינת ישראל והשטחים המוחזקים.
2. גבול האחריות לא יפחת מסך - 20,000,000 ₪ לעובד, למקרה ולתקופת הביטוח. 
3.  הביטוח יורחב לכסות את חבות המבוטח כלפי קבלנים, קבלני משנה ועובדיהם היה ויחשב כמעבידם.
4. הביטוח יורחב לשפות את מדינת ישראל – משרד החינוך, היה ונטען לעניין קרות תאונת עבודה/מחלת מקצוע כלשהי כי הם נושאים בחבות מעביד כלשהם כלפי מי מעובדי צד ב'  קבלנים, קבלני משנה ועובדיהם שבשירותו.
2.    ביטוח צד שלישי 

1. צד ב' יבטח את אחריותו החוקית על פי דיני מדינת ישראל  בביטוח אחריות כלפי צד שלישי גוף ורכוש, (כולל נזקי גרר) שייגרמו, בכל תחומי מדינת ישראל והשטחים המוחזקים. 

2. גבול האחריות לא יפחת מסך  10,000,000 ₪ למקרה ולתקופת הביטוח.                                                                       

3. בפוליסה ייכלל סעיף אחריות צולבת - CROSS LIABILITY.
4. הביטוח מורחב לכסות חבות המבוטח כלפי צד שלישי בגין פעילות של  קבלנים, קבלני  משנה ועובדיהם.
5. המשתתפים בתוכנית ייחשבו לצדדים שלישיים. 
6. מנהלים, רכזים, מומחים, יועצים ובעלי תפקידים שאינם נכללים במסגרת ביטוח חבות מעבידים של הקבלן, ייחשבו צד שלישי.
7. הביטוח יורחב לשפות את מדינת ישראל –  משרד החינוך ככל שייחשבו אחראים למעשי ו/או מחדלי צד ב' והפועלים מטעמו. 
3. ביטוח אחריות מקצועית 
1. צד ב' יבטח את אחריותו בגין פעילותו בביטוח אחריות מקצועית. 

2. הפוליסה תכסה נזק מהפרת חובה מקצועית של צד ב', עובדיו ובגין כל הפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, בקשר לפיתוח תשתיות מו"פ ליזמות וחדשנות במערכת החינוך , בהתאם לחוזה שנחתם עם מדינת ישראל – משרד החינוך.
3. גבולות האחריות לא יפחתו מסך של 4,000,000 ₪ למקרה ולתקופת ביטוח. 
4. הכיסוי על פי הפוליסה יורחב לכלול את ההרחבות הבאות: 

· מרמה ואי יושר עובדים. 
· פגיעה בפרטיות. 
· דיבה, השמצה ושלון הרע. 
· אחריות צולבת, אולם הביטוח לא יכסה תביעות צד ב' כלפי מדינת ישראל – משרד החינוך 
· הארכת תקופת הגילוי בת 6 חודשים.
5. הביטוח מורחב לשפות את מדינת ישראל –משרד החינוך, ככל שיחשבו אחראים למעשי ו/או מחדלי צד ב' וכל הפועלים מטעמו.
4. ביטוחים נוספים : 
צד ב' ידאג ויוודא כי 
1. בעלי מקצוע, נותני שירותים, ספקים, קבלנים, קבלני משנה מטעמו (ככל ויהיו) - יציגו ביטוחים מתאימים לגבי פעילותם בגבולות אחריות סבירים, כולל ביטוח אחריות כלפי צד שלישי, וביטוח חבות מעבידים כלפי עובדיהם, ביטוח אחריות מקצועית, ביטוח רכוש (ככל ורלוונטיים). ביטוחי החבויות יורחבו לכלול את מדינת ישראל – משרד החינוך,  בכפוף להרחבי שיפוי כמקובל באותו סוג ביטוח. בכל הביטוחים ייכלל ויתור המבטח על זכות השיבוב כלפי מדינת ישראל - משרד החינוך וכלפי עובדיהם בלבד (אולם ויתור כאמור לא יחול לטובת אדם שגרם לנזק מתוך כוונת זדון) כמו כן, ייכלל סעיף לפיו הביטוחים יהיו קודמים וראשוניים לכל ביטוח הנערך על ידי מדינת ישראל – משרד החינוך, וללא זכות השתתפות ו/או חזרה.
2. המקומות לקיום הפעילויות לרבות חברות הייטק, קיום בוטקאמפ, ימי שיא, האקתונים, תחרויות, מפגשים, סדנאות וכיו"ב) - למפעילי קיום הפעילויות יהא ביטוח אחריות כלפי צד שלישי בגבולות אחריות סבירים שלא יפחתו מסך 20,000,000 ₪ למקרה ולתקופת ביטוח וכן ביטוח רכוש למבנים ותכולתם. הביטוחים יורחבו לכלול סעיף ויתור על זכות השיבוב כלפי מדינת ישראל – משרד הכלכלה והתעשייה, אולם וויתור כאמור לא יחול לטובת אדם שגרם לנזק מתוך כוונת זדון וכן ייכלל סעיף לפיו הביטוחים יהיו קודמים וראשוניים ללא זכות השתתפות ו/או חזרה לטובת המפורטים לעיל.
5. כללי
בכל פוליסות הביטוח הנדרשות מצד ב' יכללו התנאים הבאים:
1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.  
2. בכל מקרה של שינוי לרעה או ביטול הביטוח ע"י אחד הצדדים לא יהיה להם כל תוקף אלא, אם ניתנה על  כך הודעה מוקדמת של 60 יום במכתב לחשב משרד החינוך
3. המבטח מוותר על כל זכות תחלוף/שיבוב, תביעה, השתתפות או חזרה כלפי מדינת ישראל – משרד  החינוך ועובדיהם וכלפי המשתתפים בפעילויות, ובלבד שהוויתור לא יחול לטובת אדם שגרם לנזק מתוך כוונת זדון. 
4. צד ב' אחראי בלעדי כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.
5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'. 
6. כל סעיף בפוליסות הביטוח המפקיע או מקטין בדרך כל שהיא את אחריות המבטח, כאשר קיים ביטוח אחר, לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח. 
7. תנאי הכיסוי של הפוליסות הנ"ל לא יפחתו מהמקובל על פי תנאי "פוליסות נוסח ביט" או נוסח המקביל להם אצל אותו המבטח בכפוף להרחבת הכיסויים כמפורט לעיל.           
8. חריג כוונה ו/או רשלנות רבתי יבוטל ככל שקיים. מובהר כי אין בביטול החריג כאמור כדי לגרוע מזכויות המבטחת וחובות המבוטח על פי דין.
9. צד ב' מתחייב בכל תקופת ההתקשרות החוזית עם מדינת ישראל- משרד החינוך, בתוקף את פוליסות הביטוח. צד ב' מתחייב כי פוליסות הביטוח תחודשנה מדי תקופת ביטוח, כל עוד החוזה עם מדינת ישראל- משרד החינוך, בתוקף.

10. אישור בחתימתו של המבטח על קיום הביטוחים, יומצא על ידי צד ב' למשרד החינוך, עד למועד חתימת החוזה. צד ב' מתחייב להציג את האישור חתום בחתימת המבטח אודות חידוש הפוליסות למשרד החינוך לכל המאוחר שבעה ימים לפני תום תקופת הביטוח.

11. מובהר בזאת כי אישורי הביטוח שיוצגו אינם באים לצמצם ו/או לגרוע מהתחייבויות צד ב' לערוך את הביטוחים לפי סעיפי הביטוח המפורטים לעיל, ולמען הסר ספק דרישות הביטוח המחייבות הן בהתאם לאמור לעיל. צד ב' נדרש ללמוד ולעמוד בדרישות אלה ובמידת הצורך להיעזר באנשי ביטוח מטעמו, על מנת לעמוד בדרישות וליישמן בביטוחיו כנדרש.

12. מדינת ישראל- משרד החינוך, שומרים לעצמם את הזכות לקבל מצד ב' בכל עת את העתקי הפוליסות במלואן או בחלקן, במקרה של גילוי נסיבות העלולות להביא לתביעה בפוליסות ו/או על מנת שיוכלו לבחון את עמידת צד ב' בסעיפים אלו ו/או מכל סיבה אחרת, וצד ב' יעביר את העתקי הפוליסות במלואן או בחלקן כאמור מיד עם קבלת הדרישה. צד ב' מתחייב לבצע כל שינוי או תיקון שיידרש על מנת להתאים את הפוליסות להתחייבויותיו על פי הוראות הביטוח שלעיל. מוסכם כי צד ב' יהיה רשאי למחוק מפוליסות הביטוח כאמור מידע עסקי ו/או מסחרי סודי שאינו רלוונטי להתקשרות זו.

13. צד ב' מצהיר ומתחייב כי זכות מדינת ישראל- משרד החינוך לעריכת הבדיקה ולדרישת השינויים כמפורט לעיל אינן מטילות על מדינת ישראל- משרד החינוך או על מי מטעמם כל חובה וכל אחריות שהיא לגבי פוליסות הביטוח ו/או אישורי הביטוח כאמור, טיבם, היקפם ותוקפם, או לגבי העדרם, ואין בה כדי לגרוע מכל חובה שהיא המוטלת על צד ב' לפי החוזה, וזאת בין אם נדרשו התאמות ובין אם לאו, בין אם נבדקו ובין אם לאו.

14. למען הסר ספק מוסכם בזה כי הביטוחים הנדרשים, גבולות האחריות ותנאי הכיסוי הם בבחינת דרישה מינימלית המוטלת על צד ב', ואין בהם משום אישור מדינת ישראל או מי מטעמה להיקף וגודל הסיכון לביטוח ועליו לבחון את חשיפתו ולקבוע את הביטוחים הנחוצים לרבות היקף הכיסויים, גבולות האחריות ותקופת הביטוח בהתאם לכך.

15. אין בכל האמור בסעיפי הביטוח כדי לפטור את צד ב' מכל חובה החלה עליו על פי דין ועל פי החוזה ואין לפרש את האמור כוויתור של מדינת ישראל- משרד החינוך על כל זכות או סעד המוקנים להם על פי כל דין ועל פי חוזה זה.

16. אי עמידה בתנאי סעיפי ביטוח אלו מהווה הפרה יסודית של החוזה. אולם אי המצאת אישור ביטוח תוך 7 ימי עסקים מעת החידוש לא תהווה הפרה יסודית ובלבד שהביטוחים חודשו תוך שמירה על הרצף הביטוחי וכשהם כוללים את התנאים הנדרשים כאמור לעיל.

14. קניין רוחני
14.1 מוסכם בזאת כי כל זכויות הקניין הרוחני, בישראל ומחוצה לה, על התכניות, הספרות, התוכנות, היישומים הממוחשבים ותוצרי העבודה שיפותחו ו/או יוכנו או ירכשו או יותאמו על ידי צד ב' ו/או על-ידי עובדיו ו/או על-ידי מועסקיו, הן ויהיו בבעלות מלאה ובלעדית של המדינה. מבלי לגרוע מכלליות האמור, ולמען הסר ספק, מובהר כי המשרד יהא רשאי לנהוג בתוצרי העבודה כאמור מנהג בעלים ולבצע בהם כל שימוש שיראה לו, תוך כדי תקופת ההסכם ולאחריה, לרבות ביצוע שינויים והכנסת תוספות לתוצרי העבודה, השלמתם או עריכתם מחדש, פרסומם או העברתם לאחר, בין בתמורה ובין שלא בתמורה, ולרבות ללא ציון שמו של צד ב', עובדיו, מועסקיו או מי מטעמו.
בסעיף זה "תוצרי העבודה" – כל נכס בלתי מוחשי אשר נוצר במהלך ביצועו של הסכם זה [אם יש תוצרים ספציפיים שתרצו לציין אנא עשו זאת], ואשר ניתן להגנה באמצעות זכויות קניין רוחני (IPR- Intellectual Property Rights), וכן עותקים פיזיים; "זכויות קניין רוחני" – לרבות זכויות לפי חוק זכות יוצרים, התשס"ח- 2007, זכויות בסוד מסחרי לפי חוק עוולות מסחריות, התשנ"ט- 1999, זכויות לפי חוק הפטנטים, התשכ"ז- 1967, זכויות לפי חוק העיצובים, התשע"ז-2017, זכויות לפי פקודת סימני מסחר [נוסח חדש], התשל"ב- 1972, זכויות  לפי פקודת הפטנטים והמדגמים או כל זכות קניין רוחני אחרת.
14.2  צד ב' יהא אחראי להבטיח את הבעלות הבלעדית כאמור בסעיף 14.1 בתוצרי העבודה כאמור, לרבות רכישת זכויות קניין רוחני אשר שייכות לצד שלישי כלשהו, ככל הנדרש, נקיות מכל שעבוד או משכון או זכויות צד שלישי וכיוצא בזה, וביצוע כל פעולה נוספת הדרושה לשם כך. צד ב' מתחייב בזה לעגן את זכויות המשרד בהתאם לסעיף ‏זה בכל התקשרות שלו עם עובדיו, קבלני המשנה ו/או עם מי שפועל מטעמו במסגרת ביצוע התחייבויותיו על פי הסכם זה. 
14.3 למען הסר ספק ומבלי לגרוע מהאמור בהסכם זה, צד ב' מצהיר כי הוא מסכים וכי ידוע לו שלמשרד הזכות להשתמש, לפרסם ולהפיץ את תוצרי העבודה, כולם או מקצתם, בכל דרך שימצא המשרד לנכון, ובאמצעות מי שימצא המשרד לנכון, ללא הסכמת צד ב', לרבות מבלי לציין את שמות צד ב' ו/או מי מטעמו ו/או עובדיו. 
14.4  צד ב' לא יהיה רשאי להשתמש בכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

14.5 צד ב' אינו רשאי לציין את זהותו על גבי דפי המידע. נושא זה כולל: סמלים של צד ב', שמו וכל אזכור אחר המזהה אותו.

14.6 צד ב' לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר ולא יפרסם את המסמכים בכל צורה שהיא.

14.7 צד ב' מצהיר ומתחייב כי בביצוע התחייבויותיו לפי הסכם זה הוא לא יפר זכויות קניין רוחני של צד ג' כלשהו, וכי ידאג שפעולות המשרד המפורטות לעיל בסעיף 14.1. לא תפרנה זכות קניין רוחני של צד ג' כלשהו. מבלי לגרוע מכלליות האמור, מובהר בזה במפורש כי צד ב' יהא אחראי לבדו לכל דרישה או תביעה בגין הפרת זכויות קניין רוחני הקשורה לביצוע הסכם זה וכל הנובע מכך. צד ב' ישלם את דמי הנזק ו/או הפיצוי שיגיעו בהתאם לכך וכן יהיה חייב לשפות את המשרד, מיד עם דרישה ראשונה, בגין כל סכום אשר המשרד יידרש לשלמו כתוצאה מתביעה או דרישת תשלום מחמת נזק שנגרם כמתואר לעיל, לרבות הוצאות ושכר טרחת עו"ד וכן להחליף על חשבונו את החומר המפר בחומר אחר שאינו מפר.
14.8 במידה שצד ב' משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים
14.9 אם ההיתר כרוך בתשלום, יבצע זאת צד ב' על חשבונו.

14.10 למען הסר ספק, ומבלי לגרוע מהתחייבויותיו בהתאם להסכם זה, צד ב' יחתים מראש את עובדיו, מועסקיו, ואת כל מי מטעמו הפועל לשם ביצוע הוראות הסכם זה על הסכם שלפיו כל זכויות הקניין הרוחני בכל תוצרי העבודה כאמור בסעיף 14.1, לרבות הזכות לבצע שינויים בתוצרי העבודה ולהפיץ את תוצרי העבודה הכוללים שינויים כאמור או עותקים מהם, לרבות ללא ציון שמם, יהיו בבעלות בלעדית של המשרד, וכי הם מסכימים לכך מראש או מוותרים על זכותם בהתאם, לפי העניין.   
14.11 למען הסר ספק מובהר כי צד ב' לא יהיה רשאי לעכב תחת ידו חומר כאמור גם במידה שיגיעו לו, לטענתו, תשלומים מאת המשרד.
14.12 למען הסר ספק, כל זכויות הקניין הרוחני במידע שיימסר בידי המשרד לזוכה במסגרת ביצוע הסכם זה, שמורות למשרד במלואן והן בבעלותו הבלעדית.
14.13  צד ב' ימסור לידי המשרד העתק מכל חומר שיוכן על ידו ו/או על-ידי עובדיו ו/או על-ידי מי מטעמו, או שקיבל לידיו במסגרת ביצוע הסכם זה, וזאת בטרם התשלום הסופי של התמורה. "חומר" – לרבות כל תוצרי העבודה.
14.14   בתום ההתקשרות או מיד עם דרישה ראשונה של המשרד בכתב, יעביר צד ב' את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל קבלן שירותים אחר, המועסקים במסגרת הפרוייקט, לידי המשרד.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

(1) אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
(2) אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
(3) אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
(4) אם צד ב' הפר את חובתו והתחייבותו לשמירת סודיות.
(5) אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
(6) אם צד ב' הפר קניין רוחני.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית
17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות. 

הערבות תהיה בתוקף למשך תקופת ההתקשרות בתוספת 60 יום.
הערבות שתוגש תהיה ערבות דיגיטלית, בהתאם לתקן הערבויות הדיגיטליות שפורסם על ידי החשב הכללי, אשר הונפקה על ידי בנק, סולק או חברת ביטוח, אשר הוסמכו על ידי החשב הכללי להנפקת ערבות דיגיטלית בהתאם לתקן. 
הערבות תוגש בהתאם לטופס, "תדפיס ערבות דיגיטלית", ותנוהל בהתאם לתקן הערבויות הדיגיטליות ולהוראת תכ"ם, ''ערבויות דיגיטליות'', מס' 14.4.1.
17.2 המצאת הערבות
צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ- 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות
הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.
18.3 על בירורים לפי סעיף זה לא יחולו הוראות חוק הבוררות תשכ"ח - 1968.
19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.
19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה
2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה
3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב
המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה
תחילתן של תקנות אלה שישים ימים מיום פרסומן.

 נספח מספר 3
דף 3 מתוך 7
תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
 נספח מספר 3
דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
 נספח מספר 3
דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
 נספח מספר 3
דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
 נספח מספר 3
דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 4
אבטחת מידע וסייבר 
1. מטרה 
מסמך זה כולל אוסף דרישות אבטחת המידע וסייבר של משרד החינוך (להלן "המשרד") לצורך התקשרות עם המציע. עמידה בהוראות מסמך זה הינה תנאי סף להתקשרות המשרד עם המציע. על המציע לעמוד בדרישות אבטחת מידע של המשרד כפי שיעודכנו מעת לעת כמפורסם באתר משרד החינוך. 
2. הגדרות
2.1. מידע מוגן – מתייחס וכולל את כל סוגי המידע המפורטים בהגדרות להלן:
2.1.1. מידע אישי – נתון הנוגע לאדם מזוהה או לאדם הניתן לזיהוי: מי שניתן לזהותו במאמץ סביר, במישרין או בעקיפין, ובכלל זה באמצעות פרט מזהה, כגון שם, מספר זהות, מזהה ביומטרי, נתוני מיקום, מזהה מקוון, או נתון אחד או יותר הנוגע למצבו הפיזי, הבריאותי, הכלכלי, החברתי או התרבותי כהגדרתו בחוק הגנת הפרטיות התשמ"א -1981. 
2.1.2. מידע בעל רגישות מיוחדת – מצב בריאותי, מידע גנטי, מזהה ביומטרי, מוצא, עבר פלילי, דעות פוליטיות, אמונות דתיות, השקפת עולם, הערכת אישיות מטעם גורם מקצועי שכדרך עיסוק מחווה דעתו על אישיותו של אדם, או שנערכה באמצעי שמיועד לביצוע הערכה של מאפייני אישיות מהותיים, ובכלל זה קווי אופי, יכולת שכלית ויכולת תפקוד בעבודה או בלימודים, נתוני מיקום ונתוני תעבורה אודות מיקומו של אדם שיש בהם כדי ללמוד על מידע, נתוני שכר, פעילות פיננסית, מידע איש שחלה עליו חובת סודיות, מידע אחר שקבע שר המשפטים כהגדרתו בחוק הגנת הפרטיות התשמ"א -1981. 
2.1.3. מידע חסוי – מידע פנים ארגוני שהארגון רוצה לשמור על חשאיותו, ופגיעה בזמינותו בשלמותו באמינותו, בסודיותו או בשרידותו עלולה לגרום לתקלות כגון  פגיעה או הכבדה על ביצוע תכניות, תהליכי עבודה, פעולות כלכליות, מנהליות, חברתיות, משפטיות ואחרות, של המשרד.
2.2. מאגר מידע – אוסף נתוני מידע המוחזק באמצעי מגנטי או אופטי (ובכלל זה מחשב ו/או מחשוב ענן) ומיועד לעיבוד ממוחשב. 
2.3. הממונה על אבטחת המידע והסייבר מטעם המציע – גורם הנמנה על עובדי המציע אשר הוגדר כממונה לתפקיד זה ואחראי על אבטחת המידע והסייבר הנכלל במאגרי המידע המצויים בידי המציע ועל יישום ההנחיות המופיעות במסמך זה.  

2.4. הממונה על אבטחת המידע והסייבר במשרד – גורם שמונה לתפקיד זה מטעם המשרד שאחראי על אבטחת המידע והסייבר במשרד, ואחראי על מתן הנחיות אבטחת מידע וסייבר.
2.5. נכסי המידע – כל המידע, מאגרי המידע, נתון אחר או ציוד של משרד אשר משמש לצורך פעילות המאגר לצורך הפעלת המכרז.
2.6. תקיפת סייבר – אירוע אבטחה (Incident) שמטרתו לעבור או לעקוף את אמצעי האבטחה או הבקרה בהם המציע או המשרד עושים שימוש, או לגרום לשיבוש בשירותים הניתנים על ידי המציע, או לנצל חולשה קיימת בניסיון לגרום לנזק, אובדן, דלף, שינוי, שימוש, חשיפה לא מורשית או גישה למידע של המשרד.
2.7. משתמשי מאגר מידע
2.7.1.  כל בעל תפקיד מטעם המציע, הנדרש מתוקף תפקידו להשתמש במידע אשר נצבר במאגרי המידע של המשרד המצויים אצל המציע, או שיש למציע גישה אליהם. 

2.7.2. בעלי תפקידים במשרד המקבלים במסגרת תפקידם דוחות ומידע המופקים ממאגרי מידע של משרד המצויים בידי המציע או שיש להם גישה אליהם.

2.7.3. מערכות משיקות (צד שלישי) העושות שימוש במידע הנכלל במאגרי המידע של משרד והמצויים בידי המציע.

2.8. אבטחה פיזית – האמצעים הפיזיים הנדרשים להגנה על ציוד המחשוב, לגישה למידע של משרד ולשרידות המערכות הממוחשבות המכילות את מאגרי המידע.

2.9.  התקן נייד – הינו אמצעי אחסון אלקטרוני נייד שניתן לחבר למחשב באמצעים פיזיים או אלחוטיים. כולל Disk on key מסוג USB, כוננים קשיחים חיצוניים, כרטיסי זיכרון, מדיה אופטית, סמארטפונים, טאבלטים וכו'.
2.10. סיווג מידע – הקניית הגדרת רגישות למידע, בהתבסס על העקרונות שהותוו על ידי המשרד לנושא אבטחת מידע וסייבר במשרד.
2.11. נזק למידע – פגיעה בסודיות, בשלמות וזמינות המידע בבעלותו של משרד.
2.12. אבטחת מידע – הגנה על סודיות, שלמות וזמינות  המידע בבעלותו של משרד.  הגנה על המידע מפני חשיפה, שימוש או העתקה, והכל ללא רשות כדין;
2.13. שלמות מידע – זהות הנתונים במאגר מידע למקור שממנו נשאבו, בלא ששונו, נמסרו או הושמדו ללא רשות כדין.
2.14. סודיות המידע – חשיפת המידע לגורמים לא מורשים.
2.15. זמינות המידע – שמירה על נגישות למידע באופן רציף. 
2.16. אירוע במ"מ – אירוע בטחון מערכות מחשב. פעולה המתבצעת על ידי עובד בזדון או בשוגג.
2.17. מיקור חוץ – השימוש בשירותי מיקור חוץ משמעו הוצאת פעילות מחוץ לארגון, או ביצוע פעילות על ידי גורם צד שלישי שאינו עובד בארגון, של פעולות ותהליכים המבוצעים בדרך כלל על ידי הארגון.
3. דרישות אבטחת מידע, סייבר ופרטיות
	הנחיות למענה המציע

	1. על המציע לעמוד בכל דרישות אבטחת המידע והסייבר המופיעות בפרק זה. 
2. ככל ונדרשות הבהרות, על המציע לרכז רשימת שאלות וחומרים רלוונטיים בהתאם למבנה פרק האבטחה ולהעבירם למשרד בשלב שאלות ההבהרה בלבד לקבלת מענה. 
3. על המציע לסמן  ☒ בכל סעיף בעמודת "אישור המציע", המהווה אישור לכך שהמציע קרא, הבין, מקובל עליו ויפעל בהתאם לדרישות פרק זה.
4. בסעיפים בהם המציע נדרש לצרף מסמכים או פירוט נוסף על המציע לספק את כל המסמכים הרלוונטיים.
5. המציע יחתום על התחייבות לשמירת סודיות, בנוסח המצורף למכרז, וכן יחתים על התחייבות זו את עובדיו ו/או כל מי מטעמו אשר יהיה בעל גישה למאגר מידע של המשרד או למידע מתוכו במסגרת ההתקשרות.


	3.1 כללי

	3.1.1 
	המשרד רואה חשיבות רבה במימוש שיטתי ויעיל של היבטי אבטחת המידע, ובכלל זה היבטים הקשורים להגנה על מידע ולעמידה בחוק הגנת הפרטיות התשמ"א- 1981 ותקנותיו.

	3.1.2 
	על המציע לפרט ולהציג למשרד, ככל שיידרש לעשות זאת, את האמצעים בהם הוא נוקט לשם שמירה על אבטחת המידע לרבות מסמכים רלוונטיים. 

	3.1.3 
	על המציע להיות בעל הסמכה בתוקף לתקן ISO27001. 


	סעיף
	דרישה
	אישור המציע 

	3.2 שמירה על מידע

	3.2.1 
	המשרד הינו הבעלים הבלעדיים של המידע, לרבות המידע נשוא מכרז זה המאוחסן בסביבת המציע. המציע יעשה שימוש במידע אך ורק למטרת היענות מלאה לדרישות המכרז.
	☐

	3.2.2 
	המציע הינו הגורם האחראי לכל חשיפה, פגיעה, נזק, מניעת גישה, אבדן של מידע מוגן או חשיפה של מידע לצד שלישי אשר עלול לגרום למשרד, וכן לצדדי ג' נזקים. 
	☐

	3.2.3 
	המציע מחויב לשמור על המידע המוגן של המשרד, בהתאם לסטנדרטים מקובלים בשוק.
	☐

	3.2.4 
	המציע מתחייב שהוא, או מי מטעמו, לא יעביר מידע מוגן, או חלק ממנו, אשר בידיו או שיש לו גישה אליהם, לגורם צד שלישי כלשהו ללא אישור מפורש ובכתב מאת המשרד.
	☐

	3.2.5 
	חל איסור מוחלט להעברת מידע של המשרד באמצעות התקן נייד.
	☐

	3.2.6 
	במידה וקיים צורך ייעודי בשימוש בהתקן נייד להעברת מידע מוגן יש לקבל על כך אישור מראש ובכתב מהמשרד.
	☐

	3.2.7 
	המציע מתחייב כי מידע מוגן יאוחסן אך ורק בתשתית מאובטחת וכי העברת המידע אל ומתשתית זו יעשה באופן מאובטח. על תשתית זו ועל תהליכי שמירת והעברת הנתונים לעמוד בדרישות חוק הגנת הפרטיות התשמ"א – 1981 ותקנות הגנת הפרטיות (אבטחת מידע), התשע"ז-2017.
	☐

	3.2.8 
	העברה ושיתוף מידע מוגן בין המציע למשרד לא יועברו במייל ויבוצעו על ידי מנגנון מאובטח ומוצפן להעברת קבצים (בכספת או בענן) כפי שיאושר ע"י המשרד.
	☐

	3.2.9 
	ככל שהמציע יחזיק במידע אישי יש לסמן כל פלט בכיתוב: "מכיל מידע אישי לפי חוק הגנת הפרטיות - המוסר שלא כדין עובר עבירה".
	☐

	3.2.10 
	ככל שהמציע נדרש להפעיל גורם צד שלישי לצורך ביצוע הפעילות במסגרת המכרז, יש להודיע למשרד אודות ההתקשרות עם גורם צד שלישי ובאחריות המציע לוודא כי הגורם צד שלישי מחויב לעמידה בהנחיות המשרד. 
	☐

	3.2.11 
	המציע מתחייב למנות ממונה על אבטחת המידע מטעמו, אשר יהיה אחראי על הטיפול במידע של המשרד המצוי בידו, וכן על יישום ההנחיות המופיעות במסמך זה.
	☐

	3.2.12 
	המציע מחויב להגן על המידע של המשרד כל עוד המידע מצוי אצלו, גם לאחר תום תקופת המכרז.
	☐


	3.3 אבטחת מידע בתשתיות הטכנולוגיות של המציע

	3.3.1 
	המציע יציג למשרד, ככל שיידרש, את האמצעים בהם הוא נוקט לשם אבטחת המידע.
	☐

	3.3.2 
	המציע מתחייב ליישם אמצעי אבטחה הולמים שימנעו חדירה מכוונת או מקרית למערכות, שרתים, מחשבים ותשתיות התקשורת של המציע לרבות יישום האמצעים הבאים:
	☐

	3.3.2.1 
	חומת אש (Firewall) ואמצעי גלישה מאובטחת להגנה בפני אתרים זדוניים ומתחזים (פישינג) בין מחשבי ומערכות המציע לרשת האינטרנט.
	☐

	3.3.2.2 
	אמצעי הגנה מתקדמים לנקודות קצה בפני וירוסים, כופר, קוד זדוני ועוד, כגון: EDR/XDR בכל תחנות העבודה, השרתים, והמחשבים הניידים בסביבת המציע.
	☐

	3.3.2.3 
	מערכת דואר אלקטרוני מאובטחת הכוללת הגנה מפני וירוסים ופישינג.
	☐

	3.3.2.4 
	העלאת קבצים למערכות ותשתיות טכנולוגיות של המציע תעבור תהליך הלבנה לסריקת ווירוסים ונוזקות שונות.
	☐

	3.3.2.5 
	כל אמצעי אבטחת המידע בסביבת המציע יעברו הקשחות לפי המלצות  היצרן(Best Practice).
	☐

	3.3.2.6 
	עדכוני טלאי תוכנה ואבטחה תדירים לתוכנות, מערכות הפעלה והאפליקציות בסביבת המציע.
	☐

	3.3.2.7 
	הזדהות חזקה למחשבים ולשרתים של המציע תתבצע באמצעות סיסמאות מורכבות (לפחות 10 תווים) ו/או מנגנון הזדהות חזק אחר כגון אימות רב-גורמי MFA)), הזדהות ביומטרית וכדומה. 
	☐

	3.3.2.8 
	על המציע לנטר את מערכותיו בהיבטי סייבר על ידי מערך ניטור SOC (Security Operation Center) 24/7 (24 שעות ביממה, 365 ימים בשנה). 
	☐

	3.3.2.9 
	על כל מחשב נייד של המציע המחזיק מידע בנושא המכרז להיות מוגן על ידי מערכת הצפנת דיסק (Full Disk Encryption).
	☐

	3.3.2.10 
	אין להשאיר התקנים ניידים כגון מחשב נייד, כונן חיצוני וכו' האוגרים מידע מוגן, ללא השגחה. כמו כן, לאחר שעות העבודה יש לוודא אחסונם במקום נעול.
	☐

	3.3.3 
	המציע נדרש לבצע בדיקות חוסן אחת ל-18 חודשים באופן עצמאי או על ידי מומחה חיצוני לתשתיות וליישומים הטכנולוגיים הקיימים בסביבת המציע ולתקן את הליקויים בהתאם.
	☐

	3.3.4 
	המציע נדרש לבצע סקרי סיכוני אבטחת מידע  אחת ל-18 חודשים  באופן עצמאי או על ידי מומחה חיצוני  לתשתיות וליישומים הטכנולוגיים הקיימים בסביבת המציע ולתקן את הליקויים בהתאם.
	☐


	3.4 אבטחת המערכות אשר באמצעותן המציע מבצע את עבודתו 

	3.4.1 
	המציע מתחייב לעמוד בדרישות הבאות:
	

	3.4.1.1 
	יישום מנגנון הזדהות משתמשים הכולל MFA (Multi Factor Authentication).
	☐

	3.4.1.2 
	המערכת נדרשת לכלול מנגנון ההזדהות חזקה עבור מנהלי המערכת (Admins).
	☐

	3.4.1.3 
	מידור הרשאות לפי עקרון 'הצורך לדעת' (Need to Know) המאפשר למשתמש המורשה בלבד גישה למידע במערכת בה מנוהלים מסמכי המשרד ובהתאם לצורך למילוי תפקידו.
	☐

	3.4.1.4 
	גישה למערכות המידע ו/או מאגרי המידע תהיה ממודרת ברמת זיהוי משתמש ולא תורשה גישה מעבר לנדרש (Least Privilege) לצורך מילוי התפקיד.
	☐

	3.4.1.5 
	המציע מתחייב לבצע סקירה ותיקוף הרשאות אחת לשנה לכל הפחות.
	☐

	3.5 שימוש במערכות ומחשוב ענן

	3.5.1 
	על ספק שירותי הענן בהם המציע עושה שימוש לצורך מתן השירותים למשרד להיות בעל תקן ISO 27001 ו- SOC2.
	☐

	3.5.2 
	המידע של המשרד יישמר במלואו בגבולות מדינת ישראל בשירות אחסון מאובטח העומד בתקינת אבטחת מידע וסטנדרטים בינלאומיים לרבות ISO27001, SOC2, GDPR, CSA.
	☐

	3.5.3 
	על המציע לבצע מידור של התשתיות הלוגיות (כגון שרתים לוגים, מסדי הנתונים ושירותים נוספים) משירותים של לקוחות אחרים המשתמשים בשרותי הענן.
	☐

	3.5.4 
	על המציע לנהל תכנית ניהול אבטחת מידע לסביבת שירותי הענן שלו.
	☐

	3.5.5 
	המציע מתחייב כי שימוש בכלים ו/או בשירותים משלימים ו/או חיצוניים לענן יעמדו בדרישות המפורטות במסמך זה.
	☐

	3.5.6 
	כל התקשורת לניהול סביבת הענן תתבצע על גבי תווך מוצפן (In Transit) בפרוטוקול מאובטח התומך בפרוטוקולTLS1.3  או TLS1.2 בלבד.
	☐

	3.5.7 
	כל המידע של המשרד הנשמר בסביבת הענן של המציע יישמר באופן מוצפן במנוחה (At Rest) בהצפנה בתקן 256- AESומעלה.
	☐

	3.5.8 
	יובהר כי במידה ונדרש לשמור מידע מוגן בענן על המציע לקבל על כך אישור בכתב מהמשרד.
	☐


	3.6 גיבויים ומניעת אובדן מידע

	3.6.1 
	המציע מתחייב לעשות כל שנדרש למניעת אובדן מידע במסגרת ההתקשרות, באמצעות ביצוע גיבויים באופן סדיר ומאובטח. כמו כן, יש לבצע בדיקות שחזור מגיבוי באופן תקופתי.
	☐

	3.6.2 
	הגיבויים יישמרו באופן מאובטח ומוצפן ובמקום נפרד מהמערכת/תשתית בהם שמור המידע של המשרד.
	☐

	3.6.3 
	המציע מתחייב לבצע שחזורים מדגמיים של המדיות המגבות על תשתיותיו לצורך בדיקת התאוששות. לאחר סיום השחזור המדגמי מתחייב המציע למחוק את המידע ששוחזר.
	☐

	3.6.4 
	שחזור אמיתי יבוצע אך ורק באישור המשרד. כל הליכי השחזור יתועדו כולל זהותו של מבצע השחזור.
	☐

	3.7 תיעוד ובקרה

	3.7.1 
	המציע מתחייב לנהל מנגנון תיעוד אוטומטי שיאפשר בקרה וביקורת עבור כל גישה למידע במערכת לרבות זהות המשתמש, התאריך והשעה של ניסיון הגישה, סוג הגישה, והאם הגישה אושרה או נדחתה.
	☐

	3.7.2 
	המציע מתחייב לדווח באופן מידי לצוות אבטחת מידע במשרד בכל מקרה של חשש לדליפת מידע של המשרד מהמאגר וממערכות המציע או כל שימוש החורג מההרשאה שניתנה.
	☐


	3.8 אבטחת ההון האנושי

	3.8.1 
	המציע מתחייב כי כל עובדיו ו/או מי מטעמו אשר יהיו בעלי גישה למידע של המשרד ו/או יועסקו במסגרת התקשרות המציע עם המשרד, יהיו בעלי הכשרה מתאימה, בהתאם לנדרש במסמכי המכרז וההתקשרות. בדיקת אימות הרקע של כל מועמד להעסקה כעובד המציע, מי מטעמו או משתמש צד שלישי, יעשו  ע"י המציע כנדרש על פי דין ולפי כללי האתיקה הרלוונטיים, והיקפם יתאים לדרישות המשרד, לסיווג המידע שיהיה נגיש להם ולסיכונים הצפויים.
	☐

	3.8.2 
	המציע יהיה אחראי כלפי המשרד על כל פעילות עובדיו ו/או מי מטעמו במסגרת ההתקשרות.
	☐

	3.8.3 
	המציע מתחייב שכל עובדיו, ו/או מי מטעמו ו/או משתמשי צד שלישי, מבינים את מלוא האחריות המוטלת עליהם בנוגע למידע ולאבטחתו וכי הם מתאימים לתפקידים שנועדו להם ולהחתימם על התחייבות לשמירה על הסודיות. 
	☐

	3.8.4 
	המציע מתחייב לנקוט באמצעי הגנה סבירים ומקובלים (כגון מצלמות אבטחה, בקרת כניסה, תיעוד גישה וכדומה) להפחתת סיכוני גניבה, הונאה או שימוש לרעה בגישה למאגרי המידע והיישומים של המשרד.
	☐

	3.8.5 
	על המציע לבצע הדרכות מודעות אבטחת מידע לעובדיו בתחום העיסוק של העובד בתדירות של אחת לשנה.
	☐

	3.8.6 
	המציע מתחייב כי תפקידים ותחומי אחריות של עובדי המציע ו/או מי מטעמו ו/או משתמשי צד שלישי הנוגעים לאבטחה, יוגדרו ויתועדו ע"י המציע לפי מדיניות אבטחת המידע של הארגון. 
	☐

	3.8.7 
	המציע מתחייב להודיע באופן מידיי למשרד על עזיבה או שינוי תפקיד העובד שיש לו גישה למידע ו\או מאגרי המידע של המשרד שבידי המציע או שיש למציע גישה אליהם במסגרת ההתקשרות בינו לבין המשרד.
	☐


	3.9 אבטחת שיחות וועידה

	3.9.1 
	במידה והמציע נדרש לקיים שיחות וועידה באמצעות מערכות דיגיטליות (כגון: Zoom , Teams, WebEx, Google Meet וכדומה)  המערכות יוגדרו בהתאם להנחיות הבאות:
	

	3.9.1.1 
	ככלל, אין להקליט מפגשים. במקרים חריגים בהם נדרשת הקלטה היא תעשה באישור המשרד ולאחר יידוע המשתתפים
	☐

	3.9.1.2 
	כברירת מחדל יש לחסום את האפשרות לכתוב בצ'אט. במידה ועולה צורך להשתמש בצ'אט יש להנחות את המשתתפים שלא לשתף מידע פרטי או רגיש.
	☐

	3.9.1.3 
	במקרה של אירוע חשוד או אירוע אבטחתי, יש לסיים את המפגש באופן מידי או לחילופין לנתק את המשתתפים החשודים מהשיחה.
	☐

	3.9.1.4 
	יש לאשר פרטנית כל משתתף שניכנס לחדר השיחה (כניסה ראשונית לחדר המתנה).
	☐

	3.10 שימוש בכלי AI ובינה מלאכותית יוצרת (Generative AI)

	3.10.1 
	המציע מתחייב שלא להעלות או לשתף עם כלי בינה מלאכותית כל מידע או חומרים הקשורים לפעילות המציע במסגרת מתן שירותיו למשרד.
	☐

	3.10.2 
	המציע מתחייב שלא להעלות או לשתף עם כלי בינה מלאכותית כל מידע או חומרים שקיבל מהמשרד לרבות טקסט, קוד, תמונות, קבצים, אודיו וכדומה.
	☐

	3.10.3 
	על המציע לקבל אישור בכתב מהמשרד על שימוש, שילוב או הטמעת יכולות בינה מלאכותית במערכת.
	☐


	3.11 חובת דיווח

	3.11.1 
	המציע מתחייב להודיע למשרד, בהקדם האפשרי ובתוך 8 שעות, במהלך כל שעות היממה, וללא שיהוי, ובפרק זמן שלא יעלה על 12 שעות על כל אירוע אבטחה, בדגש על אירוע אשר מסכן מידע, מערכות או תהליכים של המשרד או עלול להשפיע על יכולתו לעמוד בהתחייבויותיו נשוא מכרז זה, ובפרט יודיע למשרד על האירועים הבאים:
	☐

	3.11.1.1 
	אירוע אבטחה או תקיפת סייבר אשר הביאו לדלף מידע הקשור למשרד או לשיבושו של מידע או קוד תוכנה.
	☐

	3.11.1.2 
	אירוע אבטחה או ניסיון תקיפת סייבר אשר עלול להביא לפגיעה במידע של המשרד, במערכות המסופקות לו או בקוד המשמש אותו.
	☐

	3.11.1.3 
	ניסיון להחדרת קוד זדוני למערכות המציע בהן נשמר מידע של המשרד.
	☐

	3.11.1.4 
	אירוע אבטחה או ניסיון תקיפת סייבר אשר מטרתו לאסוף מידע על המשרד. 
	☐

	3.11.1.5 
	חולשה או חשיפה משמעותיים שאותרו במערכות באמצעותן המציע מספק שירות למשרד.
	☐

	3.11.2 
	במקרה כאמור, על המציע להודיע למשרד על התרחשות האירוע ועל כל פרט נוסף ביחס לאירוע זה לרבות: תיאור כללי של האירוע, אופן התרחשותו, סקירת היסטוריית האירוע, יעדי התקיפה, המערכות אשר נפגעו, המידע אשר זלג או נפגע,  ניתוח דרכי התקיפה, החולשות ששימשו את התקיפה וכל מידע רלוונטי אחר לצורך ניתוח האירוע.
	☐

	3.12 ביקורת תקופתית

	3.12.1 
	המציע מתחייב לאפשר למשרד לערוך מעת לעת ביקורת תקופתית אודות עמידת המציע בדרישות אבטחת המידע, הפרטיות והסייבר במסגרת אספקת השירותים למשרד. ביקורת זו תתבצע במתקני המציע, בהודעה מראש של לפחות 7 ימי עבודה, או בדרך של בקשת דוחות ודיווחים על אופן עמידת המציע בדרישות המכרז לאבטחת מידע וסייבר. על המציע להעביר את הדוחות והדיווחים בהתאם ללוח הזמנים שיוגדר על ידי המשרד.
	☐

	3.12.2 
	המציע מתחייב לתקן את הליקויים שיעלו בביקורת אבטחת מידע שתבוצע על ידי המשרד (או גורם מטעמו) בתוך פרק זמן סביר שייקבע על ידי המשרד. 
	☐

	3.12.3 
	המציע מתחייב למלא פעם בשנה שאלון הצהרה עצמית, אשר יישלח באופן מקוון לתיקוף רמת אבטחת המידע. יש לענות על השאלון תוך פרק זמן של עד 14 יום ממועד קבלת השאלון. 
	☐


	3.13 סיום התקשרות

	3.13.1 
	עם סיום ההתקשרות, המציע ימסור למשרד גיבוי מלא, בפורמט סטנדרטי של כל המידע המאוחסן, כל מצע מידע נייד (כגון מדיה אופטית, קלטת, כרטיס זיכרון, FlashDrive וכו') קוד המקור שנכתב (כולל תיעוד והסברים לקוד המקור, הפניות לקוד מקור Open Source שנעשה בו שימוש, באגים ופגיעויות אבטחת מידע ידועות) וכן כל מקור וההעתק של הדוחות והרישומים הסופיים שהופקו לשם מתן מענה למכרז. מיד לאחר אישור משרד על תקינות המידע שהתקבל, ובכפוף להוראת הדין, ישמיד המציע את כלל החומרים שיוותרו בידיו ויבצע מחיקה מלאה (Wipe) של כלל נתוני משרד שברשותו.
	☐


4. אבטחת המערכת המוצעת –דרישות ושאלות בנושא אבטחת מידע, סייבר ופרטיות עבור שירותי תוכנה 
	סעיף
	דרישה
	אישור המציע 

	4.1 אימות ובקרת גישה

	4.1.1 
	ההזדהות למערכת תהיה באמצעות מנגנון ההזדהות האחידה של משרד החינוך. כל מנגנון אימות רב גורמי MFA (Multi Factor Authentication) אחר דורש אישור בכתב מטעם המשרד.
	☐

	4.1.2 
	הכניסה למערכת נדרשת לתמוך במנגנון הזדהות אחודה (SSO) לממשקי הניהול והמשתמש. 
	☐

	4.1.3 
	המערכת נדרשת לתמוך באופן מובנה בעבודה  עם SAML 2.0  או  OpenID. 
	☐

	4.1.4 
	המערכת נדרשת לתמוך במנגנון הזדהות מקומי כגיבוי במקרה של תקלה במנגנון ההזדהות הראשי, כולל החלת מדיניות סיסמאות למשתמשים (כולל משתמשים מקומיים), מנגנון איפוס סיסמה, שמירת היסטוריית סיסמאות והגדרת דרישות לסיסמאות מורכבות.
	☐

	4.1.5 
	המערכת נדרשת לכלול מנגנון ההזדהות חזקה עבור מנהלי המערכת (Admins).
	☐

	4.1.6 
	המערכת נדרשת לתמוך בהגבלת זמני פעילות ה-Session  כך שמשתמש אשר יחרוג מזמן הפעילות שיוגדר ינותק. הניתוק ייקבע לפי רגישות המידע במערכת (מערכת עם מידע ציבורי - לאחר רצף עבודה של 12 שעות; מערכת עם מידע פרטי/רגיש  – לאחר רצף עבודה של 8 שעות).
	☐

	4.1.7 
	המערכת נדרשת לתמוך בניתוק אוטומטי של משתמש לאחר חוסר פעילות (No-activity timeout) במערכת. משך הזמן עד לניתוק אוטומטי לאחר חוסר פעילות יקבע לפי רגישות המידע במערכת (מידע ציבורי – שעה; מידע פרטי/רגיש – חצי שעה).
	☐

	4.1.8 
	על המערכת לכלול באופן מובנה מנגנוני ניהול הרשאות ובקרת גישה מבוססת תפקידים כגון RBAC/ABAC.
	☐

	4.1.9 
	על כל ממשק בין המערכת המוצעת למערכות המשרד להשתמש בפרוטוקול מאובטח התומך בפרוטוקולTLS1.3  או TLS1.2 בלבד. תוך כדי שימוש בתעודות עם מפתח ציבורי ופרטי אשר מונפקות על ידיCA  מאושר.
	☐


	4.1.10 
	המציע מתחייב לנהל רישום מעודכן של בעלי התפקידים ושל הגישה המוגדרת לכל תפקיד.
	☐

	4.2 הגנה על המידע

	4.2.1 
	המערכת המוצעת נדרשת לתמוך כברירת מחדל בהצפנה במנוחה (at rest) לכל נתוני התוכן הנשמרים במערכת בעלי היבטי פרטיות.
	☐

	4.2.2 
	המערכת המוצעת נדרשת לתמוך בתקשורת מוצפנת בתווך (in transit) אל מול כל רכיבי המערכת הפנימיים והחיצוניים.
	☐

	4.2.3 
	המציע נדרש להגביל את הרשאות הגישה לממשקי הניהול ולתשתיות המערכת  למינימום הנדרש (Least Privilege) ולמשתמשים מורשים בלבד.
	☐

	4.2.4 
	אין להעביר בסיסי נתונים מסביבת הייצור לסביבת הפיתוח ללא התממה או מיסוך נתונים רגישים.
	☐

	4.2.5 
	אין לאחסון מפתחות הצפנה בקוד (Hardcoded) על המפתחות להיות מאוחסנים במיקום חיצוני למערכת.
	☐

	4.2.6 
	העלאת הקבצים למערכת תתבצע תוך כדי בדיקת הקבצים מפני וירוסים ונוזקות והלבנתם (באמצעות מערכת ICAP או פתרון אחר שיאושר בכתב ע"י המשרד).
	☐


	4.3 גישת תמיכה

	4.3.1 
	המציע יספק תמיכה, ליווי, הטמעה ומענה לתקלות עבור המערכת המוצעת, באופן טלפוני או באופן מקוון או בהתאם לצורך באופן פיזי באתר המשרד. 
	☐

	4.3.2 
	תמיכה מרחוק למערכות המשרד תתבצע מסביבה ייעודית שיגדיר המשרד או על ידי שימוש בתוכנת שליטה מאובטחת באישור והסכמה מפורשת ובכתב של המשרד.
	☐

	4.3.3 
	במסגרת הטיפול המציע יספק תמיכה ליישומים ונתונים הנדרשים לטיפול בלבד. אין לגשת למערכות שאינן באחריות המציע, אין להעתיק/לשלוח קבצים שאינם נדרשים לטיפול בתקלה וללא אישור המשרד.
	☐

	4.3.4 
	המציע יבצע את פעולת התמיכה אך ורק בליווי עובד המשרד מצוות היישום אשר יהיה נוכח לאורך כל זמן ההשתלטות ליד המחשב. המציע מחויב לוודא שה-Session נסגר בסיום הטיפול.
	☐


	4.4 פיתוח קוד וניהול תצורה

	4.4.1 
	המערכת המוצעת תתבסס על שפת קוד (סגור/פתוח) מודרני ומהימן, בגרסה עדכנית, מתוחזקת ונתמכת באופן פעיל.
	☐

	4.4.2 
	כל רכיבי המערכת המוצעת לרבות שרתים, מערכות הפעלה, בסיסי נתונים, אפליקציה, רכיב ענן ועוד יוקשחו לפי המלצות יצרן או תקן NIST.
	☐

	4.4.3 
	המציע נדרש לבצע בקרה על הכנסת תוכנה ממקור חיצוני (כגון חבילות קוד פתוח, ספריות קוד, או מוצרי צד שלישי) לרבות סריקת חולשות/פגיעויות אבטחה מוכרות. 
	☐

	4.4.4 
	הקוד ייסרק באמצעי SAST (Static Application Security Testing) ו-DAST (Dynamic Application Security Testing). ליקויי תוכנה ואבטחה אשר יופיעו בדוח הסריקה יתוקנו בטרם העלאתם לסביבת הייצור.
	☐

	4.4.5 
	המציע נדרש ליישם תהליכי פיתוח מאובטח (SSDLC) עבור המערכת המוצעת לאורך כל מחזור החיים של המערכת.
	☐

	4.4.6 
	המערכת המוצעת נדרשת לעמוד בדרישות OWASP Top 10 - Application Security Risks.
	☐

	4.4.7 
	המערכת המוצעת נדרשת לעמוד בדרישות OWASP Top 10 - CI/CD Security Risks.
	☐

	4.4.8 
	הספק נדרש לבצע מבדקי חדירה(PT)  אפליקטיביים וסקרי קוד (Code Review) תקופתיים אחת לשנה לכל רכיבי המערכת המוצעת וזאת באמצעות חברה המוסמכת לנושא.
	☐

	4.4.9 
	המציע מתחייב לטפל בכל הממצאים/ליקויים ובהתאם להנחיות שיועברו לו על ידי המשרד ולתקן כל הנדרש לצמצום הסיכון ופערי האבטחה. לאחר תיקון הממצאים יש לערוך בדיקת אבטחת מידע חוזרת.
	☐


	4.5 דרישות לאפליקציית בתצורת מובייל

	4.5.1 
	הנגשת המערכת בתצורת אפליקציית מובייל תתבצע על ידי מפיצים רשמיים כגון Google Play ו-Apple App Store, או בהתאם להנחיות אבטחת מידע של המפיצים הרשמיים ובכפוף לאישור המשרד.
	☐

	4.5.2 
	האפליקציה לא תשמור מידע מוגן או חסוי במכשיר ללא הצפנת הנתונים.
	☐

	4.5.3 
	האפליקציה תאפשר למשתמשים למחוק את כל הנתונים הקשורים אליה באופן פשוט וברור.
	☐

	4.5.4 
	האפליקציה יכולה להשתמש בזיכרון המכשיר לשמירת מידע כל עוד הוא אינו מאפשר לאפליקציות אחרות גישה למידע, ובתנאי שהמידע מוצפן, לרבות נתוני הזדהות.
	☐

	4.5.5 
	התקשורת בין האפליקציה לשרת ההזדהות צריכה להיות מוצפנת ומאובטחת.
	☐

	4.5.6 
	הגישה לאפליקציה המכילה מידע מוגן מחייבת הזדהות חזקה כגון אימות רב-גורמי MFA)), הזדהות ביומטרית וכדומה.
	☐

	4.5.7 
	גישת האפליקציה לנתונים השמורים במכשיר, כגון אנשי קשר, תמונות ופרטים אישיים של המשתמש, ייעשה רק לאחר הצהרת המציע במעמד הבדיקה באילו נתונים הוא רוצה להשתמש ומה השימוש שייעשה בהם ובכפוף לקבלת אישור מהמשרד. 
	☐


	4.6 תחזוקת סביבת הפיתוח

	4.6.1 
	יש לבצע הפרדה מוחלטת בין סביבת הייצור לסביבת הפיתוח. כמו כן, יש לבצע הפרדה בין סביבות הפיתוח לסביבות אחרות.
	☐

	4.6.2 
	יש לנהל גרסאות פיתוח בשרת מרכזי (Control Source) לדוגמה: TFS או SVN, או שירות GIT.
	☐

	4.6.3 
	אין לאפשר לתוכניתנים גישה לבסיסי נתונים בסביבת הייצור .
	☐

	4.7 ניטור וחקירה

	4.7.1 
	על המערכת לכלול רישום ותיעוד מסודר ורציף ללוג (Log) של כל גישה, שינוי הגדרות ופעילות משתמשים וקבצים במערכת.
	☐

	4.7.2 
	קבצי הלוג במערכת יהיו מוגנים מפני גישה (צפייה, שינוי, מחיקה) של  משתמשי ומנהלי המערכת ו/או גורמים לא מורשים.
	☐

	4.7.3 
	על המערכת לכלול תמיכה בהעברה ושידור קבצי לוג ואירועים למערכות ניטור אבטחתי כגון SIEM ו-  SOAR. בפורמטים מקובלים כגון syslog.
	☐


	4.8 דרישות למערכת המוצעת בתצורת ענן 

	4.8.1 
	המערכת נדרשת לפעול מאזור ענן ציבורי (Region) של אחד מספקי הענן זוכי מכרז נימבוס (Google GCP או Amazon Web Services) בשטח הטריטוריאלי של מדינת ישראל (להלן: "האזור הישראלי"), או לחילופין על בסיס אזור ענן של ספקים אחרים בשטח הטריטוריאלי של מדינת ישראל, ובכפוף לאישור המשרד.
	☐

	4.8.2 
	אחסון המערכת המוצעת יבוצע על גבי תשתית ענן פרטי וירטואלי VPC)) ייעודי למשרד ומבודל ברמת Tenant.
	☐

	4.8.3 
	הגישה למערכת המוצעת בענן תבוצע תחת מנגנוני בקרת גישה לרשת (NACLs) ותוגבל לכתובת IP מאושרת שיגדיר המשרד.
	☐

	4.8.4 
	כל נתוני המשרד הקיימים במערכת המאוחסנת בענן יישמרו אך ורק בתוך אזור הענן (Region) הספציפי שבו מאוחסנת המערכת המוצעת.
	☐

	4.8.5 
	על סביבת הענן בה מתארחת המערכת המוצעת לכלול ניטור אבטחתי והגנות מתקדמות לרבותIAM ,WAF, FW, IDS/IPS, DDoS  לסינון והגנה בפני מתקפות על המערכת.
	☐

	4.8.6 
	על המערכת לאפשר המשכיות עבודה בעת תקלה מערכתית או אסון, תוך פריסתה בלפחות שני Availability Zones באותו אזור ענן (Region).
	☐


	4.9 דרישות למערכת בינה מלאכותית (AI)

	4.9.1 
	המציע מתחייב לוודא שמערכת הבינה המלאכותית מבוססת על מודל מהימן והמערכת אינה חורגת מגבולות הגזרה והמטרות שהוגדרו לה.
	☐

	4.9.2 
	המערכת תבצע שימוש במודל בינה מלאכותית ברישוי בלבד. 
	☐

	4.9.3 
	יש לבצע בדיקות קלט/פלט מול הזרקות קוד, הטיות, חריגות, ותכנים בלתי הולמים.
	☐

	4.9.4 
	על המערכת לתמוך בניטור באופן רציף של הפלט מהמערכת לטובת זיהוי חריגות ותכנים בלתי הולמים.
	☐

	4.9.5 
	על המערכת לכלול הצפנת המידע קלט/פלט בין המשתמש למערכת ה-AI (צ'אט, מסמכים, מדיה וכד'), כולל היסטוריה, בכל תצורות אחסון זמני וקבוע, באמצעות מנגנוני הצפנה מודרניים. 
	☐

	4.9.6 
	על המערכת לתמוך ביכולת משתמש למחוק היסטוריית קלט/פלט בין המשתמש למערכת ה-AI.
	☐

	4.9.7 
	על המערכת לתמוך ביכולת מחיקת חשבונות משתמשים על ידי עובד הוראה באופן מידי ועצמאי.
	☐

	4.9.8 
	בעת דרישה מצד משרד החינוך, על הספק לבצע מחיקה מלאה, הכוללת את כל ההתקשרות (כולל היסטוריה) עם מערכת ה- AI, תובנות אודות המשתמשים, מידע הנאגר אצל ספק המשנה המחזיק את מודל הבינה המלאכותית.
	☐

	4.9.9 
	אין לאמן את המודל על נתוני מידע רגישים של המשתמש. ככל והמערכת דורשת אימון על המידע לטובת אספקת השירות, יש לקבל על כך אישור בכתב מהמשרד, ולפעול בהתאם לתנאי האישור, ככל שייקבעו.
	☐

	4.9.10 
	כל מידע המוזן למערכת הבינה המלאכותית או הנוצר על ידה, לא יישמר מחוץ לגבולות מדינת ישראל אלא לצורך ביצוע עיבוד בלבד. נתוני העיבוד יימחקו מיד עם סיום תהליך העיבוד, ולא יישמרו בכל אמצעי אחסון.
	☐

	4.9.11 
	על מקורות הנתונים המשמשים את מערכת ה-AI להיות מהימנים וחוקיים.
	☐

	4.9.12 
	על המערכת לתמוך במנגנון סינון תכנים מתקדמים (ברמת הקלט והפלט) לפי רשימות מילים אסורות/מותרות, הגדרות סיווג תכנים וכדומה.
	☐


	4.9.13 
	יש לקבוע ערך ברירת מחדל מתאים לפרמטר "טמפרטורה" במודלי שפה (השולט ברנדומליות התגובות), אשר יאזן בין יצירתיות וגיוון תגובות לבין צפיות, עקביות ובטיחות תגובות.
	☐

	4.9.14 
	יש להגדיר מגבלות סבירות אורך קלט (פרומפטים) והפלט (תגובות) של מערכות AI, כדי למנוע ניצול לרעה של המערכת (כגון התקפות מניעת שירות - Denial of Service) או יצירת תגובות ארוכות מדי ולא רלוונטיות.
	☐


	4.10 מסמכים נדרשים מטעם המציע

	4.10.1 
	על המציע לצרף את כל המסמכים הבאים:

	4.10.1.1 
	הסמכת ISO27001 של המציע. 

	4.10.1.2 
	הסמכות, תקנים וסטנדרטים נוספים בהיבטי אבטחת מידע ופרטיות בהם מוסמך המציע כגון  SOC2 / HIPPA / PCI.

	4.10.1.3 
	מיפוי סוגי המידע הקיימים במערכת.

	4.10.1.4 
	פירוט תהליכים ארגוניים ואמצעי אבטחה לצמצום סיכונים והתמודדות עם איומי סייבר ושרשרת אספקה. 

	4.10.1.5 
	טופס הערכת עובדים, בדיקות מהימנות וחתימה על סודיות.

	4.10.1.6 
	שרטוטי ארכיטקטורה של המערכת המוצעת ומיפוי ממשקים.

	4.10.1.7 
	פירוט המתודולוגיה ותהליכי אבטחת המידע במחזור חיי הפיתוח של המערכת המוצעת.

	4.10.1.8 
	דו"ח עדכני של מבדק חדירה (PT), סקר סיכונים וסקר קוד תקין של המערכת המוצעת. 

	4.10.1.9 
	נהלי גיבוי, שחזור ו – DR.

	4.10.1.10 
	נוהל זיהוי ותגובה לאירועי סייבר (Incident Response).

	4.10.1.11 
	יש לצרף למענה את תוכנית התמודדות בפני סיכונים במסגרת הפרויקט.


	הצהרת המציע

	אני  מאשר/ת בזאת כי הדרישות המפורטות בפרק זה מיושמות  במלואן.

שם המציע/ת  _______________________  חתימה: ___________________  

תאריך  _______________

	תצהיר של ממונה אבטחת מידע של המציע בעניין אבטחת מידע

	אני הח"מ _____________ ת"ז מס' _____________ לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה כדלקמן:
1. הנני משמש ממונה אבטחת מידע בחברת _______________ שהגישה הצעה למכרז 
מספר  18/7.2026                                                (שם המציע)


2.
בתוקף תפקידי, הנני מצהיר/ה כי:
1. קראתי את ההוראות המופיעות במכרז כולל נספח 4.
2. הדרישות המופיעות בהוראות הנ"ל מובנות לי והנני מתחייב להיערך בהתאם ולפעול על פיהם במסגרת מכרז זה.
3. החברה לא הפרה בעבר הוראות הנוגעות לאבטחת מידע או ככל שאירעו בעבר הפרות של הוראות הנוגעות לאבטחת מידע, הללו תוקנו עד למועד הגשת ההצעה.
3.
הנני מצהיר כי זה שמי, זו חתימתי וכי תוכן הצהרתי אמת.

חתימת המצהיר
תאריך
שם מלא של ממונה אבטחת מידע 
של המציע
חתימה של ממונה אבטחת מידע
וחותמת של המציע
אני החתום/מה מטה, עורך/כת דין __________________, מאשרת/ת בזה כי ביום _____________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
תאריך
שם מלא של עו"ד, מ.ר.
חתימה וחותמת



	תצהיר של המנהל הכללי של המציע בעניין אבטחת מידע

	אני הח"מ _____________ ת"ז מס' _____________ לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה כדלקמן:
1. הנני משמש כמנהל הכללי בחברת _______________ שהגישה הצעה למכרז 
מספר  18/7.2026                             (שם המציע)


2.
בתוקף תפקידי, הנני מצהיר/ה כי:
1. קראתי את ההוראות המופיעות במכרז כולל נספח 4.
2. הדרישות המופיעות בהוראות הנ"ל מובנות לי והנני מתחייב להיערך בהתאם ולפעול על פיהם במסגרת מכרז זה.
3. החברה לא הפרה בעבר הוראות הנוגעות לאבטחת מידע.
3.
הנני מצהיר כי זה שמי, זו חתימתי וכי תוכן הצהרתי אמת או ככל שאירעו בעבר הפרות של הוראות הנוגעות לאבטחת מידע, הללו תוקנו עד למועד הגשת ההצעה.


חתימת המצהיר
תאריך
שם מלא של מנהל הכללי 
של המציע
חתימה של מנהל הכללי
וחותמת של המציע
אני החתום/מה מטה, עורך/כת דין __________________, מאשרת/ת בזה כי ביום _____________ הופיע/ה בפני מר/גב' ___________________ שזהיתיו/ה לפי תעודת זהות מס' _______________ המוכר/ת לי אישית ולאחר שהזהרתיו/ה כי עליו /ה לומר את האמת בלבד ואת האמת כולה וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות הצהרתו/ה דלעיל וחתם/ה עליה בפני.
תאריך
שם מלא של עו"ד, מ.ר.
חתימה וחותמת



	נספח הצהרת סודיות

	הצהרה וכתב התחייבות בדבר שמירה על סודיות וקיום הוראות חוק הגנת הפרטיות התשמ"א -1981 ותקנותיו 

אל: חטיבת אבטחת מידע וסייבר / משרד החינוך

מאת:______________________________


שם מלא ______________________

מספר זהות______________________

נייד ______________________

כתובת _________________________

אני, הח"מ מצהיר ומתחייב בזאת כלפי משרד החינוך כדלהלן: 
הואיל ולצורך עבודתי עבור משרד החינוך עלי לקבל מידע אישי, מידע בעל רגישות מיוחדת, נתונים, מסמכים, רשימות, תוכניות, תרשימים, צילומים, על אמצעים מגנטיים, חומר מצולם, מודפס וכו' 

(להלן – מידע) וגישה אל מידע ומאגרי מידע השייכים למשרד החינוך ולקוחותיו; 
והואיל והובהר לי, כי חובה עליי לשמור בסוד מוחלט כל מידע אליו אחשף במישרין או בעקיפין במסגרת עבודתי במשרד החינוך וכי שמירת הסודיות הכרחית מטעמים לביטחון המדינה וכי גילוי מידע רגיש או מסווג, לכל גורם אשר אינו מורשה לקבלו מתוקף תפקידו, עלול לפגוע בביטחון המדינה ומהווה עבירה על החוק; 

והואיל וידוע לי כי על פי חוק הגנת הפרטיות התשמ"א-1981 ,והתקנות שהותקנו לפיו, ועל פי חוק העונשין, תשל"ז- 1977 בכלל ועל פי סעיף 113 א לחוק זה בפרט מוטלות עלי ועל כל מי שפועל מטעמי חובת סודיות לגבי כל המידע והנתונים שהגיעו ויגיעו לידיעתי ולידיעת הפועל מטעמי, אשר הפרתן מהווה עבירה פלילית אשר עונש בצידה; 
אשר על כן, הנני מצהיר ומתחייב כדלקמן:

1. לשמור בסודיות ולהגן על כל מידע אשר יגיע לידי, לרשותי או לידיעתי, במסגרת עבודתי עבור משרד החינוך מפני חשיפתו בפני גורמים שאינם מוסמכים לקבלו.

2. להימנע מכל גילוי, פרסום, העתקה ו/או העברה בדרך כלשהי ו/או פרסום של מידע כאמור, שהגיע לידי באופן ישיר או עקיף בקשר לעבודתי עבור משרד החינוך, ולא למסור דבר לאדם שאינו מוסמך באשר למידע זה בין בכתב, בין בעל-פה, בין ברמז ובין במפורש, או בכל דרך אחרת, הן בתקופת העסקתי במשרד החינוך והן לאחר סיום העסקתי.
3. לנקוט באמצעי זהירות ובאבטחת מידע כלפי המידע, על מנת למנוע את הוצאת המידע מרשותי והעברתו לאחר שלא הוסמך לקבלו
4. להשתמש במידע שהגיע לידי אך ורק למטרה או להנחיה או להוראה שניתנה לי על ידי הגורמים המוסמכים במשרד החינוך.
5. להעביר אחת לשנה הצהרה המאשרת עמידה באופן מלא הוראות וחובות הדין והתקנות וקיום ההתחייבויות המפורטות בהסכם החוזי ובנספחי אבטחת המידע .
6. ידוע לי, כי הפרת התחייבויותיי כאמור עלולה להוות עבירה לפי סימן ה' בפרק ו' לחוק העונשין התשל"ו-1977. הוראות סימן ה' בפרק ו' לחוק העונשין והוראות חוק הגנת הפרטיות התשמ"א-1981 הובאו לידיעתי בטרם חתימתי על הצהרה זו.

7. התחייבותי לשמירת סודיות אינה מוגבלת זמן.
8. בחתימתי אני מאשר כי קראתי את ההנחיות המפורטות לעיל, הבנתי את תוכנן ואני מתחייב למלא אותן.
שם מלא ______________________

תפקיד  _____________________

חתימה  ______________________

תאריך  _____________________

נחתם בנוכחות  _________________

תפקיד  _____________________




ניתן להוריד את חוברות המכרז ללא תשלום באתר מינהל הרכש הממשלתי בכתובת: 

בכבוד רב,


אורנה מיטמיגר


מנהלת אגף רכש מכרזים והתקשרויות





ציון מחיר משוקלל �(כולל מע"מ) למציע





סה"כ הצעת המחיר המשוקלל �(כולל מע"מ) הנמוך ביותר


סה"כ הצעת המחיר המשוקללת (כולל מע"מ) של המציע





=





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.









